Ramadan Mahah Thayyaaru vun! ރަމަޟާންމަހަށް ތައްޔާރުވުން! – Ilm Ramadan Mahah Thayyaaru vun!\nالحمد لله والصلاة والسلام على محمد وعلى آله و صحبه أجمعين , وبعد…\nމަތިވެރި ރަމަޟާންމަހަށް މަރުޙަބާ ކިޔައި ތައްޔާރީވުމުގައި މީސްތަކުން ބެހިގެންވަނީ ދެބަޔަކަށޭ ބުނެވިދާނެއެވެ. އެއް ބަޔަކީ ރޯދަމަހަށް ތައްޔާރުވުމުގެ ގޮތުން ގޭގެ ފަރުނީޗަރު ބަދަލުކޮށް، ބަދިގެ ސާމާނު ހޯދައި، ޓީވީން ރޯދަމަހަށް ޚާއްޞަކޮށްގެން ފޮނުވަން ހަމަޖެހިފާ ހުރީ ކޮން މުނިފޫހިފިލުވުމުގެ ޕޮރުގުރާމުތަކެއްތޯ ބަލައި އެއަށް ވަގުތު ހުސްކުރާ މީހުންނެވެ. އަނެއް ބަޔަކީ އެ މީހުންގެ ގެތައް ރަމަޟާންމަހަށް ތައްޔާރު ކުރާ ބީދައިން އެ މީހުންގެ އަމިއްލަ ނަފްސުތައް ވެސް ތައްޔާރުކޮށް އެ މަހުގެ ބޭނުން އެންމެ ފުރިހަމަ ގޮތުގައި ހިފޭނީ ކޮންގޮތަކަށްތޯ ބަލައި ތައްޔާރީވާ މީހުންނެވެ.\nމި ދެބައިމީހުންގެ ތައްޔާރީތައް ތަފާތުވި ނަމަވެސް މި ދެބައިމީހުންގެ އެއް ގޮތް ކަމެއް ވެސް އެބަހުއްޓެވެ. އެއީ ދުރާލައި ޝަޢުބާން މަހުން ފެށިގެން މިބައިމީހުން މި ބަރަކާތްތެރި ރަމަޟާންމަހަށް ތައްޔާރުވަމުންދާ ދިޔުމެވެ. އެހެންކަމުން އިރާދަކުރެއްވިއްޔާ މި ލިޔުމަކީ މި ދެބައިމީހުންނަށް ވެސް ފައިދާކުރާނެ ލިޔުމަކަށް ވެގެންދާނެ ކަމަށް އުންމީދު ކުރަމެވެ. ނުރަނގަޅު ތައްޔާރީވަމުން ދާ މީހުންނަށް އެކަން ރަނގަޅު ކުރާނެ ގޮތް މި ލިޔުމުން އެނގިގެން ދާނެއެވެ. އަދި ރަނގަޅު ތައްޔާރީވަމުން ދާ މީހުންނަށް އިތުރު ހިތްވަރެއް ލިބިގެން ދާނެއެވެ.\nމި މާތް މަތިވެރި މަހަށް ފުރިހަމަ ތައްޔާރީއެއްވާން ބޭނުންވާ މީހެއް ނަމަ ތިރީގައި މި ދަންނަވާ ގޮތަށް ކަންތައްތައް ކުރުމަކީ އެދެވިގެންވާ ކަމެއްކަމުގައި ދެކެމެވެ.\n1 – ތެދުވެރި ތައުބާއަކުން ތައުބާވުން:\nތައުބާވުމަކީ ކޮންމެ މީހެއްގެ މައްޗަށް ވާޖިބުވެގެންވާ ކަމެކެވެ. މި މަހަށް ވަކިން ޚާއްޞަކުރެވިފައިވާ ކަމެއް ވެސް ނޫނެވެ. އިންސާނާގެ މުޅި ޙަޔާތުގައި އޭނާ ތައުބާވުން މަތީގައި އަބަދުމެ ދެމިހުންނަން ޖެހޭނެއެވެ. ނަމަވެސް، މި ކުރިމަތި ވަނީ ބަރަކާތްތެރި މަހެއް ކަމުން މި މަހާ ބައްދަލުވާ ހިނދު އިތުރަށް ހިތްނިޔަށް ސާފުކުރުމާއި ތައުބާވުމީ މި މާތް މަހަށް އަދާކުރެވޭ އެންމެ ފުރިހަމަ މެހެމާންދާރީކަމުގައި ވެގެންދާނެއެވެ.\nقال تعالى : ( وَتُوبُوا إِلَى اللَّهِ جَمِيعاً أَيُّهَا الْمُؤْمِنُونَ لَعَلَّكُمْ تُفْلِحُونَ ) މާނައީ: “އޭ އީމާންވި މީސްތަކުންނޭވެ! ތިޔަބައިމީހުން އެކީއެކަށް ﷲ އަށް ތައުބާވާށެވެ. އެއީ ތިޔަބައިމީހުން ކާމިޔާބުވުމަށްޓަކައެވެ.”\n2 – ދުޢާކުރުން:\nމި އުތްމަތުގެ ސަލަފުއްޞާލިޙުންގެ ފަރާތުން ވާރިދުވެގެންވެއެވެ. އެބައިމީހުން ރޯދަމަސް ޖެހެން ހަ މަހަށް ވުމުން އެ މަސް ލިބޭތޯ، އަދި އެ މަހާ ބައްދަލުވޭތޯ ﷲގެ ހަޟްރަތުގައި އެދި ދުޢާކުރައްވައެވެ. އަދި ރޯދަމަހުގައާއި ރޯދަމަސް ނިމުމުން ބާކީއޮތް ފަސް މަސްދުވަހު އެ ރޯދަމަހުގައި ކުރެވުނު އަޅުކަންތައް ޤަބޫލުކުރައްވާތޯ ވެސް ދުޢާކުރައްވައެވެ.\nއެހެންކަމުން، ރޯދަމަސް ޖެހުމުގެ ކުރިން ރޯދަމަހާ ބައްދަލުވުމުގެ ތައުފީޤު ދެއްވުމަށާއި، މި ރޯދަމަހުގައި މާތް ﷲ ރުއްސަވާފަދަ ރޯދައާއި ރޭއަޅުކަން ކޮށް މި މަހުގެ ސަވާބާއި ދަރުމަ އެންމެ ފުރިހަމަ ގޮތުގައި ލިބުމުގެ ތައުފީޤު ދެއްވުމަށް އެދި ދުޢާކުރުމަކީ ކޮންމެހެން ގިނަގިނައިން ކުރާން ޖެހޭނެ ކަމެކެވެ.\n3 – މި މަތިވެރި މާތް މައްސަރާއި ބައްދަލުވާތީ އެކަމާ އުފާކުރުން:\nމާތްﷲ سبحانه وتعالى ގެ ނިޢުމަތްތަކުގެ ތެރެއިން މުސްލިމުއަޅާއާ ބައްދަލުކުރާ ވަރަށް ވެސް ޚާއްޞަ އަދި ބޮޑު ނިޢުމަތެއްކަމުގައި މި މަސް އޭނައާ ބައްދަލުކުރުން ވެގެންދެއެވެ. އެހެނީ މިއީ ހެޔޮކަމުގެ މޫސުމެވެ. ސުވަރުގޭގެ ދޮރުކޮޅުތައް ހުޅުވާލެވޭ މޫސުމެކެވެ. ނަރަކާއިގެ ދޮރުތައް ބަންދުކުރެވޭ މޫސުމެކެވެ. ﷲ سبحانه وتعالىގެ ރަޙުމަތް އޮއްސައިލެވޭ މޫސުމެކެވެ. އުފާވެރިކަމުގެ މޫސުމެކެވެ.\nމި މަތިވެރި މަހާ ބައްދަލުވާތީ އެކަމާ އުފާ ކުރުމަކީ ކޮންމެ ހިތު ތެރެއަށް ގެންނަން ޖެހޭ ޝުޢޫރެކެވެ. އެކަމުގެ ސަބަބުން މި މަހަށް ރަނގަޅު މެހެމާންދާރީއެއް އަދާކުރުމުގެ ޝައުޤު އުފެދިގެން ދާނެ ކަމާމެދަކު އެއްވެސް ޝައްކެއް ނެތެވެ.\n4- ރޯދަ ޤަޟާކުރުން:\nމިއީ ބައެއް ފަހަރު ވަރަށް ގިނަ އަންހެން ބޭކަނބަލުންނަށް ދިމާވާ ކަމެކެވެ. ކުރީ ރޯދަމަހުގެ ޤަޟާކުރަން ޖެހޭ ރޯދަތައް ޝަޢުބާން މަހާ ހަމައަށް ޤަޟާކޮށް ނުނިމި ހުރުމެވެ. މިއީ އޭގެ ޒާތުގައި އެއްވެސް މައްސަލައެއް ނޫނެވެ. އެހެނީ އެކަނބަލުން ގިނަފަހަރު ފިރިމީހާގެ ވާޖިބުތަކާއި އަދި ގޭތެރޭގެ ވާޖިބުތަކުގައި ތާށިވާތަން އާދެއެވެ. ނަމަވެސް، މި ޝަޢުބާން މަހު ބާކީ ހުރި ހުރިހާ ރޯދަތަކެއް ޤަޟާކޮށް ނިންމުމަށް އަވަސްވެގަތުން ލާޒިމުވެގެންވެއެވެ.\nعَنْ أَبِي سَلَمَةَ قَالَ : سَمِعْتُ عَائِشَةَ رَضِيَ اللَّهُ عَنْهَا تَقُولُ : (كَانَ يَكُونُ عَلَيَّ الصَّوْمُ مِنْ رَمَضَانَ فَمَا أَسْتَطِيعُ أَنْأَقْضِيَهُ إِلا فِي شَعْبَانَ) މާނައީ: ” ﷲ ރުއްސުންލެއްވި އަބޫ ސަލަމަތު ވިދާޅުވިއެވެ. ޢާއިޝާ رضي الله عنها ވިދާޅުވަނިކޮށް ތިމަން އަޑުއެހީމެވެ. (ބައެއްފަހަރު ތިމަންކަމަނާގެ މައްޗަށް ޤަޟާކުރަންޖެހޭ ރޯދަތައް ހުރެއެވެ. ނަމަވެސް ތިމަންކަމަނާއަށް އެ ރޯދަތައް ޤަޟާކުރެވޭވަރު ޝަޢުބާން މަހުގައި މެނުވީ ނުވެއެވެ.)\nމަތީގައި ބަޔާންކުރެވުނު ޙަދީޘްފުޅުން އެނގިގެން ދިޔަ ގޮތުން، ޝަޢުބާން މަހާ ހަމަޔަށް ރޯދަތައް ޤަޟާކުރަން ލަސްކުރުމަކީ މައްސަލައެއް ނޫނެވެ. އަދި އެ މަހުގައި ހުރިހާ ރޯދަތަކެއް ޤަޟާކޮށް ނިންމުމަކީ ލާޒިމު ކަމެކެވެ.\n5- ރޯދަމަހުގެ ޙުކުމްތަކާއި ބެހޭގޮތުން ބަލައި އޮޅުންފިލުވުން:\nރޯދަމަހަށް ތައްޔާރުވުމުގެ ގޮތުން އެންމެ މުހިންމު އެއް ކަމަކީ ރޯދައާއި ރޯދަމަހުގެ ފިޤްހާ ބެހޭގޮތުން މުޠާލިޢާ ކުރުމެވެ. ރޯދަައިގެ އަޙްކާމުތައް ބަލައި ހޯދައިގަތުމެވެ. މިއީ ފުރިހަމަ ރޯދައެއް ހިފުމަށް ކޮންމެހެން މުހިންމު ކަމެކެވެ.\nވުމާއެކު، ރޯދައާ ބެހޭގޮތުން ޢިލްމުވެރިން ލިޔުއްވާފައިވާ ފޮތްތަކާއި މަޒުމޫނުތަކާއި ލިޔުންތައް ކިޔައި، ރޯދައާ ބެހޭގޮތުން ޢިލްމުވެރިން ދެއްވާފައިވާ ނަޞޭޙަތާއި ދަރުސްތައް ބަލައި ހެދުމަކީ ވަރަށް މުހިންމު ކަމެކެވެ. ގިނަގުނަ މަޢުލޫމާތެއް ލިބި، ރޯދައަށް އިތުރަށް ޝައުޤު އުފެދި، ފުރިހަމަ ރޯދައެއް ހިފުމަށް ލިބިގެންދާ އެހީތެރިކަމެއް ކަމުގައި މިކަން ހިމެނިގެން ދާނެއެވެ.\nރޯދައާ ބެހޭ މަޢުލޫމާތު ހޯދުމަށްފަހު ތިމާގެ އަނބިދަރިންނަށް ވެސް އެ މަޢުލޫމާތު ފޯރުކޮށްދީ މުޠާލިޢާ ކުރުމަކީ ކޮންމެހެން ބޭނުންތެރި ކަމެކެވެ. މި މަހުގެ މަތިވެރިކަން ހޯދުމަށް ޢާއިލީ އެންމެން ގުޅިގެން މަސައްކަތް ކުރުންވެގެން ދާނީ ލިބިގެންދާ އިތުރު ހިތްވަރަކަށެވެ.\n6- ޝަޢުބާން މަހުގެ ގިނަގިނައިން ސުންނަތް ރޯދަހިފުން:\nعَنْ أُسَامَة بْن زَيْدٍ قَالَ : قُلْتُ : يَا رَسُولَ اللَّهِ لَمْ أَرَكَ تَصُومُ شَهْرًا مِنْ الشُّهُورِ مَا تَصُومُ مِنْ شَعْبَانَ ، قَالَ : ( ذَلِكَشَهْرٌ يَغْفُلُ النَّاسُ عَنْهُ بَيْنَ رَجَبٍ وَرَمَضَانَ ، وَهُوَ شَهْرٌ تُرْفَعُ فِيهِ الأَعْمَالُ إِلَى رَبِّ الْعَالَمِينَ فَأُحِبُّ أَنْ يُرْفَعَ عَمَلِي وَأَنَاصَائِمٌ ) . މާނައީ: ” ﷲ ރުއްސުންލެއްވި އުސާމާ އިބްނު ޒައިދު ރަޟިޔަﷲ ޢަންހުމާ ވިދާޅުވިއެވެ. ތިމަންކަލޭގެފާނު ދެންނެވީމެވެ. އޭ ﷲގެ ރަސޫލާއެވެ. ޝަޢުބާންމަހު ރޯދަ ހިއްޕަވާ ފަދައިން އެހެން މަހެއްގައި ތިފަދަ ގޮތަކަށް ރޯދަ ހިއްޕަވާ ތަނެއް ނުފެނެއެވެ. އެކަލޭގެފާނު ޙަދީޡްފުޅުކުރެއްވިއެވެ:( އެމަހަކީ މީސްތަކުން އެމަހަކާމެދު ޣާފިލުވެފައިވާ މަހެކެވެ. އެއީ ރަޖަބުމަހާއި ރަމަޟާންމަހާ ދެމެދެވެ. އަދި އެމަހަކީ ޢާލަމްތަކުގެ ވެރި ރައްބަށް އަޅާގެ ޢަމަލުތައް އުފުއްލެވޭ މަހެވެ. އެހެންކަމުން ތިމަންކަލޭގެފާނުގެ ޢަމަލު އުފުއްލެވޭއިރު ރޯދައަށް ހުންނެވުމަށް ތިމަންކަލޭގެފާނު ލޯބިކުރައްވަމެވެ).”\nޝަޢުބާން މަހުގައި އެކަލޭގެފާނު އާދަޔާޚިލާފަށް ރޯދަ ހިއްޕެވުމުގެ ޙިކުމަތް ވަރަށް ސާފުކޮށް މި ޙަދީޘުން ބަޔާންވެގެން ހިނގައްޖެއެވެ. އެއީ އެމަހުގައި އަޅުތަކުންގެ ޢަމަލު މާތް ﷲގެ ޙަޟްރަތަށް އުފުއްލެވޭ މަސް ކަމަށްވާތީއެވެ. ޝަޢުބާންމަހުގައި ގިނަގިނައިން ރޯދަ ހިފުމުން އަޅުގަނޑުމެންނަށް ދެ ކަމެއް ހާސިލުވެގެން ދާނެއެވެ. އެއީ މާތް ނަބިއްޔާ صلى الله عليه وسلم އަށް އިޤްތިދާއުވުމުގެ މަތިވެރި ސަވާބާއި ދަރުމަ ލިބުމާއި ޢަމަލުތައް އުފުއްލެވޭ ހިނދު އަޅުގަނޑުމެން ވެސް ރޯދައިގެ މަތިވެރި އަޅުކަން އަދާކުރުމުގައި ތިބުމުގެ ޝަރަފެވެ.\nވުމާއެކު ރަމަޟާންމަހަށް ތައްޔާރުވުމުގެ ގޮތުން ޝަޢުބާންމަހުގައި ވީހާވެސް ގިނައަކުން ރޯދަ ހިފޭތޯ ބެލުމަކީ ވަރަށް މުހިންމު ކަމެކެވެ. އެކަމުގައި ވަކި މިވެނި އެވެނި ގޮތެއް ނެތެވެ. އެމީހަކަށް ހިފުނު އެންމެ ގިނައެއްކޮށް، ހިފުނު ދުވަސްތަކެއްގައި ހިފުމުން އެ ސުންނަތް އަދާ ކުރެވުނީއެވެ.\nމި ހިސާބުން އަޅުގަނޑު ލިޔަން ގަސްދުކުރި ހިސާބަށް ލިޔެ ނިމުނީއެވެ. މިއީ ރަމަޟާންމަހަށް ތައްޔާރުވުމަށްޓަކައި ކުރެވިދާނެ ބައެއް މުހިންމު ކަންކަމެވެ. މީގެ އިތުރުން ވެސް ކުރެވިދާނެ ކަންކަން ހުންނާނެ ކަމާމަދަކު ޝައްކެއް ނެތެވެ. އަޅުގަނޑުމެންނަށް އޮތީ މާތް ﷲ ރުއްސަވާފަދަ ތައްޔާރީއަކުން ތައްޔާރީވުމެވެ. މާއްދީގޮތުންނާއި ރޫޙާނީގޮތުން ތައްޔާރުވުމެވެ.\nދުޢާއަކީ މާތް ﷲ އަޅުގަނޑުމެން އެންމެނަށް މިރަމަޟާންމަހުގެ ބޭނުން އެންމެ ފުރިހަމަ ގޮތުގައި ހިފުމުގެ ތައުފީޤު ދެއްވުމެވެ… އާމީން!


Google in smart ainu company eh ganefi | Mihaaru\nލައިފްސްޓައިލް / ކެނެޑާ\nގޫގުލް އިން ސްމާޓް އައިނު ކުންފުންޏެއް ގަނެފި\nގޫގުލް އިން ވަނީ ނޯތު ގަނެފައި.\nސްމާޓް އައިނު އުފައްދާ ކެނެޑާގެ ކުންފުނި "ނޯތު" އެމެރިކާގެ ގޫގުލް އިން ގަނެފި އެވެ.\nނަމަވެސް 2012 ގައި އުފެއްދި ކުންފުނި ގޫގުލް އަށް ވިއްކައިލި އަގެއް ހާމައެއްނުކުރެ އެވެ. މީޑިއާތަކުން ބުނި ގޮތުގައި ނޯތު ވިއްކާލުމާ ގުޅިގެން، ސްމާޓް އައިނު އުފައްދަމުން އައި މަސައްކަތްތައް ނޯތު އިން ހުއްޓާލައި، ކުރިއަށް އޮތް ތަނުގައި އެ ދާއިރާ އިން ގޫގުލް އަށް ޓެކްނިކަލް އެހީތެރިކަން ފޯރުކޮށްދޭނެ އެވެ.\nނޯތު ވިއްކައިލި އިރު، އެ ކުންފުނިން ގެންދިޔައީ "ފޯކަލްސް" ގެ ނަމުގައި ސްމާޓް އައިނުގެ އާ ވާޝަނެއްގެ ވެސް މަސައްކަތް ވެސް ކުރަމުންނެވެ. ނަމަވެސް ކުންފުނި ވިއްކައިލުމާ އެކު މަސައްކަތް ވެސް ދެން ކުރިއަކަށް ނުގެންދާނެ އެވެ. "ފޯކަސްލް" ގެ ފުރަތަމަ ވާޝަން 1.0 ނެރެފައި ވަނީ މިދިޔަ އަހަރުގެ ޖެނުއަރީ މަހުގެ ތެރޭގަ އެވެ.\nދުނިޔޭގެ އެންމެ މަގުބޫލު ޓެކް ކުންފުނިތަކުގެ ތެރޭގައި ހިމެނޭ ގޫގުލް އިން ނޯތު ގަނެފައި މި ވަނީ އެ ކުންފުނީގެ ސްމާޓް އައިނު "ގްލާސް" އަކީ މާ ކަމުދާ އެއްޗަކަށް ނުވެ، އެ މަސައްކަތް ފެއިލްވެފައި ވަނިކޮށެވެ.\nގޫގުލްގެ ޑިވައިސެސް އެންޑް ސާވިސެސްގެ ވައިސް ޕްރެޒިޑެންޓް ރިޗް އޮސްޓަލޯ ވިދާޅުވި ގޮތުގައި ނޯތު ގަނެވުމަކީ ސްމާޓް އައިނުގެ މާކެޓަށް އަލުން ވަދެ، ކާމިޔާބު ހޯދަން ގޫގުލް އިން ކުރާ މަސައްކަތްތަކަށް ލިބިގެންދާނެ ވަރަށް ބޮޑު ކުރިއެރުމެކެވެ.\nގޫގުލް އަށް ނޯތު ވިއްކައިލުމާ ބެހޭ ގޮތުން އެ ކުންފުނީގެ ބާނީން ކަމަށްވާ ސްޓެފެން ލޭކާއި މެތިއު ބެއިލޫގެ އިތުރުން އާރޮން ގްރާންޓް ނެރުނު ބަޔާނެއްގައި ބުނީ ގޫގުލްއާ ގުޅިގެން ކުރިއަށް ދިއުމަށް ވުރެ މި ވަގުތަށް އުފާވެރި ކަމެއް ނެތް ކަމަށެވެ. އަދި ސްމާޓް އައިނު އުފެއްދުމުގެ ދާއިރާގައި ގުޅިގެން ވަރަށް ވަރުގަދަ އުފެއްދުންތަކެއް ގެނެސްދޭނެ ކަމަށް ވިދާޅުވި އެވެ.\nރިޕޯޓްތައް ބުނާގޮތުން މި ރޭހަށް ނުކުންނަން ފޫގަޅައިގެން އުޅޭ ކުންފުނިތަކުގެ ތެރޭގައި އެޕަލް އާއި ސެމްސަންގާއި ފޭސްބުކް ވެސް ހިމެނެ އެވެ.\nކެނެޑާ އައިނު އެމެރިކާ


School thah hulhuvan thahyaaruvaairu kiyavaidheyne gotheh nuninmaa\nސުކޫލުތައް ހުޅުވަން ތައްޔާރުވާއިރު ކިޔަވައިދޭނެ ގޮތެއް އަދިވެސް ނުނިންމާ\nދަރިވަރަކު ސުކޫލަށް ހާޒިރުވެ އަތުގައި ސެނިޓައިޒާ އުގުޅަނީ -- އަވަސް ފޮޓޯ: އަހްމަދު އަޝްހާދު (ޖެރީ)\nދިރާސީ އާ އަހަރުގެ ކިޔެވުން ފެށުމަށް ތައްޔާރުވަމުން ދިޔަ ނަމަވެސް ކިޔަވައިދޭނެ ގޮތެއް އަދި ނިންމާފައި ނުވާ ކަމަށް އެޑިޔުކޭޝަން މިނިސްޓްރީން ބުނެފި އެވެ.\nއަވަސް އަށް މިއަދު މައުލޫމާތު ދެއްވަމުން އެޑިޔުކޭޝަން މިނިސްޓްރީގެ ޕާމަނަންޓް ސެކްރެޓަރީ އަހްމަދު އަލީ ވިދާޅުވީ ދިރާސީ އާ އަހަރު ކިޔަވައިދޭނެ ގޮތެއް ނުނިމި އޮތީ ހާލަތު އޮތް ގޮތުން ކަމަށެވެ. ނަމަވެސް މިހަފްތާގެ ތެރޭގައި ގޮތެއް ނިންމުމަށްފަހު އާންމުކޮށް އިއުލާންކުރާނެ ކަމުގައި ވިދާޅުވި އެވެ.\nކޮވިޑުގެ ހާލަތު މުޅި ރާއްޖޭގައި ގޯސްވުމާ ގުޅިގެން މިދިޔަ އަހަރުގެ މެދެއްހާ ހިސާބުން ދިރާސީ ކަލަންޑަރަށް ބޮޑު ބަދަލެއް ގެނެސް މާލެއާއި ބައެއް ރަށްތަކުގެ ދަރިވަރުން ކިޔަވަމުން ދިޔައީ ގޭގައި ތިބެގެން އޮންލައިން ކޮށެވެ. ނަމަވެސް ކޮވިޑްގެ ހާލަތު އެހާ ގޯސް ނޫން ރަށްތަކުގެ ދަރިވަރުން ސުކޫލަށް ގޮސްގެން ވެސް ކިޔަވާފައިވެ އެވެ.\nދިރާސީ އާ އަހަރު ފެށުމުގެ ކުރިން ހުރިހާ ޓީޗަރުން ކޮވިޑުން ރައްކާތެރިވުމަށް ވެކްސިންގެ ދެ ޑޯޒް ޖެހުމަށް އެޑިޔުކޭޝަން މިނިސްޓްރީން ވަނީ ސުކޫލްތަކަށް އަންގާފަ އެވެ.\nދިރާސީ އާ އަހަރުގެ ކިޔެވުން ފެށެން ހަފްތާއަކަށް ވެގެންދިޔައިރު ކިޔަވައިދޭނެ ގޮތެއް އަދިވެސް މިނިސްޓްރީން ނިންމާފައި ނުވާތީ ބައެއް ބެލެނިވެރިން ގެންދަނީ ސުކޫލުތަކަށް ޝަކުވާ ހުށަހަޅައި ކަންބޮޑުވުން ފާޅުކުރަމުންނެވެ.\nއަވަސްއާ ވާހަކަ ދެއްކި ބައެއް ބެލެނިވެރިން ބުނީ މިއަހަރު އަނެއްކާ ދަރިވަރުން ގޭގައި ތިބެގެން ކިޔަވަން ޖެހިއްޖެނަމަ އެކުދިންނަށް ދިމާވާ ނަފްސާނީ މައްސަލަތައް އިތުރުވާނެ ކަމަށް ގަބޫލުކުރެވޭތީ ކަންބޮޑުވާ ކަމަށެވެ. އަދި ސުކޫލުތަކަށް ދަރިވަރުން ގެންގޮސް އިތުރު ހަރަކާތްތައް ފެށުމަކީ އެކުދިންގެ އާންމު ސިއްހަތަށް ވެސް އެންމެ ރަނގަޅު ގޮތް ކަމަށްވެސް އަވަސްއާ ވާހަކަ ދެއްކި ބައެއް ބެލެނިވެރިން ބުނެފައިވެ އެވެ.


ތިބާގެ 'ސިމްޕަލް' ފޮޓޯ | Dhiislam | Dhiislam\nތިބާގެ 'ސިމްޕަލް' ފޮޓޯ\nނަޒް މުޙައްމަދު ފެބްރުއަރީ 3, 2013\n...: ވާއޯ! ޔޫލުކް ބިއުޓިފުލް.\nތިބާ: ހެހެ! ތެންކްސް.\n...: ހޫމް ހޫމް މިވަރުކަމެއް ނުދެކެން... ތިހިރަ ނަލަކަމެއް.. އުންމްމްމްމަ\nތިބާ: އަޅޭ އަސްލުތަ؟.. ތެންކްސް އަލޮޓް އިނގޭ!\nއާދެ! ތިވިސްނަވަނީ ހަމަ ރަނގަޅަށެވެ. މީ މިއަދު ފޭސްބުކަށް ވަދެލައިފިނަމަ ނުފެނި ނުދާނެ މަންޒަރެކެވެ. ގިނަ އަންހެން ކަނބަލުންގެ ޕްރޮފައިލް ތަކުގެ ހާލެވެ. އެބައިމީހުންގެ ޕްރޮފައިލްތައް ފުރިފައިވަނީ ޒީނަތްތެރިކަން ހާމަވާ ގޮތަށް ނަގައިފައިވާ އަމިއްލަ ފޮޓޯ ތަކުންނެވެ. ރައްޓެހިވެގެން އުޅޭ ކުއްޖާ ނުވަތަ ފިރިމީހާގެ ބުރަކަށިމަތީ އަރާއޮވެދާނެއެވެ. ނުވަތަ އެދުވަހަކު އެގަންނަ އާ ފިޔާތޮށި ކުލައިގެ ކަކުލުން މައްޗަށްއަރާ ހެދުމާއެކު ފަރިފަރި ގޮތަކަށް ހުއްޓިލައިގެންހުރެ ނަގާފައިވާ ފޮޓޯއެއް ލައިފާނެއެވެ. މިކަމުން އެބައިމީހުން ދުވަހަކުވެސް ސަލާމަތެއް ނުވާނެއެވެ. އަބަދުވެސް ތިބޭނީ ފަރިގޮތްގޮތަށް ފޮޓޯތައް ނަގާލަ ނަގާލައެވެ. އެއްދުވަހު މޮޑެލް ކޮށްލާފަ ފޮޓޯއެއް ލާނެއެވެ. އަނެއްދުވަހު ފައިގެ ފޮޓޯއެއް ލައިފާނެއެވެ. މިހެންގޮސް ފައި ފުންނާބާ އަތުގެ އޮޅަނބޮއްޓާ ބޮލުގެ ފުއްކިބައިގެ ފޮޓޯއެއްވެސް ނަގައިފައި ލައިފާނެއެވެ. މޮޅު ސެލޫން އަކަށް ގޮސްދާނެއެވެ. އެތަނުން މޭކަޕްކޮށް ރީތިވެލަން އެތައް ފައިސާއެއް ހޭދަކުރާނެއެވެ. އެއަށްފަހު ފޮޓޯ ނަގާތާކަށް ގޮސް ބަނޑިބަނޑި ލައްވަ ލައްވާފައި ފޮޓޯއެއް ނަގާފާނެއެވެ. މިތަނައްވެސް އެތައްބައިވަރު ފައިސާއެއް ހަރަދުކުރެއެވެ. އެނގިލައްވާތޯއެވެ. މިހުރިހާ ކަމެއްވެސް މިކުރަނީ ހަމަ އެންމެ ކަމަކަށްޓަކައެވެ. މާދަމާ ފޭސްބުކަށް އަޕްކޮށްލާށެވެ. މިހުރިހާ ލާރިއެއް ހޭދަކުރީ އެބައިމީހުންގެ ހަށިގަނޑުތައް އެތައްބައެއްގެ ކުރިމަތީ ނީލަންކިޔާލުމަށްޓަކައެވެ. ހާދަހާވާ ގިނަ ލައިކެއް ލިބޭނެއެވެ. އަދި ލައިކް ކީކުރަން ހެއްޔެވެ؟ އެތައްބައެއްގެ ކޮމެންޓެއްވެސް ލިބޭނެއެވެ.\nވިސްނަވާލައްވާށެވެ! ތިބާ މިއަދު ފޭސްބުކަށް ފޮޓޯ ތިޔަލަނީއެވެ. ގިނަ ލައިކް ހޯދާށެވެ. ކޮމެންޓް ހޯދާލާށެވެ. ތިބާގެ ދޮންކަމާ ރީތިކަމާއި އޮނމާންކަން މީހުންނަށް ދައްކާލާށެވެ. އެކަންތައްތައް ތިބާއަށް ހާސިލްވެސް އެބަވެއެވެ. ނަމަވެސް ތިބާ އެއްފަހަރުވެސް ވިސްނަވާލެއްވިންތޯއެވެ. ތިބާއަށް ސިމްޕަލް ވެގެން ތިޔަލާ ފޮޓޯގެ ސަބަބުން ތިބާގެ އާޚިރަތުގެ ހަޔާތް ތިޔަދަނީ އަނދިރިކުރަމުންނެވެ. ﷲގެ ކޯފާއާއި ޢަޛާބަށް ތިޔަދަނީ ހުށައެޅިގަންނަމުންނެވެ. ކުޑަކުޑަ ވަޤުތުކޮޅެއްގެ އުފާޙާޞިލް ކުރުމަށްޓަކައި ތިބާ ތިޔަދަނީ އާޚިރަތުގެ ދާއިމީ ހަޔާތް ބަނަކުރަމުންނެވެ. ދުނިޔޭގެ ވަޤުތީ އުފާތައްފެނި މިދުނިޔެއަކީ ވަގުތީ ތަނެއްކަން ތިބާ ހަނދާން ނައްތާލީހެއްޔެވެ؟\nތިބާގެ ފޮޓޯގެ ސަބަބުން މަގުއޮޅިގެން ދިޔައީ ކިތައް މީހުންކަން ތިބާ ދެނެހުރީމުހެއްޔެވެ؟ ތިބާ ލީ އެއްކަލަ ރީތި ފޮޓޯ ފެނި އެތައްބައިވަރު އަންހެންކުދިންނެއް މިއަދު އެބައިމީހުންގެ ހަށިގަނޑުތައް ފޭސްބުކަށް ނީލަން ކިޔަން ފައްޓައިފިއެވެ. ފިރިހެނުންގެ ހިތްތައް ވަހުޝީ ކަންތައްތަކުން ފުރާލައިފިއެވެ. އެތައް ފިރިހެނުންނެއް ﷲ ސުބުހާނަހޫ ވަތަޢާލާ ނަހީކުރެއްވި ފާފަތަކަށް އަރައިގެންފިއެވެ. އަދިވެސް ތިބާއަށް ނުވިސްނޭހެއްޔެވެ؟ ތިބާގެ އެއްކަލަ ސިމްޕަލް ފޮޓޯގެ ސަބަބުން އެތައްބަޔަކު މަގުއޮޅިގެން ހިނގައްޖެއެވެ. ބިރުވެރިކަމުން ފުރިގެންވާ އެ ޤިޔާމަތް ދުވަހުން މިހުރިހާ ކަމެއްގެ ޒިންމާ ނަގާނީ ކާކުހެއްޔެވެ؟ ތިބާ ނޫންހެއްޔެވެ؟\nލޮބުވެތި އުޚްތުންނޭވެ! ތިޔަކަނބަލުންގެ ދުވަސްތައް ތިޔަހެން ބޭކާރުކޮށް ނުލައްވާށެވެ. ފޭސްބުކަށް ލެވިފައިވާ ތިޔަކަނބަލުންގެ ފޮޓޯތައް ނަންގަވާށެވެ. މާދަމާނަގަން ފަސްނުކުރައްވާށެވެ. އެބަހީ މާދަމާއަކީ ތިބާއަށްހުރި ދުވަހެއްކަމެއް އެނގިލައްވާތޯއެވެ؟ އަބަދުވެސް ތިބާއާ އެންމެ ގާތުގައިވަނީމަރުކަން ހަނދުމަބަހައްޓަވާށެވެ. ވަޤުތުފާއިތު ވުމުގެ ކުރިން ތަޢުބާވެ، ﷲ އެންގެވި ގޮތަށް އުޅުމަށް އަތުކުރި އޮޅާލައްވާށެވެ. ތިބާއަށް ﷲ ދެއްވި ޒީނަތްތެރިކަން ތިޔަގޮތަށް ނީލަން ނުކިޔުއްވާށެވެ. އައުރަނިވާ ކުރައްވާ ޢިއްފަތްތެރި ބައެއްކަމުގައި ވާށެވެ. އާޚިރަތުގެ ގޮވައްޗަށް އެދި ދަތުރުފަށާށެވެ.\nލޮބުވެތި އަޚުންނޭވެ! ތިޔަބޭކަލުންގެ އަނބިންގެ ޒީނަތްތެރިކަން ފޭސްބުކުގައި ތިގޮތަށް ނީލަން ނުކިޔުއްވާށެވެ. އެކަނބަލުންގެ ޒީނަތްތެރިކަމަކީ ހަމައެކަނި ތިޔަފަރާތުގެ ޙައްޤެކެވެ. އަޚުންނޭވެ! މަގުމަތިން ހިނގާފައިދާއިރު އެ އަނބިމީހާއާ ދިމާލަށް ފިރިހެނަކު ބަލާލައިފިނަމަ ހާދަހާވާ ރުޅިއެއް އާދޭ ދޯއެވެ. އެކަމަކު މިއަދު ބާވެފައިވާ ގޮނޑިއެއްޗެހި ނީލަމަށް ލާބީދައިން އެއްކަލަ ތިބާގެ ލޯބިވާ އަނބިމީހާ އެތައްބައިވަރު ފިރިހެނުންތަކެއްގެ ތެރެއަށް ތިބާގެ ދެއަތުން ތިޔަނެރެ އެއްލަވާލައްވަނީއެވެ. އެދުވަހު ބެލިވަރަށްވުރެ ގިނަ ފިރިހެނުން މިއަދު އެލޯބިވާ އަނބިމީހާއާއި ދިމަ ބަލާނެއެވެ. މާ ގިނައިން ބަލާނެއެވެ. ބޭނުން އިރަކު ބަލާނެއެވެ. އެދުވަހު ބެލިވަރަށްވުރެ އެތައްތަނެއް ގާތުންވެސް ބަލާނެއެވެ. އަޅެ ހައިރާނެއް ނުވާނެތޯއެވެ! މިއަދު ތިބާއަށް ތިވީ ކިހިނެއްހެއްޔެވެ؟ އިއްޔެ ތިބާ އުޅުނީ އެލޯބިވާ އަނބިމީހާ ދެތިން ފިރިހެނުންގެ ބެލުންތަކުން ސަލާމަތްކުރާށެވެ. އެކަމަކު މިއަދު ތިބާ ތިޔައުޅެނީ އެތައް ސަތޭކަ ފިރިހެނުންނެއް ލައްވާ ތިބާގެ އަނބިމީހާއާއި ދިމަ ބަލުވާށެވެ. މިއަދު ތިބާގެ އަނބިމީހާއާއި ދިމާ ބަލަން ތިބާ ރުހެނީހެއްޔެވެ؟\nލޮބުވެތި އަޚުންނާއި އުޚުތުންނޭވެ! އިއްޔެ ތިބާ އާއި ތިބާގެ ދައްތަ، ކޮއްކޮ، މަންމަ ނުވަތަ އަނބިމީހާ ނީލަންކިޔެމުންދިޔަ ފޭސްބުކަކީ ﷲ ސުބުހާނަހޫ ވަތައާލާގެ މަގަށް ގޮވާލާ، ތިބާ ފަދައިން މަގުއޮޅިފައިތިބި އަޚުންނާއި އުޚުތުންނަށް ހެޔޮމަގަށް ގޮވާލާ، ހެޔޮގޮތް ދައްކައިދޭން ގެންގުޅޭ އެޗެއްކަމުގައި ހައްދަވާށެވެ. އަދި އެދުވަހު ތިބާގެ ފޮޓޯ ލައިގެން ގިނަ ލައިކް ހޯދަން އުޅުންފަދައިން، މިއަދު ﷲ އެންގެވި ގޮތަށްއުޅެ ހެޔޮޢަމަލުތައް ގިނަކޮށްގެން އެކަލާންގެ ރުހުން ހޯދުމަށް މަސައްކަތްކުރާށެވެ! ދުނިޔެއާއި އާހިރަތުގެ ބާއްޖަވެރިކަން އޮތީ އޭރުންނެވެ. މާތްﷲ އަޅަމެން އެންމެންނަށް ހެޔޮމަގު ދައްކަވާ އެމަގުގައި ސާބިތުވުމުގެ ހެޔޮ ތައުފީޤް މިންވަރުކުރައްވާށި. އާމީން!\n3 ފެބްރުއަރީ, 2013 | 10:13\nމިހާރަކަށް އައިސް މޫނު ބުރުގާ އަޅާއިގެން ތިބޭ ކުދިންވެސް ތިބޭ ފޮޓޯ ލާފަ…އެއްޗެކޭ ބުނެފިއްޔާ ރައްދުގައި ބުނަނީ..”ދެން އެވެސް ހަރާމްތަ؟؟”…ކޮމްޕްލީޓްލީ މިސިންގ ދަ ޕޮއިންޓް..\n4 ފެބްރުއަރީ, 2013 | 12:42\nއެހެންވީމަތާ މިހާ ރޕ ކޭސް ގިނަވެގެން މިދަނީ، ތިކަބަލުން ތިގުތައް ބަނޑި ބަނޑި ލެއްވުމުގެ ސަބަބުން\n4 ފެބްރުއަރީ, 2013 | 8:53\nމުނާޒު ތިބުނީ ހަމަ ރަގަޅު ވާހަކައެއް…\n4 ފެބްރުއަރީ, 2013 | 2:06\nމޫނު ބުރުގާ އަޅާއިގެން ތިބޭ ކުދިން ފޮޓޯ ލުމަކީ ދެން ކޮން ކަހަލަ ކަމެއް؟\n4 ފެބްރުއަރީ, 2013 | 6:18\nއަޖައިބެއް މީ ހަމަ ސީދާ އަންހެނުންނަށް ކޮއްފަ އޮތް ޕޯސްޓެއް… ފިރިހެނުން ދޯ ނުޖެހޭ ކޮމެންޓު ކުރާކަށް… މީގަ ހުސް އެކަނި އަންހެނުން ކުއްވެރި ކުރާކަށް ނުޖެހޭ… ބަނޑި ބަނޑި ލައްވާ އިރު ބަލަނީ ކީއް ކުރަންތޯ ސުވާލަކީ؟ ޔޫ ހޭ ވް އެން އޮޕްށަން = އިގްނޯރ … ސޯ މި ޕޯސްޓުން ބުނެދޭން މި އުޅޭ އެތީގެ މާނަ އެއް ނޭނގުނު…. ވަކި ކޮޅަކަށް ނުޖެހި ޕޯސްޓު ކުރާ ޕޯސްޓުތައް ޝާއިއު ކުރެއްވުމަށް އެދެން.. (:\n5 ފެބްރުއަރީ, 2013 | 2:39\nކުދިންނޭ މިކަންކަން އިސްލާހުކޮށްބަލަ ފުރަތަމަ.. އެއަށްފަހު މޫނުބުރުގާ ވާހަކަދައްކާނީ.. ހަޖަމް ނުވިޔަސް ތަންފުކެއް ބޮޑުވަރު ދެންތީ…\nއަސްލު އަށް ބުނެލާނީ އަސްލު އިނގޭތަ ކޮންމެ ކަމަކުންވެސް އިބުރަތެއް ހާސިލްވާނީ ވިސްނާ ފިކުރުކުރާ މީހަކަށް.. އަހަރެމެންގެ އުންމަތުގައި އޮންނަނީ ނުބައިކަންކަން ކުރާ މީހުންނަށް ރަނގަޅު ގޮތް ބުނެދިނުން.. އިގްނޯރ ކޮށްގެން ތިބޭކަށް ނޫން…. ލޮލުގެ ކުރިމަތީގައި މެއްސެއްހެން އެނބުރޭއިރު ހައު ކެން ވީ އިގްނޯރ…\n5 ފެބްރުއަރީ, 2013 | 7:15\nަަަަާއަހަރެން ބުނެލަން އޮތީ ލިޔުމެތް ލިޔާއިރު އަދި އެލިޔުން ޕޯސްޓް ކުރާއިރު ވެސް ހުރިހާ ކޮޅަކަށް ބަލާފަ ކުރާށެ…… ހަމަހަމަ ގޮތަށް ބަލައިގެން ކުރާށެ….. ހަމަ އެކަނި އަންހެންކަބަލުންނަށް ނިސްބަތްކޮށް މިކަހަލަ އިބުރަތްތެރި ލިޔުންތަށް ޕޯސްޓް ނުކުރާށެ….. ވަރަށް ނަސޭހަތްތެރި ލިޔުން ކޮޅެށް……..\n5 ފެބްރުއަރީ, 2013 | 8:38\nފިރިހެނުންނަށް ވެސް ނަސޭހަތްދީފައި އެބަހުރި…..\nކޮމެންޓު ކުރާމީހުންވެސް ތަންކޮޅެއް ބަލާލައިގެން ކޮމެންޓްކޮށްބަލަ…. ތިރީގައި މިއޮތް ޕެރެގްރާފް ނުކިޔަންތަ؟\n“ލޮބުވެތި އަޚުންނޭވެ! ތިޔަބޭކަލުންގެ އަނބިންގެ ޒީނަތްތެރިކަން ފޭސްބުކުގައި ތިގޮތަށް ނީލަން ނުކިޔުއްވާށެވެ………………..”\n6 ފެބްރުއަރީ, 2013 | 10:47\nެެަިިިއެހެން ވީމަ އިސްތަަޓޭ ނުކިޔަން ވީ! މީހަކު ހެޔޮ ބަހެއް ބުނީމަ!!!\n6 ފެބްރުއަރީ, 2013 | 9:50\nޤިޔާމަތްދުވަހު މާފާޑުފާޑަށް ބަހަނާ ދައްކާ އުޒުރެއްނުދެއްކޭނެ. އަހެނުންގެ އައުރާގެ ވާހަކަ ދެއްކީމަ ބަޔަކަށް ހަޖަމު ނުވެގެން އުޅެނީ އެއީމި ވާގޮތަކީ. ޤައުމެއް ހަލާކުވުމުގެ އެއްބޮޑު އަސްލަކީ އަންހެނުންގެ ފިތުނަ އެހެންކަމުން ރަސޫލުﷲ ޞައްލަﷲ އަލަޙިވަސައްލަމް ވަނީ މިފިތުނައިން ރައްކާތެރިވެތިބުމަށް އިންޒާރުކުރައްވާފައި.\n9 ފެބްރުއަރީ, 2013 | 2:17\nނުން ކިތަންމެ ވަރަކަށް ބުންޏަސް ނުވިސް ނޭނެ މި ޒަމާނުގެ ކުދިންނަށް!!!\n10 ފެބްރުއަރީ, 2013 | 5:17\nއަންހެނުންގެ ހަމަ އެކަނި މައްސަލައެއް ނޫން މީ! އަންހެނުންނަށް ކުރު އެއްޗެހި ލެވެނީ ފިރިމީހާ ނުވަތަ ރައްޓެހިވެގެން އުޅޭ ކުއްޖާ އެކަމަށް ހިތްވަރުދޭތީ! އަމިއްލަ އަތުން ރުފިޔާ ދީފާ ފިހާރައުގަ އިންނަ ކުރު ހެދުން ގަންދެނީ! އަމިއްލަ ސައިކަލަށް އަރުވައިގެން ސުޓޫޑިއޯ އަށް ގޮސް ހިލޭ ބައެއްގެ ކުރިމަތީގައި ދެމީހުން އެއްކޮށް ފޮޓޯ ނަގަނީ، އަދި އެވަރުން ނުވެގެން އެފޮޓޯތައް ފޭސްބުކް ފަދަ ތަންތަނަށް ލީމަ އެފޮޓޯއަށް “ސްވީޓް” ކޮމެންޓްސް ވެސް ކުރަނީ އެއްކަލަ ރައްޓެހިވެގެން ނޫނީ އިނދެގެން އުޅޭ ފިރިހެނާ! މި ލިޔުން ހަމަ ބަރާބަރު، ގިނަ ގިނައިން މިކަހަލަ ލިޔުން ލިޔުން ރަނގަޅީ!\n11 ފެބްރުއަރީ, 2013 | 1:07\nއައި ލައިކް ދަ އާޓިކަލް…. އެކަމް ބުނެލަން އޮތީ އަންހެނުން އެހެން އުޅުމަށް ބާރު ލިބެނީ ފިރިހެން ކުދިންގެ ސަބަބުންކަން… ބިކޮޒް އެހެން އުޅޭ ކުދިން ފިރިހެނުންނަށް ރަގަޅީ… އަދި ބޭނުންވަނީ ވެސް މޮޑާޏް ކުދިން. އެހެންވީމް އަންހެންކުދިން އެހެން އުޅޭ ހިތް ވަނީ ވެސް!… ސޯ ފިރިހެނުން މިކަހލަ ކަންތަކަށް ނޯ ބުނަން ވީ…\n13 ފެބްރުއަރީ, 2013 | 8:52\nވ ފުރިހަމަ ލިޔުމެއް… ހަޖަމް ނުވާ މީހުން ކޮންމެ އެއްޗެކޭ ކީކަމުގައިވިޔަސް މީމިއަދުގެ ހާލަތު….\n16 ފެބްރުއަރީ, 2013 | 3:36\nމީ ވަރަށް ފުރިހަމަ ލިޔުމެެެއް………..(:


10 ނޮވެމްބަރ 2019 - 07:00 13 comments\n"މިހާރު ރަނގަޅުވާނީ ހަކުރު ނުކެއިއްޔާ!" ނަސީމު ބުންޏެވެ. "މާމުއި މާ ފައިދާހުންނާނެ. ތީ ވަރަށް ރަނގަޅު ވައްތަރެއް."\n"ތަސްލީމާއަށް ހަފީޒާ ފަންޑިތަހަދަނީތަ؟" އަހަރެން އެހީމެވެ.\n"ދެން އެނގޭނެއްނު ދޮންތަގެ ގޮތް!" އެ ފަހަރު ވެސް ނަސީމު ދިނީ އާންމުކޮށް ދޭ ކުރު ޖަވާބެވެ.\n"އާނ! ދާންވާނެ!" ނަސީމު ހުރީ ދާން ނިންމައިގެންނެވެ. "ކިހާ ޒަމާނެއް ކޮށްފަ ދޮންތަ އިންވައިޓު އެކުރީ."\n"ނަސީމު! ކިހާ ޒަމާނެއް ނޫން ފުރަތަމަ ފަހަރަށް ދައުވަތު އެ ދިނީ!" އަހަރެން ހަނދާންކޮށްދިނީމެވެ. "ހަނދާންވޭތަ؟ އިނާމުދިން ޖަލްސާގަ އަޅައިގެންފައި ވެއްޓޭހާ ހިސާބުން ދިޔައިރު ވެސް އެ މީހުންނަކަށް އަހަރުމެންނެއް ނުފެނޭ. ދެން ކުއްލިއަކަށް އިންވައިޓުކުރީމަ އޭގެ މާނައެއް ނުވިސްނޭތަ؟"\n"ފުރަތަމަ ފަހަރަށް އިންވައިޓު ކުރީމައޭ ދާންވީ!" ނަސީމު ވަރަށް އުފާވެފައި ބުންޏެވެ. "ދޮންތައަށް ވެސް މިހާރު ހެޔޮ ގޮތް ވިސްނުނީކަންނޭނގެ. ރަހިމުގެ ގުޅުން ޖެހޭނެ ދަމަހައްޓަން. ތީ މި ކަހަލަ ކަންކަމުގަ އަހަންނަށް ހިތްވަރުދޭން ހުރި މީހާއެއްނު!"\n"އަހަރުމެން ވެސް މި ތަނުން ނުކުންނަންވީ!" ނަސީމުގެ ކަންފަތް ކައިރީގައި މަޑުމަޑުން އަހަރެން ބުނީމެވެ.\n"އެހާ ގިނަ ދުވަސްކޮށްފަ އައިސް މިހާ އަވަހަށް ދާކަށް ނުވާނެ،" ނަސީމު ހުއްދައެއް ނުދިނެވެ. "އޭރުން ދޮންތަ ދެރަވާނެ."\n"ކޮންއިރަކު ދޮންތަ އުފާވީ؟" އަހަރެން ކުޑަކޮށް ނުރުހިފައި ބުނީމެވެ. "ބަލާލަބަލަ ދޮންތަގެ މޫނު!"\n"އެއީ ދެން ދޮންތަގެ ވައްތަރެއްނު!" ނަސީމުގެ ބޮޑު ޖަވާބު ނަގައި ފަތުރައިލިއެވެ.\n"ހިނގާބަލަ ބޯކިބާ ކޮށާލަދޭން!" ހަފީޒާގެ އަޑުއިވުނެވެ.\n"އެ މީހުން ބައިތިއްބަބަލަ! ބޮޑެތިސިންގާ ކުދިންނެއްނު!" ހަފީޒާ ބުންޏެވެ.\n"މަގޭ ދަރީގެ ޓައިޓަލް ކަލޭގެ ދަރި އެ ގެންދިޔައީ! އަހަރެން ދުވަހަކު ވެސް ލީނާއަކަށް، ކަލެޔަކަށް ހިތްހެވެއް ނުކުރާނަން،" ރުޅިއައިސްގެން ތުރުތުރުއަޅަމުން އެކަމަކު މަޑުމަޑުން ހަފީޒާ ބުންޏެވެ. "ތީ ދެ ދުނިޔޭގަ ވެސް މަގޭ ހަތުރެއް. ހަނދާންކުރާތި އެކަން. ބޭނުންވީ ހަމަ ކަލޭގެ މޫނުމައްޗަށް މިހެން ބުނެލަން."\n"އަހަރެން ކީއްކުރީ؟" އަހަންނަށް ބުނެވުނެވެ.\n"އެކަމަކު އެންމެ ހަތަރު މާކްސްގެ ތަފާތަކުން،" ހަފީޒާ ރުޅިއައިސްފައި އިނގިލިތަކުން ހަތަރެއް ދައްކައިލައިފައި ބުންޏެވެ. "ހަމަ އެންމެ ހަތަރު މާކްސް. އެއީ ކޮން މޮޅެއް؟"\n"އެކަމަކު ދެން ކުދިން ކިޔެވުމުގަ ވާދަކުރާނެއްނު!" ހައިރާންވެފައި އަހަރެން ބުނީމެވެ. "އެއީ ތިހާ..."\n"ކޮންމެ ފަހަރަކު ވެސް ކަލޭގެ ދަރިފުޅަށް ވުރެ އަހަރެންގެ ދަރިފުޅު މޮޅުވެފަ އޮންނާނީ،" ކިބުރުވެރި ރާގެއްގައި ހަފީޒާ ބުންޏެވެ. "އަހަރެންގެ ދަރިފުޅު މާ މޮޅުވާނެ."\n"ލީނާއަކީ ވެސް ލީނާ ކިޔެވި ސްކޫލުން ހަމަ އެންމެ މަތީ މާކްސް ހޯދާ ކުއްޖާއޭ ހަފީޒާ!" އަހަރެން ބުނީމެވެ. "އެހެންވެ އެހެން ތަނަކަށް ދިޔަސް އޭނަ ހަމަ މޮޅުވާނެއްނު!"\n"މަގޭ ދަރިފުޅަށް ވުރެ އެހެން ކުއްޖެއް މޮޅެއް ނުވާނެ. ދެން ނިކަން މޮޅުވެބަލަ! ދެން ނިކަން ކިޔަވަބަލަ!" އެހެން ބުނިއިރު ހަފީޒާގެ ދުލުގެ ކޮޅު، ވިހަ ހަރުފައެއްގެ ދޫ ފަދައިން ދެކަފިވެފައިވާ ކަހަލައެވެ. "ލާހިކެއް ނޫން!"\n"ނަސީމުގެ ދޮންތަ އަހަންނާ ދިމާއަށް ވަރަށް އެއްޗެހިކިޔައިފި،" އަހަރެން ބުނީމެވެ. "ދުވަހަކު ވެސް ހިތްހެވެއް ނުކުރާނަމޭ. ދެދުނިޔޭގެ ހަތުރެކޭ. ދެން ނިކަން ކިޔަވަބަލާށޭ. މޮޅުވެބަލާށޭ. އެހެރީ ދެން މީހުން ކިޔާ ކަހަލަ އެއްޗެހިތަ؟"\n"އަޅާލާނެކަމެއް ނެތް!" ނަސީބު ބުންޏެވެ. "އެއީ ހަމަ ދޮންތަގެ ވައްތަރު."


Aa Coach Mohan Aaeku Maziya Ge Farithakurun Thah Fashaifi - Vaguthu\nއާ ކޯޗު މޯހަންއާއި އެކު މާޒިޔާާގެ ފަރިތަކުރުންތަށް ފަށައިފި\nއާ ކޯޗާއި އެކު މާޒިޔާއިން ބޭއްވި ފުރަތަމަ ފަރިތަކުރުންތަކުގެ ތެރެއިން-- ފޮޓޯ: މާޒިޔާ\nއަންނަ ޑިސެމްބަރު މަހު ފަށާ ރާއްޖޭގެ ފުޓުބޯޅަ ސީޒަނަށް ތައްޔާރުވުމުގެ ގޮތުން އެންމެ މާޒިޔާ ސްޕޯޓްސް އެންޑް ރެކްރިއޭޝަން އިން ފަރިތަކުރުންތައް ފަށައިފިއެވެ.\nމާޒިޔާއިން މި ފަރިތަކުރުންތައް ފަށާފައިވަނީ އެ ޓީމުގެ ކޯޗުކަމުގެ މަގާމާއި އަލަށް ހަވާލުވި މުހައްމަދު ޝިޔާޒް (މޯހަން) އާއެކު އެވެ. އޭނާ މާޒިޔާއަށް ސޮއިކުރީ އެއްއަހަރު ދުވަަހަށެވެ.\nއާ ސީޒަނަށް މާޒިޔާއިން ފަރިތަކުރުންތައް ފެށީ ގައުމީ ފުޓުބޯޅަ ޓީމަށް ނިސްބަތްވާ އެ ކުލަބުގެ ކުޅުންތެރިން ނުހިމަނައެވެ. އެހެން ނަމަވެސް އެންމެ ފުރަތަމަ ބޭއްވި ފަރިތަކުރުންތަކުގައި އެ ކުޅުންތެރިން ވަނީ ކުލަހެދުމުގައި ބައިވެރިވެފައެވެ. އެ ކުޅުންތެރިން ރަސްމީކޮށް ޓީމާއި ގުޅޭނީ މިމަހުގެ 8 ގައި ލަންކާގައި ބާއްވާ މަހިންދަރާޖަ ޕަކްސަ ޓްރޮފީ މުބާރާތަށްފަހު އެވެ.\nރާއްޖޭގެ ގައުމީ ފުޓުބޯޅަ ޓީމުގައި މާޒިޔާއަށް ނިސްބަތްވާ ގިނަ ކުޅުންތެރިންތަކެއް ހިމެނެއެވެ. ކޯޗު މޯހަން މީގެކުރިން ބުނެފައިވަނީ މިހާރު ތިބި ކުޅުންތެރިންނާއި އެކު ފަރިތަކުރުންތައް ފެށުމަށް ނިންމާފައިވާ ކަމަށާއި ގައުމީ ޓީމުގެ ކުޅުންތެރިން ޓީމާއި ގުޅުމާއި އެކު އެއީ ޓީމު ބައްޓަންކުރަން ފަށާނެ ވަގުތުކަމަށް ކޯޗު ބުންޏެވެ.\nރާއްޖޭގެ ތަޖުރިބާކާރު ޕްރޯ ލައިސަންސް ކޯޗު މާޒިޔާއާއި ހަވާލުވީ އޭނާގެ ކުރީގެ ކުލަބު ސުޕަ ޔުނައިޓެޑް ސްޕޯޓްސް (ސަސް)ގެ ކޮންޓްރެކްޓް އުވާލިތާ ހަފްތާއެއް ފަހުންނެވެ.\nސޮއިކުރުމަށްފަހު މީޑިއާގައި ވާހަކަދައްކަމުން މޯހަން ބުނީ މީގެ ކުރިން ވެސް މާޒިޔާ ކޯޗަކަށް ވާން އެކި ފަހަރު މަތިން ހުށަހެޅުން ލިބުނު ކަމަށާއި އޭރު ހާލަތުގެ ސަބަބުން އެކަން ނުވީކަމަށެވެ. ނަމަވެސް މިފަހަރު ހަވާލުވީ ހުސްކޮށް ހުރި ވަގުތަކާ ދިމާވުމާ އެކު ކަމަށާއި މާޒިޔާއާއި އެކު ކާމިޔާބީ ހޯދުމަކީ ކޮންމެހެން ކުރަންޖެހޭ ކަމެއްގެ ގޮތުގައި ގަބޫލުކުރާ ކަމަށެވެ.\n"މާޒިޔާއާ އެކީގައި ކާމިޔާބު ހޯދުމަކީ ކުރަން ޖެހޭނެ ކަމެއް. ފުޓްބޯޅައިގައި މި ޗެލެންޖް ނެގުމަކީ އެންމެ މުހިއްމު ކަންތައް. އެހެންވެ ޗެލެންޖަކަށް މިކަން ވެސް ގަބޫލުކުރީ" މޯހަން ބުންޏެވެ.


Hulhumale gai bodu court complex eh gaaim kuranee\nހުުޅުމާލޭގައި ބޮޑު ކޯޓު ކޮމްޕްލެކްސްއެއް ގާއިމްކުރަނީ\nހުޅުމާލޭގައި ބޮޑު ކޯޓު ކޮމްޕްލެކްސްއެއް ގާއިމްކުރުމަށް ނިންމައިފިއެވެ.\nއެގޮތުން މިއަދު ބޭއްވި ރަސްމިއްޔާތެއްގައި ވަނީ އެކޯޓު ކޮމްޕްލެކްސް އަޅާނެ ބިން އެޗްޑީސީގެ ފަރާތުން ޑިޕާރޓްމެންޓް އޮފް ޖުޑީޝަލް އެޑްމިނިސްޓްރޭޝަނާއި ރަސްމީގޮތުން ހަވާލުކޮށްފައެވެ. މި ބިން އެޗްޑީީސީގެ ފަރާތުން ހަވާލުކޮށްދެއްވީ ކުންފުނީގެ ޑެޕިއުޓީ މެނޭޖިން ޑިރެކްޓަރު އަހްމަދު އާތިފެވެ.\nޑީޖޭއޭގެ ފަރާތުން މި ބިމާއި ހަވާލުވެ ވަޑައިގެންނެވީ ޖުޑީޝަލް އެޑްމިނިސްޓްރޭޓަރު ޑރ. އަބްދުﷲ ނަޒީރެވެ.\nހުޅުމާާލޭ ސެންޓްރަލް ޕާކް ކައިރީގައި ދިހަ ބުރިއަށް ބިނާކުރުމަށް ހަަމަޖެހިފައިވާ މި ކޯޓު ކޮމްޕްލެކްސްގެ ފުރަތަމަ ފިޔަވައްސަށް ސިވިލް ކޯޓާއި ފެމިލީ ކޯޓާއި ޖުވެނައިލް ކޯޓުގެ މަސައްކަތްތައް ބަދަލުކުރުމަށް ވަނީ ހަމަޖެހިފައެވެ. އަދި ދެވަނަ ފިޔަވަހީގައި މާލޭގައި ހުރި ސުޕީރިއާ ކޯޓުތަކާއި ހައިކޯޓުވެސް އެތަނަށް ބަދަލުކުރުމަށް ވިސްނަމުންދާާކަމަށް ޑރ.ނަޒީރު ވިދާޅުވިއެވެ.\nމި ކޯޓު ކޮމްޕްލެކްސްގައި ކޮންމެ ފަނޑިޔާރަކަށް ވަކިން ޝަރީއަތްކުރާ މާާލަމެއް ހެދުމަށް ވަނީ ނިންމާފައެވެ. މީގެ ސަބަބުން މައްސަލަތައް ބެލުން އަަވަސްވެގެންދާނެކަމަށް ނަޒީރު ވިދާޅުވިއެވެ.\nޖާގައިގެ ގޮތުން ތަނަވަސް ގޮތަކަށް ހެދުމަށް ހަމަޖެހިފައިވާ މި އިމާރާތް ތަަރައްގީކުރަނީ ބައިނަލްއަގްވާމީ މިންގަނޑުތަކަށް ފެތޭ ގޮތަށެވެ. ޑީޖޭއޭއިން ވަނީ ކުރިއަށް އޮތް ދެ އަހަރެއްހާ ދުވަހުގެ ތެރޭގައި މިތަނުގެ މަސައްކަތްތައް ނިންމުމަށް އަމާޒު ހިފާފައެވެ.\nހުޅުމާލޭގައި އިމާރާތްކުރި މެދުފަންތީގެ 1300 ފްލެޓް ވިއްކަން ހުޅުވާލަނީ 16months ago\nާޗައިނާއިން ހުޅުމާލޭ ހޮސްޕިޓަލްގައި ގާއިމްކުރި ލޮލުގެ ބަލިތަކަށް ފަރުވާދޭ ޚާއްސަ މަރުކަޒު ހުޅުވައިފި06 months ago\nހުޅުމާލޭ ހޮސްޕިޓަލްގެ ޑޮކްޓަރަކާއި އިތުރު ދެ ކުއްޖަކު ހިމަބިއްސަށް ޕޮޒިޓިވް!66 months ago\nހުޅުމާލެ ކަނުއަނދިރީގައި07 months ago\nކޮތަޅު ކޯޓުލައިގެން ބުރިޖުގައި ނުދުއްވާ: ފުލުސް07 months ago\nހުުޅުމާލޭގައި އިންޑިޔާއިން ގާއިމްކުރާ ކެންސަރ ހޮސްޕިޓަލްގެ މަސައްކަތް އަވަސްކުރަނީ 17months ago\nމިހާރުގެ ހާލަތަށް ބޭނުންވާ ވަރަށް ވަސީލަތް އެބަހުރި: އަމީން015 minutes ago


AO News4vana madhaha mubaaraathuge 1 vana Naushaa ah\nއޭއޯ ނިއުސް4ވަނަ މަދަޙަ މުބާރާތުގެ އެއްވަނަ ނައުޝާ އަށް\nއޭއޯ ނިއުސް ގެފަރާތުން ރަމަޟާން މަހަށް ޚާއްޞަ ކޮށްގެން އައްޑޫގައި ބާއްވާ "އޭއޯ މަދަޙަ މުބާރާތް" ގެ4ވަނަ މުބާރާތުގެ ފަޚުރުވެރި އެއްވަނަ ސ.ހިތަދޫ އަސްރުމާގެ ނައުޝާ ނިސްތާރު ހޯދައިފިއެވެ.\nމި ވަނަ އާއެކު ނައުޝާ އަށް ވަނީ ހެޕީމާކެޓްގެ ފަރާތުން ދެއްވި ޢުމްރާ ދަތުރުގެ އިނާމާއި ޗައިނާ މޯލްޑިވިއަން ކަލްޗަރަލް އެސޯސިއޭޝަން (ސީއެމްސީ) އިން ދެއްވި ޗައިނާ ވިންޓަރ ޓުއަރ ކޭމްޕްގެ އިނާމު ލިބިފައެވެ.\nމިފަހަރުގެ މުބާރާތުގެ2ވަނަ ހާސިލް ކޮށްފައިވަނީ ސ. ހިތަދޫ އަބާން އައިމަން ޝަފީޤެވެ.2ވަނަ އާއެކު އައިމަން އަށް ވެސް ވަނީ ހެޕީމާކެޓްގެ ޢުމްރާ ދަތުރުގެ އިނާމް ލިބިފައެވެ. އަދި އައްޑޫ ވިމެންސް އެސޯސިއޭޝަނުން ދެއްވަވާ މެލޭޝިއާ ސްޓަޑީ ޓުއާގެ އިނާމު ވެސް މިފަހަރު ލިބުނީ އައިމަން އަށެވެ.\nމިއަހަރުގެ އެންމެ މޮޅު3ވަނަ ބައިވެރިއަކީ ސ.ހިތަދޫ ނަސްރު/ އައިޝަތު މާއީ މުޙައްމަދެވެ.\nމުބާރާތުގެ އެންމެ މޮޅު ވަނަތަކަށް އިނާމާއި ޓްރޮފީ އަދި ހަނދާނީ ލިޔުން ބައްސަވައި ދެއްވެވީ ރަސްމިއްޔާތުގެ ޝަރަފުވެރި މެޙްމާން، އެމްއެންޑީއެފްގެ ސަދަން ކޮމާންޑަރ ކާނަލް އަބްދުﷲ އިބްރާހީމެވެ.\nއައްޑޫސިޓީ ކައުންސިލް އިދާރާއިން ވެސް ވަނީ މި މުބާރާތުގެ ހުރިހާ 1 ވަނަ ތަކަށް ފައިސާގެ އިނާމު ހުށަހަޅުއްވަވާފައެވެ.\nޖޫން މަހުގެ 16 ވަނަ ދުވަހުން ފެށިގެން 21 ވަނަ ދުވަހުގެ ނިޔަލަށް ކުރިއަށް ގެންދިޔަ މި މުބާރާތުގައި5ޢުމުރުފުރައަކުން ދަރިވަރުން ވަނީ ބައިވެރިވެފައެވެ. މުބާރާތުގައި ކޮންމެ ޢުމުރުފުރައަކުން ގަދަ5އަދި 1 ވަނަ ،2ވަނަ އާއި3ވަނަ ވަނީ ހޮވާފައެވެ. އަދި މުޅި މުބާރާތުގެ ގަދަ5ވަނަ އާއި މުބާރާތުގެ 1،2އަދި3ވަނަ ވަނީ ހޮވާފައެވެ.\nމުޅި މުބާރާތުގެ އެންމެ މޮޅު5ބައިވެރިން އެކީގައި އެއްދުވަސް އީކުއޭޓަރ ވިލެޖްގައި ހޭދަކުރުމަށް ވެސް ވަނީ ހަމަ ޖައްސާފައެވެ. މިއީ މުބާރާތުގެ އެކޮމޮޑޭޝަން ޕާޓްނަރ އީކުއޭޓަރ ވިލެޖުން ދެއްވެވި އިނާމެކެވެ.\nއޭއޯ ނިއުސް4ވަނަ މަދަޙަ މުބާރާތުގެ ނަތީޖާ:\n1 ވަނަ: ފާތިމަތު ސާރާ ޝަފީޤް /އަބާން ސ. ހިތަދޫ\n2 ވަނަ : އާމިނަތު އައިލިޝް ފަޔާޟް/ ދިވަރަ. ސ.ހިތަދޫ\n3 ވަނަ: އައިޝަތު ސަމްޔާ/ ރޮޔަލް\n4 ވަނަ: އައިޝަތު ޝީން އިމްރާން/ ތައުރުއްގެ .ސ.ހިތަދޫ\n5 ވަނަ : އާމިނަތު ޒީޝާ ޒަމީން/އަންސާނާ. ސ.ހިތަދޫ\n9 އަހަރުން ދަށް\n1 ވަނަ : އައިޝަތު ޝުހާ ނިޒާމް/ ރޯޒުގެ .ގދ.ގައްދޫ\n2ވަނަ: ފާތިމަތު ޢަމަލް ޙަމީދު/ ސީސަން ވާދީ، ސ.މީދޫ\n3 ވަނަ: އަޙްމަދު ނާޒިޝް ނިޒާމް/ އަސޭމިރުސްގެ ، ސ.ހިތަދޫ\n4 ވަނަ: އާމިނަތު ޒޯހާ ބިންތު ޢަލީ މުޙައްމަދު/ ޗަމްޕާޕޫލު މާގެ .ސހުޅުދޫ\n5 ވަނަ: އާމިަނތު އިރަމް ޝަމީޒް/ ކިނބިގަސްދޮށުގެ ، ސ.މަރަދޫފޭދޫ\n13 އަހަރުން ދަށް\n1 ވަނަ: އައިޝަތު މާއީ މުޙައްމަދު/ ނަސްރު،ސ.ހިތަދޫ\n2 ވަނަ: މަރިޔަމް ރަސާ ތައުފީޤް/ ރާސްޕަރީގެ ސ.ހިތަދޫ\n3 ވަނަ : ސިތާމް ޢަލީ/ ސަނަމް، ސ.ހިތަދޫ\n4-މުޙައްމަދު ރާއިޝް މޫސާ/ ފުނަމާގެ. ސ.ހިތަދޫ\n5- މުޙައްމަދު ނާބިހް އިބްރާހިމް ޙަބީބް/ ފްލާވާގެ. ސ.މަރަދޫ\n1 ވަނަ: ފާތިމަތު ނައުޝާ ނިސްތާރު/ އަސްރުމާގެ. ސ.ހިތަދޫ\n2 ވަނަ: އައިމަން ޝަފީޤް/ އަބާން، ސ.ހިތަދޫ\n3 ވަނަ: އާމިނަތު ލުބާ ޟިރާރު/ ގަދަކޯޅިގެ .ސ.މަރަދޫ\n4 ވަނަ : ޙައްވާ ރާޔާ ސުހައިލް/ ލާޖުވަރުދީ. ސ.މީދޫ\n5 ވަނަ: އީނާ ޙުސައިން މުޙައްމަދު/ ސިޑްނީ. ސ.މީދޫ\n1ވަނަ: ފާތިމަތު ޒިޔާ އަބްދުއް ސަމަދު/ ރެދަލިގެ .ސ.މަރަދޫފޭދޫ\n2ވަނަ : ފާތިމަތު ޝަބާ އަޒީޒު/ އަސޭމިރުސްގެ. ސ.ހިތަދޫ\n3 ވަނަ: މަރިޔަމް ސަޖާޔާ/ ސައިގެ . ސ.މީދޫ\nމުޅި މުބާރާތުން އެންމެ މޮޅު ވަނަތައް:\n2ވަނަ: އައިމަން ޝަފީޤް/ އަބާން، ސ.ހިތަދޫ\n3ވަނަ: އައިޝަތު މާއީ މުޙައްމަދު/ ނަސްރު،ސ.ހިތަދޫ\n4ވަނަ: އައިޝަތު ޝުހާ ނިޒާމް/ ރޯޒުގެ .ގދ.ގައްދޫ\n5 ވަނަ: އާމިނަތު ލުބާ ޟިރާރު/ ގަދަކޯޅިގެ .ސ.މަރަދޫ\nދަރިވަރުންގެ ހިތްތަކުގައި ދީނީ ލޯބި ޖެއްސުމާއި ދީނީ ޝިއާރު ފާޅުކުރުމުގެ އިތުރުން މަދަޙަ ކިޔުމުގެ ހުނަރު ހުރި ކުދިންނަށް އެކުދިންގެ ހުނަރު ދައްކާލުމުގެ ފުރުސަތު ހޯދައިދިނުމުގެ މަގުޞަދުގައި 2015 ވަނަ އަހަރުން ފެށިގެން އޭއޯ އިން ބާއްވަމުންއަންނަ މިއަހަރުގެ މި މުބާރާތުގައި އައްޑޫގެ ހުރިހާ ރަށްތަކަކުން ދަރިވަރުން ވަނީ ބައިވެރިވެފައެވެ\nމިއަހަރުގެ މުބާރާތުގައި ފަނޑިޔާރުންގެ ގޮތުގައި މަސައްކަތް ކުރައްވަވާފައިވަނީ މިދާއިރާގައި ތަޖްރިބާކާރު މިޔުޒިކާއި ޅެންވެރިކަމުގެ ރޮނގުން ފުންނާބު އުސް ދެބޭފުޅުންނެވެ. އެއީ މުޙައްމަދު ސުހައިލް އާއި މުޙައްމަދު އަރީފެވެ.\nއޭއޯގެ4ވަނަ މަދަޙަ މުބާރާތުގެ މެއިން ސްޕޮންސަރަކީ ހެޕީމާކެޓެވެ. ކޯ ސްޕޮންސަރުންނަކީ އައްޑޫވިމެންސް އެސޯސިއޭޝަނާއި ޗައިނާމޯލްޑިވްސް ކަލްޗަރަލް އެސޯސިއޭޝަނެވެ. އިވެންޓްގެ ހޮސްޓިން ޕާޓްނަރ އަކީ މައިކޮލެޖެވެ. މަދަޙަ މުބާރާތުގެ އެކޮމަޑޭޝަން ޕާޓްނަރ އަކީ އީކުއޭޓަރ ވިލެޖެވެ. ޓްރެވެލް ޕާޓްނަރ އެއްގެ ގޮތުގައި މިފަހަރު ހަމަޖައްސާފައިވަނީ މޯލްޑިވްސް އެކްސްކްލޫސިވް އެވެ. ބެވެރެޖް ޕާޓްނަރ އަކީ މަލްޓި ސުޕަރމާޓެވެ. މީގެ އިތުރުން ސިއު އެންޑް މޭކް އާއި ޖަމިއްޔަތުލް ޢުލަމާއިން ވަނީ މުބާރާތުގެ ވަނަ ތަކަށް އިނާމު ހުށަހަޅުއްވަވާފައެވެ.\nއޭއޯ ނިއުސް އިން ވަނީ މުބާރާތުގައި ބައިވެރިވި ހުރިހާ ދަރިވަރުންނަށް ހަދިޔާ އާއި ހަނދާނީ ލިޔުން ދީފައެވެ.\nއޭއޯ ނިއުސް މަދަޙަ މުބާރާތް


Click Computers aai Madaveli WDC Gulhigen Kuda Kudhinge Haveereh Baavvaifi ކްލިކް ކޮމްޕިއުޓާސް އާއި މަޑަވެލީ ޑަބްލިޔު.ޑީ.ސީ ގުޅިގެން ކުޑަކުދިންގެ ހަވީރެއް ބާއްވައިފި – Huvadhoo News Click Computers aai Madaveli WDC Gulhigen Kuda Kudhinge Haveereh Baavvaifi Huvadhoo News\nކްލިކް ކޮމްޕިއުޓާސް އާއި މަޑަވެލީ ޑަބްލިޔު.ޑީ.ސީ ގުޅިގެން ކުޑަކުދިންގެ ހަވީރެއް ބާއްވައިފި\nމަޑަވެލީގެ އިސް ރަށްވެހިން ކުޑަކުދިންގެ ހަވީރު ހުޅުވައިދެނީ / ހުވަދޫ ފޮޓޯ: އަހުތަރު\nއަންހެނުންނަށް ކުރާ އަނިޔާ ހުއްޓުވާ ދުވަހާއި ގުޅިގެން ގދ.މަޑަވެލީގައި ކުޑަކުދިންގެ ހަވީރެއް ބާއްވައިފިއެވެ.\nމިއަދު ހަވީރު 4:30ގައި މަޑަވެލީ ކުޑަކުދިންގެ ޕާކުގައި ބޭއްވުނު ކުޑަކުދިންގެ ހަވީރަކީ މަޑަވެލީ އަންހެނުންގެ ތަރައްޤީއަށް މަސައްކަތްކުރާ ކޮމެޓީ އާއި ކްލީކް ކޮމްޕިއުޓާސްގެ ސީ.އެސް.އާރުގެ އެހީގެ ދަށުން ކުރިޔަށް ގެންދެވުނު ހަރަކާތެކެވެ.\nމަޑަވެލީގައި ބޭއްވުނު ކުޑަކުދިންގެ ހަވީރުގެ ތެރެއިން / ހުވަދޫ ފޮޓޯ\nމިހަވީރު ހުޅުވާ ދެއްވީ މަޑަވެލީގެ އިސް ރަށްވެހިންނެވެ. އެހެންނަމަވެސް މިހަވީރުގެ ޝަރަފުވެރި މެހެމާނަކީ ކްލިކް ކޮމްޕިއުޓާރސްގެ ޗެއަރމަން އަހުމަދު ޒާހިރުއެވެ. މިފަދަ ފުރުސަތެއް ދެއްވީތީ ޗެއަރމަން އަހުމަދު ޒާހިރުވަނީ މަޑަވެލީ ޑަބްލިޔު.ޑީ.ސީ އާއި މަޑަވެލީ ކައުންސިލަށް ޝުކުރު އަދާކޮށްފައެވެ.\nމަޑަވެލީ ޑަބްލިޔު.ޑީ.ސީން އިސްނަގައިގެން ބޭއްވުނު މިހަރަކާތުގައި ތަފާތު ކުޅިވަރުތައް ހިމެނޭ ސްޓޯލްގެ އިތުރުން، ކުދިންގެ އެކިއެކި ހުނަރުތައް ދައްކުވައިދޭ ސްޓޭޖް ޝޯތައްވެސް ކުރިޔަށް ގެންދިޔައެވެ. އަދި މިހަރާކްތަކުގައި ބައިވެރިވި ކުދިންނަށް ހާއްސަ ހަދިޔާތަކެއް ދީފައިވެއެވެ.\nމިއިވެންޓުގައި އެރަށުގެ ކުޑަކުދިންނާއި ގިނަބަޔަކު ވަނީ ބައިވެރިވެފައެވެ.\nމިފަދަ ހަރަކާތެއް ރާވާ ހިންގެވުމުގައި ކްލީގް ކޮލެޖްގެ އިތުރުން މަޑަވެލީ ކައުންސިލްގެ ފުރިހަމަ އެއްބާރުލުމާއި އެހީތެރިކަން ލިބިގެން ދިޔަކަން ފާހަގަކޮށް ޑަބްލިޔު.ޑީ.ސީން ވަނީ މަޑަވެލީ ކައުންސިލަށާއި ކްލިކް ކޮމްޕިއުޓާރސްއަށް ޝުކުރު ދަންނަވާފައެވެ.\nކްލިކް ކޮލެޖް ގދ.މަޑަވެލި


27 van maadha handhaanah aiee ehen meehunnah "vagah" govumun? – adduLIVE\nމާއްދާ 27 ވެސް އެންމެ ފަހުން ހަނދާންވެއްޖެ!\n1 Oct 09, 2018, 09:01 އަހުމަދު ނަސޫހް\nގާނޫނު އަސާސީ އިން ދިވެހި ކޮންމެ ރައްޔިތަކަށް ލިބިދީފައި އޮތް ޚިޔާލު ފާޅުކުރުމުގެ މިނިވަންކަން ހަނިކުރުމަށް، މިސަރުކާރުން ރައްޔިތުންގެ މަޖިލިސް ތެރެއިން ގާނޫނު އަސާސީއަށް ގެނައި ބަދަލުގެ ހިތި ރަހަށް އެބޭފުޅުންނަށް ކަރުތެރޭގައި ލާން ފަށައިފިއެވެ.\nމިދިޔަ ސެޕްޓެމްބަރު މަހުގެ 23 ވަނަ ދުވަހު ނެގި ވޯޓުން ޕީޕީއެމްގެ ކެންޑިޑޭޓް، ރައީސް އަބްދުﷲ ޔާމީން ބޮޑު ތަނުން ބަލިވުމުން އެޕާޓީން ވަނީ އިންތިޚާބަށް ހަފްތާއެއް ވި ފަހުން ކޮންމެ ރެއަކުވެސް މުޒާހަރާ ކުރަމުންނެވެ.\nމުޒާހަރާގައި ވޯޓު އޮޅުވާލި ކަމަށް ތުހުމަތުކޮށް އިލެކްޝަންސް ކޮމިޝަންގެ ރައީސް އަހުމަދު ޝަރީފާއި އެކޮމިޝަނުގެ މެމްބަރުން ވޯޓުން ވައްކަން ކުރި ކަމަށް ތުހުމަތުކުރެއެވެ. ރޭވެސް ބޭއްވުނު މިފަދަ މުޒާހަރާއެއްގެ ތެރެއިން ރައީސް އޮފީހުގެ ތަރުޖަމާނު ވަނީ އީސީ ޝަރީފް އަދި އަކްރަމަކީ ވަގުން ކަމަށް ބުނެފައެވެ.\nއަދި އެބޭފުޅުންނަށް ވަގަށް ގޮވުމަށް ފަހު މުއާޒް ވަނީ ޚިޔާލު ފާޅުކުރުމުގެ މިނިވަން ކަމަކީ ގާނޫނު އަސާސީގެ 27 ވަނަ މާއްދާގެ ދަށުން ކޮންމެ ރައްޔިތަކަށް ލިބިގެންފައިވާ ހައްގެއް ކަމަށް ވެސް ވިދާޅުވެފައެވެ.\nމުޒާހަރާ ކުރާނެ ކަމަށާއި އަޑު އުފުލާނެކަމަށް ޕީޕީއެމްއިން މިހާރު ދަނީ ބުނަމުންނެވެ. އަދި މިކަމަކީ އެއްވެސް މީހަކަށް ހުއްޓުވޭނެކަމެއް ނޫންކަމަށް ވިދާޅުވެ ގާނޫނު އަސާސީގެ 27 ވަނަ މާއްދާގެ ވާހަކަ ދައްކައެވެ.\nރައްޔިތުންގެ މަޖިލިސް މެދުވެރިކޮށް އަބުރު ރައްކާތެރިކުރުމުގެ ގާނޫނުގެ ނަމުގައި ދިވެހި ކޮންމެ ރައްޔިތަކަށް ލިބިފައިއޮތް ޚިޔާލު ފާޅުކުރުމުގެ މިނިވަންކަމަށް އަރައިގަތް އިރު މިފަދަ ދުވަހެއް އަތުވެދާނެ ކަމަށް ހީކުރެވިފައި ނެތީ ކަމަށް ބުނެ ރައްޔިތުން އަންނަނީ މިއަދު މުއާޒު އެފަދަ ވާހަކަ ދެއްކުމުން އޭނާއަށް ފާޑުވިދާޅުވަމުންނެވެ.\nހިޔާލު ފާޅުކުރުމުގެ މިނިވަންކަން ހަނިކޮށް ގެނައި އަބުރު ރައްކާތެރި ކުރުމުގެ ގާނޫނު މިއަދު ޕީޕީއެމްއިން އަމިއްލައަށް ވަނީ ބޭނުން ނެތް އެއްޗަކަށް ހަދާފައެވެ. ހިތު ހުރި އެއްޗެއް ހިތުހުރި މީހަކަށް ގޮވަނީއެވެ. އެމަންޒަރު ޓީވީ ތަކުން ދައްކަނީއެވެ. ފިޔަވަޅެއްް ނާޅައެވެ. ނަމަވެސް އެއީވެސް އިންސާފެއް ނޫނެވެ. ގާނޫނު އޮވެ ގާނޫނާއި ހިލާފުވާ ފަރާްތްތަކަށް އަދަބު ދެވެން ޖެހެއެވެ.\nމީހުންގެ އަބުރަށް އަރައިގަނެ، އަބުރު ކަތިލާނަމަ އެ ޗެނެލެއް ޖުރިމަނާ ކުރެވެން ޖެހެއެވެ. މީގެ ކުރިން ރާއްޖެޓީވީ މިލިއަނުން މިލިއަނުން ވަނީ ޖުރިމަނާ ކޮށްފައެވެ. އިންސާފެއް ނެތި އެގޮތަށް ޖުރިމަނާ ކުރިއިރު މިއަދު ޗެނަލް 13އިން މީހުންގެ އަބުރަށް އަރައިގަންނައިރު އަދިވެސް ބްރޯޑުކާސްޓިން ކަމިޝަން އޮތީ ނިދާފައެވެ.


Fail vee rayyithunnah ihulaastheri vumah!?\nކުރީގެ ރައީސް އަބްދުﷲ ޔާމީން: ފައިލް ފޮޓޯ ރައީސް އޮފީސް\n15 އޭޕްރީލް 20197ކޮމެންޓް\nފެއިލްވީ ރައްޔިތުންނަށް އިހުލާސްތެރިވުމަށް!؟\nޕީޕީއެމްގެ ލީޑާރޝިޕް ފެއިލްވީ ރައްޔިތުންނަށް އިހުލާސްތެރިވުމަށެވެ. ގަދަފަދަ ކޮށް ދައްކަމުން އައި ޕާޓީއެއް ފެއިލްވެއްޖެ ކަމަށް އެބޭފުޅުންގެ ތެރެއިން ބޭބޭފުޅުން ގަބޫލުކުރައްވާ ވާހަކަ އިވުމުން ހައިރާނެއް ނުވިއެވެ. ހައިރާންވީ އެބޭފުޅުންނަށް އެކަން ވިސްނުމަށް ގިނަ ދުވަސްތަކެއް ނެގީތީވެއެވެ.\nފެއިލް ވެއްޖެ ކަމަށްބުނެ ޕާޓީގެ ލީޑާރޝިޕުން އިސްތިއުފާ ދެއްވާ، ދެންވެސް ލީޑާރޝިޕްގައި ތިއްބެވި ފެއިލްވި ބޭފުޅުން އިސްތިއުފާ ދެއްވުމަށް ގޮވާލެއްވިއިރު، ހިތާމައަކީ ފެއިލްވި ކަމަށް އެވިދާޅުވާ ފަރާތްތަކެއްގެ ނަން ހާމަކުރައްވަން ނުކެރުނީތީއެވެ.\nފެއިލްވުމުގެ ވާހަކަ ދައްކާއިރު، މިބޭފުޅުން ހަމައެކަނި ފެއިލްވީ ސިޔާސީ މަސައްކަތުގައެއްވެސް ނޫނެވެ. މިބޭފުޅުން ފެއިލްވީ ރައްޔިތުންނަށް އިހުލާސްތެރި ނުވުމުންނެވެ. އެކަން އެބޭފުޅުންނަށް އަދިވެސް އިނގުނުކަމެއް ދަންނަވާކަށް ނޭންގެއެވެ.\nވެރިކަމުގެ ތަހުތުގައި އެބޭފުޅުން ބޭތިއްބުމަށް ރައްޔިތުން ދިން ފުރުސަތުގެ ބޭނުން ނަހަމަގޮތުގައި ހިފުމަކީ އެބޭފުޅުން ފެއިލްވި އަސްލެވެ. މަޖިލީހުގެ ބޮޑު މެޖޯރިޓީއެއް ދިނުމުން ވަކިވަކި ފަރުދުންނަށް އަމާޒުކޮށް ޤާނޫނުތައް ބަދަލުކުރުމަކީ އެބޭފުޅުން ފެއިލްވި އެއް ސަބަބެވެ. ކުރީގެ އޮޑިޓާ ޖެނެރަލް ނިޔާޒު އިބްރާހިމް މަޤާމުން ދުރުކުރުމަށް ޤާނޫނުނަށް އިސްލާހުގެނައުމާއި ކުރީގެ އުއްތަމަ ފަނޑިޔާރު އަހުމަދު ފާއިޒް ހުސައިން މަޤާމުން ދުރުކުރުމަށް ޤާނޫނަށް އިސްލާހު ގެނައުމާއި، އަދާލަތު ޕާޓީގެ ރައީސް ޝޭޚް އިމްރާން އަބްދުﷲގެ މައްޗަށް ޓެރަރިޒަމްގެ ކުށް ސާބިތު ކުރުމަށް ޤާނޫނަށް އިސްލާހު ގެނައުންފަދަ ކަންކަމެވެ. ކުރީގެ ޕީޖީ މުހުތާޒް މުހުސިން މަޤާމުން ވަކިކުރެވުނު އައިބު ގޮތެވެ. ރާއްޖޭގެ ބިން ބޭރުގެ ފަރާތްތަކަށް މިލްކުކުރެވޭގޮތަށް ޤާނޫނުއަސާސީއަށް ގެނެވުނު އިސްލާހާއި، އަބުރު ރައްކާތެރިކުރުމުގެ ނަމުގައި މިނިވަން މީޑިއާގެ އަޑު ކަނޑުވާލުމަށް ފާސްކުރެވުނު ޤާނޫނެވެ.\nމީގެ އިތުރުން ރައްޔިތުންގެ ލޯބި ލިބިގެންވީ ކުރީގެ ރައީސުން ހިފާ ހައްޔަރުކޮށް ޖަލުގެ ކުޑަގޮޅި ދެއްކުމަކީ، އެބޭފުޅުން ފައިލްވި އެއް ސަބަބެވެ. ރައްޔިތުން އެމީހުންގެ އަޑު އިއްވުމަށް ހޮވާފައި ތިބި މަންދޫބުން މަޖިލީހަށް ނުވައްދާ މަޖިލިސް ތަޅުއަޅުވާ މަޖިލީހުގެ ރިޔާސަތުވަށާ "ޗައިނާ ބޮޑު ފާރު" ރާނައިގެން ރައްޔިތުންގެ ކަރަށް ފައިންއެރިއެރުމަކީ އެބޭފުޅުން ފެއިލްވި އަނެއް ސަބަބެވެ.\n3 ބާރުއެއްކޮށް، 2008 ވަނަ އަހަރު ރައްޔިތުން ލިބިގަތް ފެހި ޤާނޫނުއަސާސީން ކަށަވަރުކުރި ޚިޔާލުފާޅުކުރުމުގެ މިނިވަންކަން ނިގުޅައިގަނެ، ސިޔަސީ ހަރަކާތްހިންގުމަށް ދަތިކޮށް ސިޔާސީ މީހުނާއި އާއްމުރައްޔިތުންނާއި ނޫސްވެރިން ހިފާހައްޔަރުކޮށް ޖަލުގެ ތޭރިތަކުގެ ފަހަތަށް ލުމާއި ރައްޔިތުންގެ ހިތުގައި ބިރުވެރިކަން އުފައްދާ ގޮށްމުށުގެ ބާރު ދެއްކުމަކީ އެބޭފުޅުން ފެއިލްވި ސަބަބެވެ.\nއެންމެ ޕްރޮޖެކްޓެއް ހިންގުމަށް ހިނގާ ހަރަދުގެ ދެގުނު ތިންގުނަ ހަރަދުކޮށްގެން ޕްރޮޖެކްޓު ހިންގާ ހިޔާނާތް ވެފައިވާކަމަށް ރައްޔިތުންނަށް ޤަބޫލުކުރެވޭ ލެވެލްއަށް ކަންކަން ދިއުމަކީ ތިބޭފުޅުން ފެއިލްވި ސަބަބެވެ. 1.22 ބިލިއަން ޑޮލަރު ވާނުވާ ނޭންގި ދައުލަތަށް ގެއްލިގެން ދިޔަ ގޮތާއި، އަމިއްލަ ގެޔަށް ހަލާލު ނޫން ފައިސާ ވަތްކަމަށް ވީ އިއުތިރާފަކީ ތިބޭފުޅުން ފެއިލްވި އަސްލެވެ. އަގުބޮޑެތި ގަޑިޔާއި، ލަގްޒަރީ އެޕާޓްމެންޓްތަކާއި، ބައްލަވައިގަތް ކާރުކޮޅު ތަކާއި، މިހިރަމިހިރަ ކުއްވި މުއްސަނދި ކަމަކީ ތިބޭފުޅުން ފެއިލްވި ސަބަބެވެ.\nމިހެން ކިޔަންވެއްޖެ ނަމަ5އަހަރުގެ ތެރޭގައި ތިބޭފުޅުން ކޮށްފައި ހުރި ކިތަންމެ ކަމެއް ކީދާނެއެވެ. ރައްޔިތުންނަށް އިހުލާސްތެރި ނުވެވުނު ކަމުގެ މިސާލު ދައްކައިދޭ ކަންކަމެވެ. ރައްޔިތުން ތިބޭފުޅުންނަށް ނޫނެކޭ ބުނި ސަބަބު ދައްކުވައިދޭ ކަންކަމެވެ.\nނަތީޖާ ވަރަށްވެސް ސާފެވެ. ވެރިކަމުގައި ތިބެ އާރާއި ބާރު އޮވެ ކުރިމަތިލި، ލޯކަލް ކައުންސިލް އިންތިހާބާއި ރިޔާސީ އިންތިހާބުގައި ރައްޔިތުން ތިބޭފުޅުން ފެއިލް ވެއްޖެކަމަށް ބުންޏެވެ. އަދި އެވަރުން ނުވެގެން ރައްޔިތުންގެ މަޖިލީހުގެ އިންތިހާބުގައި، ތިބޭފުޅުންނަށް އިތުރު ފުރުސަތު ނެތްކަމަށް ބުނެ ލަދުގަންނަވަރުގެ ނަތީޖާއަކުން ތިބޭފުޅުންނަށް ރިޕޯޓްކާޑު ދިނެވެ.\nޔަޤީން ވަނީ އެންމެ ކަމެކެވެ. ފެއިލްވީ ހަމައެކަނި ސިޔާސީ މަސައްކަތް ކުރުމުގައެއް ނޫނެވެ. ތިބޭފުޅުން ފެއިލްވީ ރައްޔިތުންނަށް އިހުލާސްތެރި ވުމުގައެވެ.\nއަހަންނަށް ހަމަ ކީއް؟\nފެއިލް އަސްލު ވީ ރިޔާސީ އިންތިޚާބުއިން\nއެބުނާ ޢުމްރާނީ ތަރައްޤީވެފައިއޮތީ އެފަދަ ކޮމެންޓުކުރާމީހުނާއި އެމީހުނަށް ރީލޯޑުދޭ ވެރިންގެ ޖީބުތެރޭގަ.\nޥިސްނާކަށް ނުވޭތޯ ނަމުގައި ކޮމެންޓް ކުރާ ބޭފުޅާއަށް ބުނަންއޮތީ ކޮބާހޭ ތިޔަބުނާ އުމްރާނީ ތަރައްގީ؟\nإنشاء الله، ޕީޕީއެމް އިންތިޚާބު ތަކުން ފެއިލިވިނަމަ ފެލިވިގޮތް ކުޑަދުވަސްކޮޅެއްފަހުން އެނގޭނެ އެ ދުވަހަކުން ބުނާނެ ،ފެއިލިވީ ޕީޕީއެމްއެއްނޫނެ ފެއިލިވީ ރަށްޔިތުންނޭ ޖާހިލުބަޔަކު ދެއްކިދަޅައެއްގަ ޖެހި ﷲ ދެއްވި ނިޢުމަތް ތަކައް ސުކުރުވެރިނުވެ ބޮޑާހޭކުނީޔޭ\nވަރަށް ރަނގަޅު ވާހަކަ ތަކެއް\nދިވެހި ރާއްޖޭގެ ވެރިކަމަށް މިފަހުން އިންތިޚާބުވާ ވެރިން ބޭނުންވަނީ ރައްޔިތުންނަށް އިޚުލާސްތެރި މަސައްކަތްތަކެއް ކޮށްދިނުމުގެ ބަދަލުގައި އާރާއި ބާރުގައި ވެރިކަމުގައި ދެމިހުންނަން. ހަމައެކަނި އުމްރާނީ ތަރައްގީ ގެނެސްގެން މީހަކަށް ވެރިކަމުގައި ދެމިހުރެވޭނަމަ ރައީސްޔާމީނަށް އެކަންވީސް. އެކަމަކު އެއަށްވުރެ ބޮޑަށް އަދުލު އިންސާފުވަނީ ބޮއްސުންލާފައި. އިޖުތިމާއީ ފޭރާންވަނީ ވީދިފައި. ކަރަޕްޝަންގެ ހާއްޔަކަށް މިރާއްޖެ މިވަނީ ބަދަލުވެފައި. ރިޝްވަތު ދޭމީހާއާއި ރިޝްވަތުގައި ހިފާ މީހާއަށް ހީވާނެ ދެންހުންނަ މީހާވެސް ރިޝްވަތުދީ އަދި އޭގައި ހިފާނެއޭ.\nފެއިލުވީ ބޮޑާ މިނިސްޓަރުންނާއި، ބޮލިރަވަ ތަޅުވާހެން ތަޅުވާ ޕީ.ޖީ ލީޑަރަކާ، ފުލެޓް ލިސްޓު ނުދެއްކިޔަސް ކޮންމެ ގެޔެއްގައި ތިބި އާއިލާތަކުގައި ހައްގު މީހާއަށް ނުލިބި އެކަމު އެއާއިލާގައި ހާލަތު ރަނގަޅު މީހާއަށް ދީފައި އެކަން ނުބަލާ ތިބެ އިންތިހާބުތަކަށް ބަހާ އަމަލާ ދިމާ ނުވާ ވާހަކަ ދެއްކުމުން. އެމް.ޑީ.ޕީއަށް ވެސް ރައްޔަތުން ނޫނެކޭ ބުނާނެ އެފާޑަށް ކަންކުރާނަމަ.


vnews - Dhuniyege Kulhivaru: Portugal ah ufaaverikan Brazil ah hithaama\nދުނިޔޭގެ ކުޅިވަރު: ޕޯޗުގަލްއަށް އުފާވެރިކަން ބްރެޒިލްއަށް ހިތާމަ\n2016 ވަނަ އަހަރަކީ ކުޅިވަރުގައި ޕޯޗުގަލްއަށް ވަރަށް ވެސް ކާމިޔާބު އަހަރެއް.\nޔޫރަޕްގެ ގައުމުތަކުގެ މެދުގައި ބާއްވާ އެންމެ ބޮޑު އަދި އެންމެ ޝަރަފްވެރި ފުޓްބޯޅަ މުބާރާތުގެ ތަށި ޕޯޗްގަލްގެ ޓީމުން އުފުލާލަނީ--\nނިމިގެން މިދާ 2016 ވަނަ އަހަރަކީ ބޭރު ދުނިޔޭގެ ކުޅިވަރުގައި ތަފާތު ގިނަ ކަންތައްތަކެއް ހިނގައި ދިޔަ އަހަރެކެވެ. އެގޮތުން މިދިޔަ އަހަރަކީ ކުޅިވަރުގައި ޕޯޗުގަލްއަށް ވަރަށް ވެސް ކާމިޔާބު އަހަރެކެވެ.\nޔޫރަޕްގެ ގައުމުތަކުގެ މެދުގައި ބާއްވާ އެންމެ ބޮޑު އަދި އެންމެ ޝަރަފްވެރި ފުޓްބޯޅަ މުބާރާތް ޕޯޗްގަލްއިން ކާމިޔާބު ކުރީ 2016 ވަނަ އަހަރު އެވެ. މިއީ މިމުބާރާޓުގެ ތަށި ޕޯޗުގަލްއިން ކާމިޔާބު ކުރި ފުރަތަމަ ފަހަރުވެސް މެއެވެ. މިމުބާރާތުގެ ތަށި ޕޯޗުގަލްއިން އުފުލާލީ މުބާރާތް ބޭއްވި ފްރާންސް އަތުން 1-0 ލަނޑުން މެޗް ކާމިޔާބު ކޮށްގެންނެވެ. މިއީ 41 އަހަރަށްފަހު ފްރާންސްގެ މައްޗަށް ޕޯޗްގަލް ކާމިޔާބު ހޯދި ފުރަތަމަ ފަހަރު ވެސް މެއެވެ. ފްރާންސްގެ ޕެރިހުގެ ސެއިންޓް-ޑެނިސްގެ ސްޓާޑޭ ޑެ ފްރާންސްގައި ކުޅުނު މިމެޗުގެ ހަމައެކަނި ލަނޑު ޕޯޗްގަލްއަށް ކާމިޔާބުކޮށް ދިނީ 108 ވަނަ މިނެޓްގައި ގައި އެޑާއެވެ. އޭނާ މެޗުގައި ކުޅެން ނިކުތީވެސް މެޗުގެ ދެ ވަނަ ހާފުގައެވެ. ފްރާންސްގެ ޕެނަލްޓީ އޭރިޔާ ބޭރުން އެޑާ އުފެއްދި ބާރު ހަމަލާ އަމާޒުވީ ގޯލުގެ ތިރީ ކަނަށެވެ. ޕޯޗުގަލްއިން ތަށި އުފުލާލިިއިރު، އެޓީމުގެ ކެޕްޓަން ރޮނާލްޑޯއަށް މެޗުގެ 25 ވަނަ މިނެޓުގައި ލިބުނު އަނިޔާއަކާ ގުޅިގެން އޭނަ ވަނީ ދަނޑުން ބާލައިފައެވެ. އެހެން ކަމުން މެޗުގެ ބަކީ ބަކި ޕޯޗުގަލްއިން ކުލެން ޖެހުނީ ދުނިޔޭގެ މޮޅު ކުޅުންތެރިޔާގެ މަގާމް ތިން ފަހަރު ހޯދައިފައިވާ ރޮނާލްޑޯ ނުލައެވެ. ދުނިޔޭގެ އެތައްބަޔަކު ބެލި ފޯރިގަދަ މިމެޗުގެ މޮޅު ކުޅުންތެރިޔާގެ މަގާމް ހޯދީ ސްޕެއިންގެ ރެއާލް މެޑްރިޑަށް ކުޅެމުން އަންނަ ޕޯޗުގަލްގެ ޕެޕޭ އެވެ.\nމިމުބާރާތުގެ ގްރޫޕް ސްޓޭޖުގައި ކުޅުނު ތިން މެޗު ވެސް އެއްވަރުވެ، ތިން ވަނަ ހޯދި ޓީމުތަކުގެ ތެރޭގައި ހިމެނިގެން ދެ ވަނަ ބުރުން ޖާގަ ހޯދި ޕޯޗުގަލް ތަށި ހޯދުން ވެގެންދިޔައީ މުބާރާތުގެ ތާރީހުގައި ވެސް ފާހަގަކޮށްލެވޭނެ ފަދަ ހައިރާންކުރުވަނިވި ކާމިޔާބީއަކަށެވެ. މިމުބާރާތުގައި ޕޯޗުގަލް ކުޅުނު މެޗުތަކުގެ ތެރެއިން 90 މިނެޓުގެ ތެރޭގައި އެޓީމް މޮޅުވީ ވެސް އެންމެ މެޗަކުންނެވެ. އެމެޗަކީ ސެމީ ފައިނަލުގައި ވޭލްސްއާ ދެކޮޅަށް ކުޅުނު މެޗެވެ. އަދި މިމުބާރާތުގެ ދެ ވަނަ ބުރުން ޕޮލެންޑް އަތުން އިތުރު ވަގުތުގައި މޮޅުވިއިރު ކުއާޓާ ފައިނަލުން ޕޮލެންޑް އަތުން ޕޯޗުގަލް މޮޅުވީ ޕެނަލްޓީ ޖަހައިގެންނެވެ.\nމިއީ ޔޫރޯ ފުޓްބޯޅަ މުބާރާތުގެ ފައިނަލްގައި ޕޯޗުގަލް ކުޅުނު ދެ ވަނަ ފަހަރެވެ. ޔޫރޯގެ ފުރަތަމަ ފައިނަލްގައި ޕޯޗުގަލް ފުރަތަމަ ކުޅުނީ 2004 ވަނަ އަހަރު އެވެ. އެފަހަރު ޕޯޗުގަލް މައްޗަށް 1-0 ލަނޑުން ކުރިހޯދާ މުބާރާތުގެ ތަށި އުފުލާލީ ގްރީސް އެވެ. އަދި މިމެޗް ކުޅުނީ ވެސް ޕޯޗްގަލް ގައެވެ. ޕޯޗުގަލް އެންމެ ފުރަތަމަ ޔޫރޯ ފުޓްބޯޅަ މުބާރާތުގައި ކުޅެފައި ވަނީ ފްރާންސްގައި 1984 ވަނަ އަހަރު ބޭއްވި މުބާރާތުގައެވެ. އެފަހަރުގެ މުބާރާތުން ޕޯޗުގަލްއަށް ލިބުނީ ތިން ވަނައެވެ.\n2016 ވަނަ އަހަރު ބޭއްވި މިމުބާރާތުގެ ގިނަ ލަނޑު ޖެހި ކުޅުންތެރިޔާއަށްދޭ ރަންބޫޓް ހާސިލްކުރީ ފްރާންސުގެ އެންޓޮއިން ގްރިޒްމަން އެވެ. އޭނާ ވަނީ މުބާރާތުގައި ހަ ލަނޑު ޖަހައިފަ އެވެ. ތިން ލަނޑު ޖެހި ޕޯޗުގަލްގެ ކްރިސްޓިއާނޯ ރޮނާލްޑޯ ރިހިބޫޓް ހޯދިއިރު ބްރޮންޒްބޫޓް ގެންދިޔައީ ފްރާންސުގެ އޮލިވާ ޖިރޯ އެވެ. މި ދެ ކުޅުންތެރިންގެ އިތުރުން ވެސް އެހެން ބައެއް ކުޅުންތެރިން ވަނީ ތިން ލަނޑު ޖަހައިފަ އެވެ. އެކަމަކު ކުރި ލިބުނީ ކުޅެފައިވާ ވަގުތު ގިނަވުމުންނެވެ.\nޔޫރޯ 2016ގެ އެންމެ "ސަޅި" ކުޅުންތެރިން\nޔޫރޯ ފުޓްބޯޅަ މުބާރާތުގައި އެންމެ ގިނަ ބައެއްގެ ސަމާލުކަން 10 ކުޅުންތެރިންއަށް ލިބުނެވެ. އެއީ އެންމެ "ސަޅި" 10 ކުޅުންތެރިންނެވެ. އެއީ އެ މުބާރާތުގައި ކުޅުންތެރިންގެ ފަރާތުން ފެނިުނުކުޅުމާއި އެކުޅުންތެރިން ހެދުން އަޅާގޮތާއި އިސްތަށިގަނޑު ސްޓައިލްކޮށްފައި ހުންނަ ގޮތުން ސޯސަލް މީޑިއާތަކުގައި އެންމެ މަސްހޫރުވި 10 ކުޅުންތެރިނަށް އެކުޅުންތެރިން ވީމައެވެ.\n1. ގްރާޒިއާނޯ ޕެލޭ، އިޓަލީ\n2. އޭރޮން ރެމްސީ، ވޭލްސް\n3. ޖޯ ލެޑްލީ، ވޭލްސް\n4. ޑެނިއަލް ސްޓަރިޖް، އިންގްލަންޑް\n5. އެޑަމް ލަލާނާ، އިންގްލަންޑް\n6. ޖިއަންލުއީޖީ 'ޖީޖީ' ބުފޮން، އިޓަލީ\n7. ޖެރޯމް ބޯޓެންގް، ޖާމަނީ\n8. ސާޖިއޯ ރާމޯސް، ސްޕެއިން\n9. ކްރިސްޓިއާނޯ ރޮނާލްޑޯ، ޕޯޗުގަލް\n10. ޒްލަޓާން އިބްރަހިމޮވިޗް، ސްވިޑެން\nޔޫރޯ 2016ގެ އެންމެ މޮޅު އަދި ތަފާތު ހެއާ ސްޓައިލްތައް\nދިޔަ ޔޫރޯ 2016 ފުޓްބޯޅަ މުބާރާތުގައި މޮޅުކުޅުންތަކެއްގެ އިތުރުން އާދަޔާޚިލާފު، ތަފާތު ފެޝަންތަކާއި ހެއާ ސްޓައިލްތައް ވެސް ވަނީ ފެނިގެން ގޮސްފަ އެވެ. އެގޮތުން މި ބަލައިލަނީ 2016 ގެ ޔޫރޯގައި ފެނިގެންދިޔަ އެންމެ މޮޅު އަދި ތަފާތު ހެއާ ސްޓައިލްތަކަށެވެ.\n1. ޕޯލް ޕޮގްބާ، 23، ފްރާންސް\n2. މަރެކް ހަމްސިކް، 28، ސްލޮވާކިއާ\n3. ރަޑްޖާ ނައިންގްގޯލަން، 28، ބެލްޖިއަމް\n4. އޭރޮން ރެމްސީ، 25، ވޭލްސް\n5. ސާޖިއޯ ރާމޮސް، 30، ސްޕެއިން\n6. ސްޓެފަން އަލް ޝާރަވީ، 23، އިޓަލީ\n7. ޑޭވިޑް އަލަބާ، 23، އޮސްޓްރިއާ\n8. ރިކާޑޯ ކުއަރެސްމާ، 32، ޕޯޗުގަލް\nޔޫރޯ ފުޓްބޯޅަ މުބާރާތުގެ އެންމެ މޮޅު ޒުވާން ކުޅުންތެރިޔާ:\nނިމިގެން މިދާ 2016 ވަނަ އަހަރު ނިމިގެން ދިޔަ ޔޫރަޕްގެ ގައުމުތަކުގެ މެދުގައި ބާއްވާ އެންމެ ބޮޑު އަދި އެންމެ ޝަރަފްވެރި ފުޓްބޯޅަ މުބާރާތުގެ އެންމެ މޮޅު ޒުވާން ކުޅުންތެރިޔާގެ އެވޯޑް ހޯދީ އެމުބާރާތުގެ ޗެމްޕިއަންކަން ހޯދި ޕޯޗުގަލްގެ މިޑްފީލްޑަރު ރެނާޓޯ ސަންޗޭސް އެވެ. އުމުރުން 18 އަހަރުގެ ސަންޗޭސް މިމަގާމް ހޯދިިއިރު، މިމަގާމަށް އިތުރު ދެ ކުޅުންތެރިއަކުވެސް ވާދަކުރި އެވެ. އެ ދެކުޅުންތެރިން ނަކީ ފްރާންސުގެ ކިންގްސްލީ ކޯމަން އާއި ޕޯޗުގަލްގެ ރަފައެލް އެވެ.\nސަންޗޭސް ބުނީ، އެވޯޑް ލިބުމުން ވަރަށް އުފާވެއްޖެ ކަމަށާއި މިއެވޯޑަކީ އިތުރަށް ކުރިއަށް ދިއުމަށް ލިބުނު އާ ހިތްވަރެއް ކަމަށެވެ. އަދި މިފުރުސަތުގައި ޕޯޗުގަލްގެ ފުޓްބޯޅައާ ބެހޭ އިދާރާ އަށާއި އާއިލާއަށް ޝުކުރު އަދާކުރާ ކަމަށް ވެސް ސަންޗޭސް ބުންޏެވެ.\nމިމުބާރާތުގެ އެންމެ މޮޅު ޒުވާން ކުޅުންތެރިޔާގެ އެވޯޑް ކަނޑައަޅަނީ ޔުއެފާގެ ޗީފް ޓެކްނިކަލް އޮފިސަރުން ހިމެނޭ ކޮމެޓީ އަކުންނެވެ. އެކޮމެޓީގައި މެންޗެސްޓާ ޔުނައިޓެޑުގެ ކުރީގެ ކޯޗު އެލެކްސް ފާގަސަން އާއި ފްރާންސުގެ ކުރީގެ މިޑްފީލްޑަރު އެލައިން ގިރޭސޭ އަދި ކުރީގެ ރޯމޭނިއާގެ މިޑްފީލްޑަރު އިއޮއާން ލުޕެސްކޫ ހިމެނެއެވެ.\nޔޫރޯ 2016ގެ އެންމެ ބޮޑު ފްލޮޕްތައް:\n2016 ވަނަ އަހަރުގެ ޔޫރޯ ފުޓްބޯޅަ މުބާރާތް ވެސް ވެގެންގޮސްފައި މިވަނީ ހުނަރުވެރި ތަފާތު ކުޅުންތެރިންތަކެއް ފެނިގެން ދިޔަ އަހަރަކަށެވެ. މިއަހަރު ވިދާލި ބައެއް ކުޅުންތެރިންނަކީ އެމީހުން ނިސްބަތްވާ ގައުމުގެ ގޮތުން ބައިނަލްއަޤްވާމީ ފެންވަރުގައި މި މުބާރާތާ ހަމައަށް އެހާ ވިދުންގަދަ ކުޅުންތެރިންނެއް ނޫނެވެ. ކުރިން ހީނުކުރާ ބައެއް ކުޅުންތެރިންގެ ވިދުން ގަދަވެގެން ދިޔައިރު ޔޫރޯގައި ވިދާލާނެ ކަމަށް ކުރިން ގިނަ ބަޔަކު އުއްމީދު ކުރި ކުޅުންތެރިން މުބާރާތް ނިންމާލުމަށްފަހު ގައުމަށް ދިޔައީ އުއްމީދުކުރި ވަރުގެ ކުޅުމެއް ނުދެއްކި އެވެ. އެހެންކަމުން މިފަހަރު މިބަލާލަނީ މިދިޔަ އަހަރުގެ ޔޫރޯ މުބާރާތުގައި "ފްލޮޕް"ވި ކުޅުންތެރިންނަށެެވެ.\n1. ޑޭވިޑް އަލަބާ (އޮސްޓްރިއާ)\n2. ހެރީ ކޭން (އިނގިރޭސިވިލާތް)\n3. އާޑާ ތުރާން (ތުރުކީ)\n4. ސާޖިއޯ ރާމޮސް (ސްޕެއިން)\n5. މާރިއޯ ގޮޓްޒޭ (ޖަރުމަން)\n6. ޖެކް ވިލްޝެއާ (އިނގިރޭސިވިލާތް)\n7. ތިބޯ ކޯޓުއާ (ބެލްޖިއަމް)\n8. އެންތޮނީ މާޝަލް (ފަރަންސޭސިވިލާތް)\n9. އެންޑްރީ ޔާމޮލެންކޯ (ޔޫކްރެއިން)\n10. ރޮބަޓް ލެވަންޑޮސްކީ (ޕޮލެންޑް)\nދުނިޔޭގެ އެންމެ ބޮޑު ކުޅިވަރު އީދު އޮލިމްޕިކް ގޭމްސް :\nކުލަގަދަ ރަސްމިއްޔާތަކުން ދުނިޔޭގެ އެންމެ ބޮޑު ކުޅިވަރު އީދު އޮލިމްޕިކް ގޭމްސް ނިމިގެން މިދާ 2016 ވަނަ ބޭއްވީ ބްރެޒިލްގެ ރިއޯގައެވެ. އެގޮތުން ގޭމްސް ރަސްމީކޮށް ހުޅުވުމުގެ ގޮތުން ދަންމަރު ރޯކޮށްދިނީ އޮލިމްޕިކްސް އިން ލޯ މެޑަލް ހޯދާފައިވާ ބްރެޒިލްގެ ކުރީގެ މެރެތަން ދުވުންތެރިޔާ ވެންޑެރެލީ ޑި ލީމާ އެވެ. 2016 ވަނަ އަހަރުގެ އޮލިމްޕިކް ގޭމްސްގައި ދުނިޔޭގެ 206 ގައުމުން ބައިވެރިވިއިރު، 28 ކުޅިވަރަކުން 306 އިވެންޓް ކުރިއަށްދާއިރު 10،500 އަށް ވުރެ ގިނަ އެތްލީޓުން ބައިވެރިވެ އެވެ.\nދެކުނު އެމެރިކާ ބައްރުގައި ބޭއްވި ފުރަތަމަ އޮލިމްޕިކްސްގެ ހުޅުވުމުގެ ރަސްމިއްޔާތުގައި ބްރެޒިލްގެ ތާރީހާއި ސަގަފާތާއި ގުދުރަތީ ރީތިކަން، ސްޓޭޑިއަމަށް އެއްވެ ތިބި 60،000 މީހުންނާއި ޓީވީން އެރަސްމިއްޔާތު މަންޒަރުތައް ބެލި އެތައް މިލިއަން މީހުންނަށް ވަނީ ފެނިގެން ގޮސްފައެވެ.\nއޮލިމްޕިކް ގޭމްސްގެ ފިރިހެން ފުޓްބޯޅަ އިވެންޓުގެ ޗެމްޕިއަންކަން ބްރެޒިލްއަށް\nމެޗުގެ ފުރިހަމަ ވަގުތު ހަމަވެ އިތުރު ވަގުތުގެ ދެހާފަށް ފަހުވެސް ނަތީޖާ ހަމަހަމަ ވެފައި އޮތުމުން މެޗުގެ ނަތީޖާ ނެރުމަށް ޖެހި ޕެނަލްޓީގައި ނޭމާ ކާމިޔާބުކުރި ޕެނަލްޓީން 4-5 ލަނޑުން ޖަރުމަނު ބަލިކޮށް ބްރެޒިލް، އޮލިމްޕިކް ފިރިހެނުންގެ ފުޓްބޯޅައިން ރަންމެޑަލް ހޯދީވެސް ނިމިގެން މިދާ އަހަރު އެވެ. މިއީ 2014 ވަނަ އަހަރުގެ ވޯލްޑް ކަޕްގެ ސެމީފައިނަލްގައި ޖަރުމަނު އަތުން 7-1 ލަނޑުގެ ތަފާތު ބޮޑު ނަތީޖާއަކުން ބަލިވި، އަދި ދުނިޔޭގެ ޗެމްޕިއަންކަން ފަސްފަހަރު ހޯދާފައިވާ ބްރެޒިލަށް އޮލިމްޕިކް ފުޓްބޯޅައިގެ ރަންމެޑަލް ކާމިބުކުރެވުނު ފުރަތަމަ ފަހަރެވެ.\nރިއޯޑި ޖެނޭރޯގެ މަރަކާނާ ސްޓޭޑިއަމްގައި 78,000 ސަޕޯޓަރުންގެ ކުރިމަތީގައި ކުޅުނު ފޯރިގަދަ ފައިނަލްމެޗު ޕެނަލްޓީއާ ހަމައަށް ދާންޖެހުނީ، މެޗުގެ ފުރަތަމަ ހާފްގައި ހިލޭޖެހުމަކުން ނޭމާ ލަނޑެއް ކާމިޔާބުކޮށްފައި ވަނިކޮށް ދެވަނަ ހާފްގައި ޖަރުމަނުގެ މެކްސް މެޔާރސް ލަނޑެއް ކާމިޔާބުކޮށް ނަތީޖާ ހަމަހަމަ ކުރުމުންނެވެ. އަދި އިތުރަށް ކުޅުވި 15 މިނިޓްގެ ދެހާފް ކުޅެގެންވެސް ނަތީޖާއަށް ބަދަލެއް ނައުމުންނެވެ. ބްރެޒިލް ވަނީ މީގެ ކުރީން ތިން ފަހަރު އޮލިމްޕިކް ފުޓްބޯޅައިގެ ފައިނަލްގައި ކުޅެ ބަލިވެފައެވެ. އެއީ 1984، 1988 އަދި 2012 ވަނަ އަހަރެވެ.\nއޮލިމްޕިކް ގޭމްސްގެ އަންހެން ފުޓްބޯޅަ އިވެންޓުގެ ޗެމްޕިއަންކަން ޖަރުމަނަށް\nނިމިގެން މިދާ 2016 ވަނަ އަހަރުގައި ނިމިގެ ން ދިޔަ އޮލިމްޕިކް ގޭމްސްގެ އަންހެން ފުޓްބޯޅަ އިވެންޓުގެ ޗެމްޕިއަންކަން ޖަރުމަން ސްވިޑެން އާ ވާދަކަށް 2-1 ލަނޑުން މެޗް ކާމިޔާބު ކޮށްގެންނެވެ. ބްރެޒިލްގެ ރިއޯގެ މަރަކާނާ ސްޓޭޑިއަމްގައި ކުޅުނު މެޗުގެ ފުރަތަމަ ލަނޑު ޖަހާ މެޗުގެ ލީޑް ނެގީ ޖަރުމަނުންނެވެ. އެލަނޑު މެޗުގެ ތިން ވަނަ މިނެޓުގައި ޖަރުމަނަށް ކާމިޔާބު ކޮށްދިނީ ފޯވާޑް ޖެނިފާ މަރޯޒަން އެވެ. އަދި ޖަރުމަންގެ ދެ ވަނަ ލަނޑަކީ ސްވިޑެންގެ ލިންޑާ ސެމްބްރަންޓް އަތުން ބައިކޮޅަށް ވަތް ލަނޑެކެވެ.\nދެ ޓީމުގެ ފާރަތުން ވެސް ފޯރިގަދަ ކުޅުމެއް ފެނިގެން ދިޔަ މިމެޗުގައި ސްވިޑެން ޓީމުން ކާމިޔާބުކުރި ހަމައެކަނި ލަނޑު އެޓީމަށް މެޗުގެ 67 ވަނަ މިނިޓްގައި ކާމިޔާބު ކޮށްދިނީ ސްޓީނާ ބްލެކްސްޓޭނިއަސްއެވެ.\nހަތަރު އަަހަރު ފަހުން ތިން އެތުލީޓެއްގެ އަތުން އޮލިމްޕިކް ރަން މެޑަލް އަތުލި އަހަރެއް 2016\nންޑަން އޮލިމްޕިކްސް 2012ގައި އަންހެނުންގެ 75 ކިލޯގެ ބަރުއުފުލުމުން ރަންމެޑަލް ހޯދި، ކަޒަކިސްތާނުގެ ސްވެޓްލަނާ ޕެޑްވެޑޯފް --\nކުޅިވަރުގައި މަނާބޭސް ބޭނުން ކުރި ކަމަށް ޓެސްޓުތަކުން ސާބިތުވުމުން، 2012 ވަނަ އަހަރު ލަންޑަނުގައި ބޭއްވި އޮލިމްޕިކް ގޭމްސްގައި ވެއިޓްލިފްޓިން (ބަރުއުފުލުން) އިން ރަން މެޑަލް ހޯދި ކަޒަކިސްތާނުގެ ތިން އަންހެން އެތުލީޓެއްގެ އަތުން ނިމިގެން މިދާ 2016 ވަނަ އަހަރު ވަނީ މެޑަލް އަތުލައިފައެވެ. އެގޮތުން އެ ތިން އަންހެނުންނަކީ، މީގެ ކުރީން ރައްކާކޮށްފައި ހުރި އެ މީހުންގެ ސާމްޕަލްތައް އަލުން ޓެސްޓްކުރުމުން ސްޓިރޮއިޑްސްއަށް ޕޮޒިޓިވްވެ، އިންޓަނޭޝަނަލް އޮލިމްޕިކް ކޮމިޓީންް ފިޔަވަޅު އެޅި އަށް އެތުލީޓުންގެ ތެރޭގައި ހިމެނޭ ތިން މީހުންނެވެ.\nކަޒަކިސްތާނަށް ނިސްބަތްވާ މި ތިން ގޯލްޑް މެޑަލިސްޓުންނަކީ ޒުލްފިޔާ ކްރިޝާން ލޯއާއި މާއިޔާ މެނެޒާ އަދި ސްވެޓްލަނާ ޕެޑްވެޑޯފެވެ. ޑޯޕިން ޓެސްޓުން ފެއިލްވުމުގެ ސަބަބުން، ލަންޑަން އޮލިމްޕިކްގައި ރަންވަންލޯ މެޑަލް ހޯދި، ބެލަރޫސްގެ އަންހެން ވެއިޓްލިފްޓަރެއްގެ އަތުންވެސް ވަނީ މެޑަލް އަތުލައިފަ އެވެ. މީގެ އިތުރުން ބެލަރޫސްގެ އިތުރު ދެ ބަރުއުފުލުންތެރިއަކާއި، ރަޝިއާގެ ހެމަރ ތްރޯވަރ އަކާއި ރަޝިއާގެ ޕޯލް ވޯލްޓަރެއްވެސް ވަނީ ޑިސްކޮލިފައިކޮށްފައެވެ.\nޗައިނާގެ ކުންފުންޏަކަށް އޭސީ މިލާން ވިއްކާލުން:\nޗައިނާގެ ކުންފުންޏަކަށް އިޓަލީގެ މަޝްހޫރު ފުޓްބޯޅަ ކްލަބް އޭސީ މިލާން ވިއްކާލީ ވެސް ނިމިގެން މިދާ 2016 ވަނަ އަހަރު އެވެ.\nއޭސީ މިލާން ހިންގެވި އިޓަލީގެ ކުރީގެ ބޮޑުވަޒީރު ސިލްވިއޯ ބާލުސްކޯނީގެ އަމިއްލަ ވިޔަފާރި ކުންފުނި ފިނިވެސްޓުން އެކުލަބް ވިއްކާލީ ޗައިނާގެ ސަރުކާރާ ގުޅުން އޮންނަ ކަމަށް ބެލެވޭ ވިޔަފާރި ކޮންސޯޓިއަމަކަށް 740 މިލިއަން ޔޫރޯ އަށެވެ. އިޓަލީގެ ބޮޑުވަޒީރުކަން ހަތަރު ފަހަރު ކުރެއްވި ބާލުސްކޯނީގެ ދައުރުގައި މިލާނުން ޔޫރަޕުގެ ޗެމްޕިއަންކަން ފަސް ފަހަރު އަދި އިޓަލީގެ ޗެމްޕިއަންކަން އަށް ފަހަރު ހޯދި އެވެ. މީގެ އިތުރުން ދުނިޔޭގެ ކްލަބް ޗެމްޕިއަންކަން ތިން ފަހަރު ހޯދިއިރު އެ ކްލަބަށް ނިސްބަތްވި ހަތް ކުޅުންތެރިޔަކު ވަނީ ޔޫރަޕުގެ މޮޅު ކުޅުންތެރިޔާގެ މަގާމް އެ މުއްދަތުގައި ހޯދައިފަ އެވެ. މިދިޔަ 30 އަހަރު ދުވަހުގެ ތެރޭގައި އޭސީމިލާން ހިންގުމުގައި އިސްކޮށް ހުންނެވި ބާލުސްކޯނީ އަކީ އިޓަލީގެ އެންމެ ނުފޫޒު ގަދަ މަހުޖަނުންގެ ތެރޭގައި ހިމެނިވަޑައިގަންނަވާ ބޭފުޅެކެވެ. ފަހަކަށް އައިސް ޗައިނާގެ ކުންފުނިތަކުން އަންނަނީ ދުނިޔޭގެ ފުޓްބޯޅައިގެ ބޮޑެތި ކުލަބްތައް ގަންނަމުންނެވެ. އޭސީ މިލާންގެ އިތުރުން ޗައިނާގެ އެކިއެކި ކުންފުނިތަކުން މިހާރުވެސް ގަނެފައިވާ ބޮޑެތި ކުލަބުތަކުގެ ތެރޭގައި ވެސްޓް ބްރޮމް އާއި ވުލްވްސް އަދި އެސްޓަން ވިލާ ހިމެނޭއެވެ.\nފީފާގެ ރައީސްކަމުގެ މަގާމަށް އިންފަންޓީނޯ އިންތިހާބުކުރުން.\nދުނިޔެގެ ފުޓްބޯޅަ ޖަމިއްޔާ ފީފާގެ އާ ރައީސަކަށް ޔޫއޭފާގެ ޖެނެރަލް ސެކްރެޓަރީ ޖިއާނީ އިންފަންޓީނޯ އިނތިހާބު ކުރީ ވެސް ނިމިގެން މިދާ 2016 ވަނަ އަހަރު އެވެ.ފީފާގެ ރައީސްކަން އިންފަންޓީނޯ ކާމިޔާބު ކުރީ އޭއެފްސީގެ ރައީސް ބަހުރޭނުގެ ޝައިހް ސަލްމާން ބިން އިބްރާހީމް އަލް ހަލީފާ ވާދަކޮށެވެ. މިއިންތިހާބު ކުރިއަށް ގެންދިޔައީ ދެ ބުރަކަށް ބަހާލައިގެންނެވެ. އެގޮތުން ދެ ވަނަ ބުރުގައި އިންފަންޓީނޯ އަށް 115 ވޯޓް ލިބިވަޑައިގެންނެވިއިރު، ސަލްމާނަށް ލިބިވަޑައިގަތީ 88 ވޯޓެވެ. ފުރަތަމަ ބުރުން އިންފަންޓީނޯ އަށް ލިބިވަޑައިގަތީ 88 ވޯޓެވެ. ސަލްމާނަށް 85 ވޯޓެވެ. އަދި މިއިންތިހާބުގައި ވާދަކުރި ފީފާގެ ކުރީގެ ނާއިބް ރައީސް ޖޯޑަންގެ ޕްރިންސް އަލީ ބިން އަލް ހުސައިނަށް ލިބިވަޑައިގަތީ 27 ވޯޓެވެ. ފްރާންސްގެ ޖެރޯމް ޝެމްޕޭނަށް ލިބިވަޑައިތީ ހަތް ވޯޓެވެ. އަދި އިންތިހާބުގައި ވާދަކުރި ދެކުނު އެފްރިކާގެ ސެކްވާލޭ ވަނީ އެންމެ ފަހު ވަގުތު ނަން އަނބުރާ ގެންގޮސްފަ އެވެ.\nފީފާގެ އާ ރައީސަށް އެންމެ ގިނަވެގެން ވެސް މަގާމުގައި ހުންނެވޭނީ 12 އަހަރަށެވެ.\nމީގެއިތުރުން އިންފަންޓީނޯ ވަނީ ފީފާ "ވޯލްޑް ކަޕް" ފުޓްބޯޅަ މުބާރާތުގައި ޖުމްލަ 48 ޓީމަށް ވާދަކުރެވޭގޮތަށް މުބާރާތުގެ ގަވާއިދު ބަދަލުކުރަން ވެސް ނިމިގެން މިދާ 2016 ވަނަ އަހަރު ހުށަހަޅުއްވައިފައެވެ. އިންފަންޓީނޯއާ ހަވާލާދީ އިނގިރޭސި ނޫސް ދަ ގާޑިއަންގައި ބުނިފައި ވަނީ، ވޯލްޑް ކަޕުގައި ވާދަކުރާނެ ޓީމުގެ އަދަދަކާ މެދު ފީފާ ކައުންސިލުން އަންނަ ޖެނުއަރީ މަހު ގޮތެއް ނިންމާނެ ކަމަށެވެ.\nސްވިޓްޒަލޭންޑްގެ އިންފަންޓީނޯ ،45، ޔުއޭފާގައި މަސައްކަތްކުރަން ފެށީ 2000 ވަނަ އަހަރެވެ. އަދި އެ އިދާރާގެ ޖެނެރަލް ސެކްރެޓަރީގެ މަގާމު 2009 ވަނަ އަހަރުން ފެށިގެން އިންފަންޓީނޯ ދަނީ އަދާކުރަމުންނެވެ.\nބްރެޒިލްގެ ޓީމު ދަތުރުކުރި މަތިންދާ ބޯޓް ވެއްޓި 76 މީހުން މަރުވުން\nސައުތު އެމެރިކަން ކަޕްގެ ސެމީފައިނަލްގައި މިދިޔަ އަހަރުގެ ނޮވެމްބަރު މަހުގެ 23 ވަނަދުވަހު އާޖެންޓީނާގެ ސެން ލޮރެންޒޯއާ ދެކޮޅަށް ނުކުތުމުގެ ކުރިން ޝަޕެކޮއެންސޭ ރިއާލް ފުޓްބޯޅަ ޓީމު ފޮޓޯއަކަށް ހުއްޓިގެން - ފޮޓޯ: އޭ.އެފް.ޕީ\nބްރެޒިލްގެ ފުޓްބޯޅަ ޓީމެއް ދަތުރުކުރި މަތިންދާ ބޯޓް ކޮލަމްބިއާއަށް ވެއްޓުނު ހާދިސާގައި ބޯޓުން ދަތުރުކުރި 81 މީހުންގެ ތެރެއިން 76 މީހުން މަރުވެފައިވަނީ ވެސް މި ނިމިގެން މިދާ 2016 ވަނަ އަހަރުގެ ނޮވެމްބަރު މަސް ތެރޭގައެވެ. މިހާދިސާގައި5މީހަކު ވަނީ މަރުނުވެ ސަލާމަތް ވެފައެވެ. ސަލާމަތްވި މީހުންގެ ތެރޭގައި ބޯޓުން ދަތުރުކުރި ފުޓްބޯޅަ ޓީމު ކަމަށްވާ ޝަޕެކޮއެންސޭ ރިއާލްގެ ޑިފެންޑަރ، އުމުރުން 25 އަހަރުގެ އެލަން ރުޝެލްވެސް ހިމެނެއެވެ.\n"ދިރިހުއްޓާ6މީހަކު ސަލާމަތް ކުރެވުނު. ނަމަވެސް އޭގެ ތެރެއިން އެކަކު ހޮސްޕިޓަލަށް ގެންދިއުމުގެ މަގުމަތީގައި ވަނީ މަރުވެފައި" ކޮލަމްބިއާގެ ފުލުހުންގެ ކޮމާންޑަރަކު ވިދާޅުވެފައި ވެއެވެ.\nކޮލަމްބިއާގެ ރޭޑިއޯ ކަރަކޮލްއިން ބުނެފައިވަނީ، މިހާދިސާއިން މަރުނުވެ ސަލާމަތްވި5މީހުންގެ ތެރޭގައި ޝަޕެކޮއެންސޭ ރިއާލްގެ ޑިފެންޑަރުގެ އިތުރުން، ދެ ކުޅުންތެރިން ކަމަށްވާ މާކޯސް ޑެނިލޯ ޕަޑިއްލާއާއި، ޖެކްސަން ފޮލްމަންވެސް ހިމެނޭ ކަމަށެވެ. ސަލާމަތްވި މީހުންގެ ތެރޭގައި ދެން ހިމެނެނީ ފްލައިޓް އެޓެންޑެންޓަކާއި، ނޫސްވެރިއެކެވެ.\nބްރެޒިލްގެ ފުޓްބޯޅަ ޓީމު ކޮލަމްއާއަށް ދަތުރުކުރީ ކޮލަމްބިއާގައި ކުޅުމަށް ހަމަޖެހިފައިވާ ކޮޕަ ސުދަމެރިކާނާ (ސައުތު އެމެރިކަން ކަޕް) ފުޓްބޯޅަ މުބާރާތުގެ ފައިނަލް މެޗް ކުޅުމަށްޓަކައެވެ. ފައިނަލްގައި ބައްދަލު ކުރުމަށް ހަމަޖެހިފައި އޮތީ ބްރެޒިލްގެ ޝަޕެކޮއެންސޭ ރިއާލްއާއި، ކޮލަމްބިއާގެ އެތުލެޓިކޯ ނޭޝަނަލްއެވެ.\nމަތިންދާ ބޯޓް ވެއްޓުނު ހާދިސާގައި ޖުމްލަ 71 މީހުން މަރުވެފައި ވާއިރު، އޭގެ ތެރޭގައި ބްރެޒިލްގެ ފުޓްބޯޅަ ޓީމުގެ މެމްބަރުންނާއި، އޮފިޝަލުންނާއި، ބްރެޒިލްގެ ނޫސްވެރިންގެ 51 މީހުން ހިމެނެއެވެ. ނޫސްވެރިންގެ އަދަދު 20 އަށް އަރައެވެ. ބްރެޒިލްގެ ލާމިއާ އެއަރލައިންސްގެ މަތިންދާ ބޯޓް ވެއްޓިފައިވަނީ ކޮލަމްބިއާގެ ސިޓީއެއް ކަމަށްވާ މެޑެލިންއާ 50 ކިލޯމީޓަރު ދުރަށް ސެރޯ ގޯޑޯ ނަމަކަށްކިޔާ ސަރަހައްދަކަށެވެ. ބޯޓް ވެއްޓުމުގެ ކުރިން ކަރަންޓްގެ މައްސަލައެއް ކުރިމަތިވި ކަމަށް ރިޕޯޓް ކޮށްފައިވާ ކަމަށް މީޑިއާއިން ބުނެއެވެ.\nފީފާ އަށް އިންގިލާބީ ބަދަލުތަކެއް ގެންނެވި ހަވެލަންޖް އަވަހާރަވުން.\nހެވަލެންޖް (މ) --ފޮޓޯ: އޭއެފްޕީ\nފީފާ އަށް އިންގިލާބީ ބަދަލުތަކެއް ގެންނެވި، އެ އިދާރާގެ ކުރީގެ ރައީސް އަދި އިންޓަނޭޝަނަލް އޮލިމްޕިކް ކޮމިޓީ (އައިއޯސީ) ގެ ކުރީގެ މެމްބަރު ބްރެޒިލްގެ ޖޮއާ ހަވެލަންޖް އުމުރުފުޅުން 100 އަހަރުގައި އަވަހާރަވީ ވެސް ނިމިގެން މިދާ 2016 ވަނަ އަހަރު އެވެ.\nބާލިންގައި 1936 ވަނަ އަހަރު އޮތް އޮލިމްޕިކްސްގެ ފެތުމުގެ އިވެންޓުގައި ބްރެޒިލް ތަމްސީލްކުރެއްވި ހަވެލަންޖް އަވަހާރަވީ، އެމަނިކުފާނު އުފަންވެވަޑައިގެންނެވި ބްރެޒިލްގެ ރިއޯ ޑި ޖެނީރޯގަ އެވެ. ދެކުނު އެމެރިކާ ބައްރުގައި ބާއްވާ ފުރަތަމަ އޮލިމްޕިކްސްގެ ބިޑް ރިއޯ އަށް ކާމިޔާބުވުމުގެ ފަހަތުގައި ހުންނެވީ ވެސް ހަވެލަންޖް އެވެ.\nބްރެޒިލްގެ ސްޕޯޓްސް ކޮންފެޑޭރޭޝަންގެ ރައީސްގެ މަގާމް 1958-1973 ވަނަ އަހަރުގެ ނިޔަލަށް ފުރުއްވުމަށް ފަހު ހަވެލަންޖް ފީފާގެ ރައީސްގެ މަގާމަށް ވަޑައިގަތީ 1974 ވަނަ އަހަރު އެވެ. ވޯލްޑް ކަޕުން ފީފާ އަށް ފައިސާ އޮހޭނެ މަގު ތަނަވަސްކޮށް ފީފާ އަށް ގިނަ އަދަދެއްގެ ސްޕޮންސަރުން ލިބުނީ ވެސް ހަވެލަންޖްގެ ދައުރުގަ އެވެ.\nފީފާގެ އެހީއާ އެކު އިންޑިއާ ފުޓްބޯޅަ އާއުސްމިނަކަށް ވެގެންދިޔަ އަހަރެއް 2016\nނިމިގެން މިދާ 2016 ވަނަ އަހަރަކީ ފީފާގެ އެހީއާ އެކު އިންޑިއާ ފުޓްބޯޅަ އާއުސްމިނަކަށް ވެގެންދިޔަ އަހަރެކެވެ. އެގޮތުން އިންޑިއާ އޮތީ އެ މަސައްކަތުގައި އަތުކުރި އޮޅާލާފައި ކަމަށް އެ ގައުމުގެ ފުޓްބޯޅަ ފެޑެރޭޝަނުގެ ރައީސް ޕްރަފުލް ޕަޓޭލް ވިދާޅުވީ ވެސް މިދިޔަ އަހަރު އެވެ. އިންޑިއާއަކީ ކްރިކެޓަށް މަރުދޭ އަދި ކްރިކެޓުގައި ދުނިޔޭގެ އެންމެ ވަރުގަދަ އެއް ގައުމެވެ. 2017 ވަނަ އަހަރުގެ 17 އަހަރުން ދަށުގެ ވޯލްޑް ކަޕް ބޭއްވުމުގެ ފުރުސަތު ފީފާއިން އިންޑިއާ އަށް ދީފައިވާއިރު އެ ގައުމުން މިހާރު އަންނަނީ އޭއެފްސީގެ 16 އަހަރުން ދަށުގެ މުބާރާތް ހޯސްޓްކުރަމުންނެވެ. އިންޑިއާގައި ފުޓްބޯޅައިގެ ސުޕަ ލީގެއް ތައާރަފްކޮށް ދުނިޔޭގެ މަޝްހޫރު ކޯޗުންނާއި ކުޅުންތެރިން ގެނެސްފައިވާއިރު އެ މުބާރާތަށް އިންޑިއާގެ ޒުވާނުންނާއި މީޑިއާގެ ސަމާލުކަން ބޮޑަށް ލިމިގެ ން ދިޔައީ ވެސް މިދިޔައަހަރު ކަން ފާހަގަ ކޮށްލެވެއެވެ.\nއޭއެފްސީގެ ނައިބް ރައީސްގެ މަގާމް ވެސް ފުރުއްވާ ޕަޓޭލް ވަނީ 2017 ވަނަ އަހަރުގެ ވޯލްޑް ކަޕާ އެކު އިންޑިއާގައި ފުޓްބޯޅައާ މެދު ދެކޭ ގޮތް ވަރަށް ބޮޑަށް ބަދަލުވާނެކަން ފާހަގަކުރައްވައިފަ އެވެ. އަދި އޭނާ ވަނީ އިންޑިއާގައި ފުޓްބޯޅައަށް އޮތް ލޯތްބާއި ގެންނަ ކުރިއެރުން ފާހަގަކުރައްވައި އިތުރު އެހީތައް ދެއްވާނެ ކަމަށް ފީފާގެ ރައީސް ޖިއާނީ އިންފަންޓީނޯ ވިދާޅުވެފައިވާތީ އެކަމަށް ޝުކުރުއަދާކުރައްވައިފަ އެވެ.\nބްލެޓާގެ ސަސްޕެންޝަން ދަމަހައްޓަން ކޯޓުން ނިންމުން.\nކޮރަޕްޝަންގެ މައްސަލައިގައި ފުޓްބޯޅައިގެ ހުރިހާ ހަރަކާތަކުން ފީފާގެ ކުރީގެ ރައީސް ސެޕް ބްލެޓާ ސަސްޕެންޑްކުރަން ނިންމާފައިވާ ނިންމުން ދަމަހައްޓަން ކޯޓް އޮފް އާބިޓްރޭޝަން އޮފް ސްޕޯޓްސް (ސީއޭއެސް) އިން ނިންމީވެސް ނިމިގެން މިދާ 2016 ވަނަ އަހަރުގެ ޑިސެމްބަރު މަހުގެ ކުރީ ކޮޅުއެވެ.\nބްލެޓާ އާއި ޕްލެޓިނީ ސަސްޕެންޑްކުރަން ނިންމީ މަގާމުގެ ނުފޫޒު ބޭނުންކޮށްގެން ކޮރަޕްޝަންގެ ގޮތުގައި 1.3 މިލިއަން ޕައުންޑްގެ މުއާމަލާތެއް އެއްބަސްވުމުގެ ބޭރުން ހިންގާފައިވާތީ އެވެ. ޕްލެޓިނީ އަށް 2011 ވަނަ އަހަރު ބްލެޓާ ދިން 1.3 މިލިއަން ޕައުންޑަކީ 1998 އިން 2002 ވަނަ އަހަރާއި ހަމައަށް ޕެލްޓިނީ ފީފާގެ ކޮންސަލްޓަންޓެއްގެ ގޮތުން ކުރި މަސައްކަތުގެ އަގުކަމަށް ބުނި ނަމަވެސް އެކަން އެއްވެސް އެއްބަސްވުމަކުން ފެންނާކަށް ނެތެވެ. އެހެންވެ މި މައްސަލަ ބެލުމަށް ފަހު ފީފާއިން ނިންމީ ޕްލެޓިނީ އާއި ބްލެޓާ ސަސްޕެންޑް ކުރުމަށެވެ. އުމުރުން 80 އަހަރުގެ ބްލެޓާ ފީފާގެ ރައީސްކަމުގައި ހުރި 17 އަހަރުގައި ހިންގާފައިވާ ގިނަ ކޮރަޕްޝަންގެ އަމަލުތަކެއް ފާއިތުވި 2015 އަހަރު ވަނީ ފެންމަތިވެފަ އެވެ.\nބޮކްސިން ތެޅުންތެރިޔާ މުހައްމަދު އަލީ މަރުވުން.\nކްސިން ތެޅުންތެރިޔާ އެމެރިކާގެ މުހައްމަދު އަލީ---\nދުނިޔޭގައި އުފެދުނު އެންމެ މޮޅު އެއް ބޮކްސިން ތެޅުންތެރިޔާ އެމެރިކާގެ މުހައްމަދު އަލީ މަރުވީވެސް ނިމިގެން މިދާ 2016 ވަނަ އަހަރުގެ ޖޫން މަހުގެ ހަތަރު ވަނަ ދުވަހު އެވެ. އުމުރުން 74 އަހަރުގެ މުހައްމަދު އަލީ މަރުވީ އެމެރިކާގެ ފީނިކްސްގެ ހޮސްޕިޓަލެއްގައި ނޭވާލާން އުނދަގޫވެގެން ފަރުވާދެމުން ދަނިކޮށެވެ.\nމުހައްމަދު އަލީ ބޮކްސިންގެ ތެރެއަށް ވަދެފައި ވަނީ އޭނަގެ އުމުރުން 12 އަހަރުގައެވެ. އަދި އޭނާ ދުނިޔެއަށް މަޝްހޫރުވީ 1964 ވަނަ އަހަރު ދުނިޔޭގެ ހެވީވެއިޓް ބޮކްސިން ޗެމްޕިއަންކަން ހޯދުމާ އެކު އެވެ. އޭގެ ފަހުން ވެސް ދެފަހަރެއްގެ މަތިން އޭނަ ވަނީ ހެވީވެއިޓް ބޮކްސިން މުބާރާތުގެ ޗެމްޕިއަންކަން ހޯދައިފައެވެ. އެއީ 1974 އަދި 1978 ވަނަ އަހަރު އެވެ. އޮލިމްޕިކް ގޭމްސްގައި އެމެރިކާ އަށް ރަން މެޑަލް ހޯދައިދިން މުހައްމަދު އަލީ އަކީ 20 ވަނަ ގަރުނުގެ ކުޅިވަރު ޝަހުސިއްޔަތުގެ ގޮތުގައި ގިނަ ބަޔަކު ފާހަގަކުރާ މީހެކެވެ. ނޭވާލަން އުދަގޫ ވެގެން މުހައްމަދު އަލީ މިއަދު މަރުވިއިރު، މީގެ ކުރިން އޭނާ ދިޔައީ ތުރުތުރު އަޅާ ބައްޔަށް ވެސް ފަރުވާ ހޯދަމުން ނެވެ.\n"ދަ ގްރޭޓޭސްޓް" ގެ ނަމުން މަޝްހޫރުވެފައިވާ މުހައްމަދު އަލީ އިސްލާމްވީ 1964 ވަނަ އަހަރު އެވެ. އެއަށްފަހު އޭނަގެ ނަން މުހައްމަދު އަލީގެ ނަމަށް ބަދަލުކުރި އެވެ. އަދި އެމެރިކާގެ ސިފައިންގެ ތެރެއަށް ވަންނަން އަލީ ދެކޮޅު ހެދިއެވެ. އަދި އެކަމަށް އަލީ ދެކޮޅު ހެދުމުން ހެވީވެއިޓް ޗެމްޕިއަންކަންގެ ލަގަބު އަތުލުމުގެ އިތުރުން ބޮކްސިން ތެޅުން ވެސް އޭނާ އަށް މަނާކުރި އެވެ. އެކަމަކު އަލުން އަލީ އަށް ބޮކްސިން ތެޅުމުގެ ހުއްދަ ދިނީ 1971 އަހަރު އެވެ.\nކާމިޔާބީތަކަށްފަހު ބޯލްޓް ރިޓަޔާކުރަން ނިންމުން.\nބްރެޒިލްގެ ރިއޯގައި މިދިޔަ އަހަރު ބޭއްވި އޮލިމްމްޕިކްސް ގޭމްސްގައި ނުވަ ރަން މެޑަލް ދުވުންތެރިޔާ ބޯލްޓަށް ވެސް ނިމިގެން މިދާ 2016 ވަނަ އަހަރު ވަރަށް ހާއްސައެވެ. އެގޮތުން އޭނާ ވަނީ 2016 ވަނަ އަހަރު ލިބުނު ކާމިޔާބީތަކަށް ބަލާފައި 2017 ވަނަ އަހަރު ރިޓެޔާކުރަން ވެސް ނިންމާފައެވެ.\n2017 ވަނަ އަހަރުގެ ވޯލްޑް ޗެމްޕިއަންޝިޕަށް ފަހު ރިޓަޔާކުރަން ނިންމާފައިވާ ބޯލްޓް ވަނީ އޭނާ ވާދަކުރި އޮލިމްޕިކްސްގެ ހުރިހާ ފައިނަލެއް ކާމިޔާބުކޮށްފަ އެވެ. ބޯލްޓް ބުނީ އުއްމީދުކޮށްގެން ހުރީ މި އިވެންޓުން ދުނިޔޭގެ ރެކޯޑް އާކުރަން ކަމަށާއި ޓައިމިންއާ ދޭތެރޭ ހިތްހަމަނުޖެހޭ ކަމަށެވެ.\nބޯލްޓަށް ވުރެ ގިނަ އޮލިމްޕިކްސް ރަން މެޑަލް ހޯދާފައިވާ ދުވުންތެރިންނަކީ އެމެރިކާގެ ދުވުންތެރިޔާ އަދި ލޯންގް ޖަމްޕުގައި ފާހަގަވި ކާލް ލެވިސް އާއި ފިންލެންޑުގެ ދިގު ރާސްތާ ދުވުންތެރިޔާ ޕާވޯ ނުރްމީ އެވެ. މީގެ ތެރެއިން ލެވިސް ވަނީ 1984 އިން 1996 އާ ދެމެދު ނުވަ ރަން މެޑަލް ހޯދައިފަ އެވެ. ނުރްމީ އެ އަދަދަށް ރަން މެޑަލް ހޯދީ 1920 އިން 1928 އަށެވެ.\nވިމްބަލްޑަން ޓެނިސް މުބާރާތުގެ ޗެމްޕިއަންކަން ދެ ވަނަ ފަހަރަށް އެންޑީ ހޯދުން\nވިމްބަލްޑަން ޓެނިސް މުބާރާތުގެ ފިރިހެން ސިންގަލްސް ޗެމްޕިއަންކަން ދުނިޔޭގެ ދެވަނަ ޓެނިސް ކުޅުންތެރިޔާ އިނގިރޭސިވިލާތުގެ އެންޑީ މަރޭ ދެ ވަނަ ފަހަރަށް ހޯދީ ވެން ނިމިގެން މިދާ 2016 ވަނަ އަހަރުއެވެ. މަރޭ ދެ ވަނަ ފަހަރަށް ވިމްބަލްޑަން ކާމިޔާބުކުރީ ފައިނަލުގައި ކެނަޑާގެ މިލޯސް ރައޮނިޗް ބަލިކުރުމަށް ފަހު އެވެ. ވާދަވެރި ކުޅުމެއް ފެނިގެންދިޔަ މެޗުގެ ސެޓުތައް މަރޭ ގެންދިޔައީ 6-4، 7-6، 7-6 އިން ނެވެ. އުމުރުން 29 އަހަރުގެ މަރޭ މި މުބާރާތް އެންމެ ފުރަތަމަ ކާމިޔާބުކުރީ 2013 ވަނަ އަހަރު އެވެ އެއީ 77 އަހަރަށް ފަހު އިނގިރޭސިވިލާތުގެ ފިރިހެން ކުޅުންތެރިއަކު ވިމްބަލްޑަން ތަށި އުފުލާލި ފުރަތަމަ ފަހަރެވެ. އަދި މިކާމިޔާބީޔާއެކު މަރޭ ވެފައިވަނީ 1935 ވަނަ އަހަރަށް ފަހު ވިމްބަލްޑަން ޗެމްޕިއަންކަން ދެ ފަހަރަށް ހޯދި ފުރަތަމަ އިނގިރޭސި ޓެނިސް ކުޅުންތެރިއާ އަށެވެ. އަދި މިއީ މަރޭގެ ކެރިއަރުގައި އޭނާ ހޯދި، ތިންވަނަ ގްރޭންޑް ސްލޭމް މުބާރާތެވެ.\nމަރޭ ބުނީ 2016 ވަނަ އަހަރުގެ ވިމްބަލްޑަން ޓެނިސް ޗެމްޕިއަންކަން ލިބުމަކީ ޓެނިސް ކެރިއަރުގައި ހުރިހާ ގޮތަކުން ބެލިޔަސް އެންމެ ހާއްސަ އެއް ކާމިޔާބީ ކަަމަށެވެ.\nމީގެއިތުރުން މަރޭ ވަނީ ބާކްލޭސް އޭޓީޕީ ވޯލްޑް ޓުއާ ފައިނަލްސްގެ ޗެމްޕިއަންކަން މިދިޔަ އަހަރު ހޯދައިފައެވެ. މިއީ މަރޭ މި މުބާރާތް ކާމިޔާބު ކުރި ފުރަތަމަ ފަހަރެވެ. މި މުބާރާތުގެ ޗެމްޕިއަންކަން މަރޭ ހޯދީ އިނަލް މެޗުގައި ސާބިއާގެ ނޮވަކް ޖޮކޮވިޗް އަތުން ސީދާ ދެ ސެޓުން މޮޅުވެގެންނެވެ.\nމެސީއާ އޭނަގެ ބައްޕަ ކޯޓަށް\n"ހެއާ ސްޓައިލް" ބަދަލު ކުރީ ނިމިގެން ދިޔަ ކޮޕާ އެމެރިކާ ފުޓްބޯޅަ މުބާރާތުގައި ލިބުނު ނާކާމިޔާބީއާ ގުޅިގެން، އަލުން އާ ފެށުމަކުން ފަށަން ކަމަށް ބާސެލޯނާގެ އާޖެންޓީނާ ތަރި ލިއޮނަލް މެސީ ބުނީވެސް ނިމިގެން މިދާ 2016 ވަނަ އަހަރުއެވެ. މެސީ، އޭނަގެ ހެއާ ސްޓައިލް ބަދަލުކޮށްފައި މިވަނީ ދުވަސްތަކަކަށްފަހުއެވެ. މިހާރު މެސީގެ ބޮލުގެ ކުލަވަނީ "ޕްލެޓިނަމް ބްލޯންޑް" އަށް ބަދަލުކޮށްފައެވެ. އާޖެންޓީނާގެ ޓީވީ ޗެނެލް"ޓެލެފޭ" އަށް ދިން އިންޓަވިއުގައި އުމުރުން 29 އަހަރުގެ މެސީ ބުނީ، 2016 ވަނަ އަހަރުގެ ކޮޕާ އެމެރިކާ ފުޓްބޯޅަ މުބާރާތުގެ ފައިނަލް މެޗުގައި ޕެނަލްޓީ ޖަހައިގެން ޗިލީ އަތުން 4-2 ލަނޑުން ބަލިވުމުން ކުރިމަތިލާން ޖެހުނު ހިތާމަ ދުވަހަކުވެސް ފިލައިގެން ނުދާނެ ކަމަށެވެ. އަދި އެދުވަހު ލިބުނު ހިތާމައެއްގެ ސަބަބުން ބޮލުގެ ކުލަ ބަދަލު ކޮށްލީ އަލުން އާފެށުމަކުން ފަށަން ކަމަށްވެސް މެސީ ބުންޏެވެ.\n"ޗިލީ އަތުން ބަލިވި މެޗަށްފަހު އަހަރެންގެ ވިސްނުން ބަދަލުވި، އަހަރެން ވިސްނީ ދެން އަލުން އާފެށުމަކުން ފެށެން އޮތީ އަހަރެންގެ ސްޓައިލް ވެސް ތަފާތު ކޮށްލައިގެން ކަމަށް. އެގޮތުގެ މަތިން ވިސްނުނީ ބޮލުގެ ކުލަ ބަދަލު ކޮށްލަން. އެހެންވެ އެކަން ކުރީ ހަމައަމިއްލައަށް ވިސްނިގެން. މީހަކު ބުނި ބުނުމަކަށް ނޫން" 2005 ވަނަ އަަހަރުން ފެށިގެން އާޖެންޓީނާގެ ގައުމީ ޓީމަށް ކުޅެމުން އަންނަ މެސީ ބުންޏެވެ. ޗިލީ އަތުން އާޖެންޓީނާ ބަލިވި އިރު، އެމެޗުގައި ޖެހި ޕެނަލްޓީ ޝޫޓްއައުޓްގައި މެސީ ޖެހި ޕެނަލްޓީ ނާކާމިޔާބު ވުމުން، އެދުވަހުގެ މެޗަށްފަހު އޭނަ ވަނީ ގައުމީ ޓީމަށް ކުޅުން ހުއްޓާލިކަން އިއުލާން ވެސް ކޮށްފައިވެއެވެ. އެހެންނަމަވެސް އާޖެންޓީނާ ގައުމީ ޓީމަށް އަލުން ކުޅެން ނިންމައި، ވޯލްޑް ކަޕް ކޮލިފައިންގެ ދެކުނު އެމެރިކާ ބައްރުގައި އުރުގުއާއީއާ ދެކޮޅަށް ކުޅުނު މެޗުގައި މެސީ ޖެހި ހަމައެކަނި ލަނޑުން އާޖެންޓީނާ ވަނީ މޮޅުވެފައެވެ. މީޑިއާ ރިޕޯޓްތަކުގައި ބުނެފައި ވަނީ، އެމެރިކާގައި ނިމިގެންދިޔަ ކޮޕާ އެމެރިކާ ފައިނަލުން އާޖެންޓީނާ ބަލިވި ފަހުން މެސީ "ބޯހަމަނުޖެހޭ" ކަމަށެވެ.\nމީގެއިތުރުން ޓެކްހަށް މަކަރު ހެދިކަން ސާބިތުވުމުން 21 މަސް ދުވަހަށް މެސީ ޖަލަށް ލުމަށް ހުކުމްކުރީވެސް ނިމިގެން މިދާ 2016 ވަނަ އަހަރުއެވެ. މެސީއާއި އޭނާގެ ބައްޕަ 21 މަހަށް ޖަލަށް ހުކުމްކުރީ ސްޕޭންގެ ބާސެލޯނާގެ ކޯޓަކުންނެވެ. މެސީއާއި އޭނާގެ ބައްޕަގެ މައްޗަށް މި ހުކުމް ކުރީ ޓެކްްސްގެ ގޮތުގައި ދައްކަންޖެހޭ 4.1 މިލިއަން ޔޫރޯ ނުދައްކާ އޮޅުވާލުމުންނެވެ. މިއީ 2007 އިން 2009 އަހަރުގެ ނިޔަލަށް ހިނގާދިޔަ އަހަރުތަކުގައި ކޮށްފައިވާ ކުށެެއް ކަމަށްވެސް ހުކުމްގައިވެ އެވެ.\nމެސީއާއި އޭނާަގެ ބައްޕަ ޖަލަށް ލުމަށް ހުކުމްކުރުމުގެ އިތުރަށް ބޮޑު އަދަދަކުން ޖޫރިމާނާ ދެއްކުމަށްވެސް ކޯޓުން ވަނީ ހުކުމްކޮށްފަ އެވެ. އެގޮތުން މެސީ ދެ މިލިއަން ޔޫރޯ އަދި މެސީގެ ބައްޕަ 1.5 މިލިއަން ޔޫރޯ ޖޫރިމާނެ ގޮތުގައި ދެއްކުމަށްވެސް ކޯޓުން ހުކުމޮށްފައިވެ އެވެ. ޓެކުހަށް މަކަރު ހަދައިގެން މެސީ ޖަލަށް ލުމަށް ހުކުމް ކުރި ނަމަވެސް މެސީ ބުނީ އޭނާގެ ފައިސާގެ ކަންކަން ބަލަހައްޓަން ވަކި ބަޔަކު ހަމަޖައްސާފައިވާތީ ޓެކުހުގެ ކަންކަންދާ ގޮތް އޭނާއަށް ނޭނގޭ ކަމަށެވެ.\nނޭމާ ބާސެލޯނާއަށް ބަދަލުވި ޓްރާންސްފާގައި މައްސަލަތަކެއް\nބްރެޒިލްގެ ތަރި ނޭމާ ބާސެލޯނާއަށް ބަދަލުވި ޓްރާންސްފާގައި މައްސަލަތަކެއް ހުރިކަމަށް ބުނެ އޭނާ2އަހަރަށް ޖަލަށްލުމަށް ސްޕެއިންގެ ޕްރޮސެކިޔުޓަރުން ގޮވާލި ވެސް ނިމިގެން މިދާ 2016 ވަނަ އަހަރުއެވެ.\nބްރެޒިލްގެ ނޭމާ ބާސެލޯނާއަށް ބަދަލުވި ޓްރާންސްފާގައި ޓެކްސް މައްސަލަތަކެއް ހުރިކަމަށް ބުނެ ނޭމާއާ ދެކޮޅަށް ވެއްދި މައްސަލައެއް ސްޕެއިންގެ ކޯޓަކުން މީގެކުރިން ބޭރުކޮށްލި ނަމަވެސް، އެމައްސަލަ އަލުން ބެލުމަށް ސްޕެއިންގެ ސްޕްރީމް ކޯޓުން ވަނީ އަންގާފައެވެ. މިއެންގުމާ ގުޅިގެން ސްޕެއިންގެ ނޭޝަނަލް ކޯޓުން ނޭމާގެ މައްޗަށް ކުރާ ކޮރަޕްޝަންގެ ދައުވާ ވަނީ ބަލައިގެންފައެވެ. ސަންޓޯސްއިން ބާސާއަށް 2013 ވަނަ އަހަރު ބަދަލުވުމުގައި ނޭމާ މަކަރު ހަދާފައިވާ ކަމަށް ބުނެ ކޯޓަށް މައްސަލަ ވައްދާފައިވަނީ ބްރެޒިލްގެ ކުންފުންޏެއް ކަމަށްވާ ޑީއައިއެސް އިންނެވެ.\nމިމައްސަލައާ ގުޅިގެން ބާސެލޯނާގެ ކުރީގެ ރައީސް ސަންޑްރޯ ރޮސެލް5އަހަރަށް ޖަލަށް ލުމަށާއި 8.4 މިލިޔަން ޔޫރޯއިން އޭނާ ޖޫރިމަނާ ކުރުމަށް ސްޕެއިންގެ ފަނޑިޔާރުންވެސް ވަނީ އެދިވަޑައިގެންފައެވެ. ނޭމާގެ ޓްރާންސްފާގައި މަކަރު ހެދިކަމުގެ މައްސަލައެއްގައި މީގެކުރިން ބާސާ ވަނީ 5.5 މިލިއަން ޔޫރޯއިން ޖޫރިމަނާ ކޮށްފައެވެ. މިކަމާ ބެހޭގޮތުން ބާސެލޯނާގެ ވެބްސައިޓްގައި ނެރުނު ބަޔާނެއްގައި އެ ކްލަބުން ބުނެފައިވަނީ ބާސެލޯނާ އިން އަބަދުވެސް ކަންތައްކުރަމުން އަންނަނީ ޓެކްސް ސްޕެޝަލިސްޓެއްގެ ލަފަޔާ އެކީގައެވެ.\nފީފާ ފުޓްސަލް ވޯލްޑް ކަޕްގެ ޗެމްޕިއަންކަން ފުރަތަމަ ފަހަރަށް އާޖެންޓީނާ ހޯދުން.\nޗެމްޕިއަންކަން ހޯދި އާޖެންޓީނާގެ ކުޅުންތެރިން ތައްޓާއެކު އުފާފާޅު ކުރަނީ----\nފީފާ ފުޓްސަލް ވޯލްޑް ކަޕްގެ ފައިނަލް މެޗުގައިރަޝިއާ އަތުން 4-5 ލަނޑުން މޮޅުވެ، މުބާރާތުގެ ޗެމްޕިއަންކަން ފުރަތަމަ ފަހަރަށް އާޖެންޓީނާ ހޯދީ ވެސް ނިމިގެން މިދާ 2016 ވަނަ އަހަރު އެވެ.\nކޮލަމްބިއާގައި ކުޅުނު މިމެޗުގައި އާޖެންޓީނާގެ ލަނޑުތައް އެޓީމަށް ކާމިޔާބު ކޮށްދިން ކުޅުންތެރިންނަކީ ދެ ލަނޑު ކާމިޔާބު ކުރި އެލަން ބްރޭންޑީ އާއި ދެ ލަނޑު ކާމިޔާބު ކުރި އަލަމިރޯ ވެޕޮރަކީ އަދި ލިއަންޑްރޯ ކުޒޮލީނޯ އެވެ. ރަޝިޔާގެ ލަނޑުތައް އެޓީމަށް ކާމިޔާބު ކޮށްދިން ކުޅުންތެރިންނަކީ ތިން ލަނޑު ޖެހީ އެޑާ ލިމާ އާއި ލީސްކޯވް އެވެ.\nމިމުބާރާޓުގެ ތިން ވަނަ ހޯދީ އިރާން އެވެ. އަދި މިމުބާރާތުގެ އެންމެ ގިނަ ލަނޑު ޖެހި ކުޅުންތެރިޔާގެ މަގާމަށް ހޮވުނީ ޕޯޗުގަލްގެ ރިކާޑީނިއޯ އެވެ. އޭނާ ވަނީ ޖުމްލަ 12 ލަނޑު މިމުބާރާތުގައި އެޓީމަށް ކާމިޔާބު ކޮށްދީފައެވެ. އަދި މުބާރާތުގެ އެންމެ މޮޅު ކުޅުންތެރިޔާގެ މަގާމަށް ހޮވުނީ އާޖެންޓީނާގެ ފެނާންޑޯ ވިލްހެލްމް އެވެ. އަދި މުބާރާތުގެ ފެއާ ޕްލޭ ޓީމަކަށް ހޮވުނީ ވިއެޓްނާމް އެވެ. އަދި މުބާރާތުގެ އެންމެ މޮޅު ގޯލްކީޕަރުގެ މަގާމަށް ހޮވުނީ އާޖެންޓީނާގެ ނިކޮލަސް އެވެ. މިމުބާރާތުގައި ޖުމްލަ 24 ގައުމަކުން ވާދަކުރި އެވެ.\nޖެެރާޑް ފުޓްބޯޅަކުޅުން ހުއްޓާލުން\nޖެރާޑް ޗެމްޕިއަންސް ލީގުގެ ތަށި އުފުލާލަނީ ---\nއެމެރިކާގެ އެންމެބޮޑު ފުޓްބޯޅަ ލީގުގެ އެލްއޭ ގެލެކްސީއަށް ކުޅެމުން އައި އިންގްލެންޑް އަދި ލިވަޕޫލްގެ ކުރީގެ ކެޕްޓަން ސްޓީވަން ޖެެރާޑް ފުޓްބޯޅަ ކުޅުން ހުއްޓާލިކަން އިއުލާނުކުރީވެސް ނިމިގެން މިދާ 2016 ވަނަ އަހަރު އެވެ. އުމުރުން 36 އަހަރުގެ ޖެރާޑް ކުޅުން ހުއްޓާލިން އިއުލާނު ކުރިއިރު، އެމްކޭ ޑޮންސްގެ ކޯޗުކަން ހުށަހެޅުމުން އޭނާ ވަނީ އެހުށަހެޅުން ގަބޫލުނުކުރަން ނިންމާފައެވެ.\nކޯޗެއްގެ ގޮތުގައި ޖެރާޑް ގެންދިއުމަށް ނިއުކާސަލް ޔުނައިޓެޑާއި ސެލްޓިކްއިން ވެސް އަންނަނީ މަސައްކަތް ކުރަމުންނެވެ. މީގެ އިތުރުން ލިވަޕޫލުގެ އެސިސްޓަންޓް ކޯޗެއްގެ ގޮތުގައި އެޓީމާ ގުޅުމަށް ޖެރާޑްވަނީ ލިވަޕޫލްގެ ކޯޗު ޔާގަން ކްލޮޕާއެކު މަޝްވަރާކޮށްފައި ކަމަށް ރިޕޯޓްތައް ބުނެއެވެ. އަދި އިންގްލެންޑުން ވެސް ވަނީ ޖެރާޑްގެ ކޯޗިން ލައިސަންސް ލިބުމުން އޭނާ ޔޫތު ޓީމު ކޯޗެއްގެ ވަޒީފާ ހުށަހެޅުމުގެ ޝައުގުވެރިކަން ފާޅުކޮށްފައެވެ. ލިވަޕޫލުން ފުޓުބޯޅަ ކެރިއަރ ފެށި ޖެރާޑް ވަނީ އެޓީމަށް 710 މެޗު ކުޅެދީ 186 ލަނޑު ކާމިޔާބުކޮށްދީފައެވެ. ލިވަޕޫލާއެކު ޖެރާޑް ވަނީ ޗެމްޕިއަންސް ލީގާއި ޔުއެފާ ކަޕް، އެފްއޭ ކަޕް، ލީގު ކަޕް، ކޮމިއުނިޓީ ޝީލްޑް އަދި ޔުއެފާ ސުޕަ ކަޕްވެސް ކާމިޔާބުކޮށްފައެވެ. ލިވަޕޫލުގައި 17 އަހަރު ހޭދަކުރި ޖެރާޑް ވަނީ ލިވަޕޫލްގެ ކެޕްޓަންކަން ގިނަ ދުވަސްތަކެއް ވަންދެން ކޮށްފައެވެ. 2016 ވަނަ އަހަރު އެލްއޭ ގެލެކްސީއަށް ބަދަލުވި ޖެރާޑް ވަނީ އެކްލަބަށް އޭނާ ކުޅުނު 38 މެޗުގައި5ލަނޑު ކާމިޔާބުކޮށްފައެވެ.\nޔޫއެފާގެ ރައީސަކަށް އަލެކްސެންޑަރ އިންތިހާބު ކުރުން\nޔޫރަޕްގެ ފުޓްބޯޅައިގެ މައި އިދާރާ ޔުއެފާގެ ރައީސަކަށް ސްލޮވީނިއާގެ ފުޓްބޯޅަ އިދާރާގެ ރައީސް އަލެކްސެންޑަރ ކެފެރިން އިންތިހާބުކުރީ ވެސް ނިމިގެން މިދާ 2016 ވަނަ އަހަރު އެވެ. އެތަންސްގައި ކުރިއަށްދިޔަ ޔުއެފާގެ އިންތިހާބު ކެފެރިން ކާމިޔާބު ކުރެއްވީ ނެދަލޭންޑްސްގެ ފުޓްބޯޅަ ފެޑަރޭޝަނުގެ ރައީސް މައިކަލް ވޭންޕްރާގްއާ ވާދަކޮށްގެންނެވެ.\nކެފެރިން ހޮވުނީ ވޯޓުލި 55 މެންބަރު އެސޯސިއޭޝަންގެ ތެރެއިން 42 ގައުމުގެ ފުޓްބޯޅަ އެސޯސިއޭޝަންގެ ވޯޓާ އެކު އެވެ. އިންތިހާބު ކާމިޔާބު ކުރަން ކެފެރިން އަށް ބޭނުންވީ 28 އެސޯސިއޭޝަނުގެ ތާއީދު އެވެ. އިންތިހާބު ކާމިޔާބު ކުރެއްވުމަށް ފަހު ވާހަކަފުޅު ދައްކަވަމުން ކެފެރިން ވިދާޅުވީ މިއީ އޭނާ އަށާއި އޭނާ ނިސްބަތްވާ ސްލޮވޭނިއާއަށް ލިބުނު ވަރަށް ބޮޑު ޝަރަފެއް ކަމަށާއި ކޮންމެވެސް ދުވަހަކުން މުޅި ޔޫރަޕް އޭނައާ މެދު ފަހުރުވެރިވާނެ ކަމަށް އުއްމީދުކުރާ ކަމަށެވެ.\nޔޫއެފާގެ ރައީސްކަން ހުސްވީ އެ މަގާމުގައި ހުންނެވި މިޝޭލް ޕްލެޓިނީ އެމަގާމުން އިސްތިއުފާ ދިނުމުން ނެވެ. އޭނާ މަގާމުން އިސްތިއުފާ ދިނީ ކޮރަޕްޝަނުގެ ތުހުމަތުގައި ފުޓްބޯޅައިން ހަތަރު އަހަރަށް ސަސްޕެންޑްކުރި މައްސަލަ އިސްތިއުނާފު ކުރުމުން ވެސް ނާކާމިޔާބުވުމުން ނެވެ. އެހެންކަމުން ކެފެރިން ފުރިހަމަ ކުރާނީ 2019 ވަނަ އަހަރުގެ ނިޔަލަށް ޕްލެޓިނީގެ ދައުރުގެ ބާކީ ބައި އެވެ.\nދުނިޔޭގެ އެންމެ މުސާރަ ބޮޑު ކުޅުންތެރިޔާގެ ގޮތުގައި ޓެވޭޒް ޝަންހާއީއަށް\nދުނިޔޭގެ އެންމެ މުސާރަ ބޮޑު އެއް ކުޅުންތެރިޔާގެ ގޮތުގައި އާޖެންޓީނާގެ ފޯވާޑް ކާލޯސް ޓެވޭޒް ޗައިނާގެ ޝަންހާއީ ޝެންހުއާ އަށް ސޮއިކުރީވެސް ނިމިގެން މިދާ 2016 ވަނަ އަހަރު ނިމެން ތިން ދުވަހަށް ވެފައި ވަނިކޮށެވެ.\nމީޑިއާ ރިޕޯޓްތައް ބުނާގޮތުން، އުމުރުން 32 އަހަރުގެ ޓެވޭޒް ޗައިނާގެ ޝަންހާއީ ޝެންހުއާއަށް ސޮއިކޮށްފައި ވަނީ ހަފްތާއަކު ހަތް ލައްކަ ފަންސާސް ތިންހާސް އެމެރިކާ ޑޮލަރަށެވެ. އަދި އޭނާ ޝަންހާއީ ޝެންހުއާއަށް ސޮއިކޮށްފައި ވަނީ ދެ އަހަރުގެ އެއްބަސްވުމެއްގެ ދަށުން ކަމަށް ވެސް މީޑިއާތަކުން ރިޕޯޓްކޮށްފައި ވެއެވެ. އާޖެންޓީނާގެ ބޮކާ ޖޫނިއާއަށް ކުޅެމުންއާ ޓެވޭޒް ޝަންހާއީ ޝެންހުއަށް ސޮކުރުމުން، އޭނާއަށް ދެ އަހަރުގެ ތެރޭގައި މުސާރައިގެ ގޮތުގައި 84 މިލިއަން ޑޮލަރު ލިބޭނެ އެވެ. އެހެންވެއްޖެ ނަމަ އޭނާ ވެގެންދާނީ ދުނިޔޭގެ އެންމެ މުސާރަ ބޮޑު އެއް ކުޅުންތެރިޔާއަށް ކަމަށް ވެސް މީޑިއާ ރިޕޯޓްތަކުން ބުނެފައި ވެއެވެ.\nއާޖެންޓީނާގެ ގައުމީ ޓީމަށް 76 މެޗު ކުޅެދީފައިވާ ޓެވޭޒް ވަނީ މީގެ ކުރިން އިނގިރޭސި ބައެއް ކުލަބް ތަކަށް ވެސް ކުޅެދީ އެޓީމް ތަކާއެކު ގިނަ ކާމިޔާބީތަކެއް ހޯދައިފައެވެ. އެގޮތުން ޓެވޭޒް ކުޅުނު ކުލަބު ތަކުގެ ތެރޭގައި ވެސްޓް ހޭމް ޔުނައިޓެޑާއި މެންޗެސްޓާ ޔުނައިޓެޑާއި މެންޗެސްޓާ ސިޓީ ހިމެނެއެވެ. އަދި މީގެ އިތުރުން އޭނަ ވަނީ އިޓަލީގެ ޔުވެންޓަސް އަށް ވެސް ކުޅެ، އެޓީމަށް ވެސް ގިނަ ކާމިޔާބީތައް ހޯދަދީފައެވެ.


Rey Kuda Kujjakaa Ehjinsun Gulhun Hingan Ulhunu Massala Balan Fashaifi, Adhi Meehaku Hayyareh Nukrey - Vaguthu\nމެދުރާއްޖެތެރޭ ރަށެއްގައި ކައުންސިލަރަކު، ފިރިހެން ކުއްޖަކާއި އެކު އެއްޖިންސުން ގުޅުން ހިންގަން އުޅުނު މައްސަލަ ފެންމަތިވުމާއި ގުޅިގެން އެ މައްސަލަ ފުލުހުންގެ އިދާރާއިން ތަހުޤީޤު ކުރަން ފަށައިފިއެވެ.\nފުލުހުން މިރޭ ވިދާޅުވީ، މި މައްސަލަ ފެންމަތިވީ މެދުރާއްޖެތެރެއާއި ދެކުނުގެ ޕޮލިސް ޑިވިޝަން ހިމެނޭ ރަށެއްގައި ކަމަށެވެ. އަދި މައްސަލައިގައި ޝާމިލުވަނީ ޒިންމާދާރު މަޤާމެއްގައި ހުރި މީހެއް ކަމަށާއި، އޭނާ ބަދުއަޚުލާޤީ އަމަލު ހިންގަން އުޅެފައި ވަނީ އުމުރުން 16 އަހަރުގެ ފިރިހެންކުއްޖަކާ ކަމަށް ވެސް ފުލުހުން ވިދާޅުވިއެވެ.\nމި މައްސަލަ ބަލަމުންދާކަން ފުލުހުން ހާމަކޮށްފައި ވީނަމަވެސް، ކުއްޖާ އާއި ބަދުއަޚުލާޤީ އަމަލު ހިންގަން އުޅުނީ ކައުންސިލަރެއް ކަމެށް ފުލުހުން ވިދާޅެއް ނުވެއެވެ. ފުލުހުން ވިދާޅުވީ މި މައްސަލަ ބަލަމުން ދަނީ، އިއްޔެ އެ އިދާރާއަށް މައްސަލަ ހުށަހެޅުމުން ކަމަށެވެ. ނަމަވެސް މިހާތަނަށް މައްސަލަ އާއި ގުޅިގެން މީހަކު ހައްޔަރު ނުކުރާ ކަމަށް ފުލުހުން ވިދާޅުވިއެވެ.\nއެނގިފައިވާ ގޮތުން ރޭ 7:30 ހާއިރު، މި މައްސަލަ ފެންމަތިވި ރަށުގެ ކައުންސިލަރެއްގެ މަޤާމުގައި ހުރި މީހާ ކުއްޖާ އާއި އެއްޖިންސުން ގުޅުން ހިންގަމުން ދަނިކޮށް ރަށު މީހުންނަށް އެމަންޒަރު ފެނިގެން ވީޑިއޯ ނަގާފައެވެ. "ވަގުތު" އަށް މަޢުލޫމާތު ދިން ފަރާތަކުން ބުނެފައިވަނީ، އެ ކައުންސިލަރަކީ މީގެ ކުރިން ވެސް ކުޑަކުދިންނާއި އެއްޖިންސުން ގުޅުން ހިންގުމާއި އަދި އަންހެން ކުދިންނަށް ޖިންސީ ފުރައްސާރައިގެ މެސެޖް ކުރުމުގެ އެތައް މައްސަލައެއްގެ ތުހުމަތު ކުރެވިފައިވާ މީހެއް ކަމަށެވެ.\nއޭނާގެ މައްޗަށް ތުހުމަތު ކުރެވުނު މައްސަލަތައް ކަމާބެހޭ އިދާރާތަކުން އެކަށީގެންވާ ގޮތެއްގައި ކުރިއަށް ނުގެންދާތީ މީގެ ހައެއްކަ މަސް ދުވަސް ކުރިން ރައްޔިތުން މަޖިލީހުގެ ހިއުމަން ރައިޓްސް ކޮމެޓީއަށް ވެސް ހުށަހެޅިއެވެ. އެކޮމެޓީން މައްސަލަ ބެލުމަށް ބައެއް އިދާރާތައް ވެސް ކޮމެޓީއަށް ހާޒިރު ކުރިއެވެ. ނަމަވެސް ފަހުން މައްސަލައަށް ވީގޮތެއް ސާފެއް ނުވެއެވެ.\nފަހަކަށް އައިސް ކުޑަކުދިންނަށް ޖިންސީ ގޯނާ ކުރުމާއި ރޭޕް ކުރުމުގެ މައްސަލަތައް ވަނީ ވަރަށް ބޮޑަށް އިތުރުވެފައެވެ. ނަމަވެސް މިފަދަ ބައެއް މައްސަލަތަކުގައި ފުލުހުން އަމަލު ކުރަމުން އަންނަ ގޮތާއި މެދު ގިނަ ބައެއްގެ ފާޑުކިޔުން އަންނަނީ އަމާޒުވަމުންނެވެ.\nޖުލައި 6, 2020 04:00\nމެދު ރާއްޖެ ތެރެޔޭ ނުކިޔާ ވަކި ރަށެއް ބުނެލިނަމަ\nޖުލައި 6, 2020 06:31\nކީއްވެ ނަންހާމަކުރަން ނުކެރެނީ. ކޮންރަށެއްތަ.\nޖުލައި 6, 2020 08:26\nކުޑަކުއްޖަކާ ގުޅުން ހިންގީމާ އިސްލާމީ ޝަރީއަތުގައި ދޭން އޮންނަ އަދަބެއް ބުނެބަލަ. މި ސުވާލު ނުވެސް ޖަހާނެ. ޖެއްސަސް ޖަވާބެއް ވެސް ނުދޭނެ.\nޖުލައި 6, 2020 12:38\nކުޑަކުދިންނާ އަންހެނުންނާ ބެހުމަކީ ބޮޑު ވެގެން ވާ ހަރާމް ކަމެއް... ވަރަށް ބޮޑު އަދަބެއް އޮވޭ.... ގަދަ އަދަބް ދޭން ޖެހޭ ރޭޕިސްޓުންނަށް.... ރޭޕިސްޓުން އެނަގާލަނީ އިނޮސެންޓް ޕާރސަންއެއްގެ މުޅި ދިރިއުޅުން... ވަރަށް އަނިޔާވެރި ބައެއް ރޭޕިސްޓުންނަކީ... ނުލަފާ ރޭފިސްޓުން ހިތަކަށް ނާރާ އެހާ އަނިޔާ ދޭއިރު އެ ހަލާކުކޮށްލަނީ ކުއްޖެއްގެ ދިރިއުޅުން ކަމެއް.... ރޭޕިސްޓުންނަށް އަދަބް ދީ 😡\nޖުލައި 6, 2020 12:32\nސަރުކާރުގެ ސިޔާސީ މާގާމްތަކާ ސަރުކާރު ހިންގާ މައި ޕާޓީގެ އިސް މެމްބަރުން ހިންގާ އަނިޔާވެރި މިކަހަލަ ޖަރީމާތައް ބަލާ ފިޔަވަޅު އަޅަން ޖެހޭ... އަދަބް ދީ\nޖުލައި 6, 2020 17:41\nމިއީ ޕީޕީއެމްގެ ކައުންސިލަރެއް! މިކަހަލަ ނުލަފާމީހުން ޕާޓީއެއްގެ ގޮތުގައި ފާހަގަ ކުރުން ހުއްޓާލީމާ އެނމެނަށްވެސް ފައިދާވާނެ!\nޖުލައި 6, 2020 17:42\nމިއީ ޕީޕީއެމްގެ ކައުންސިލަރެއް! މިކަހަލަ ނުލަފާމީހުން ޕާޓީއެއްގެ ގޮތުގައި ފާހަގަ ކުރުން ހުއްޓާލީމާ އެނމެނަށްވެސް ފައިދާވާނެ! ކެރޭނެބާ ޕީޕީ ކައުންސިލަރެކޭ ޖަހާލަން ؟


Kerala gai COVID-19 jehigen4mahuge kudakujjaku maru vejje - AO News\nކެރަލާގައި ކޮވިޑް-19 ޖެހިގެން ހަތަރު މަހުގެ ކުޑަކުއްޖަކު މަރުވެއްޖެ\nކުޑަކުއްޖަކު ހޮސްޕިޓަލުގައި އެޑްމިޓްކޮށްފައި - ފޮޓޯ: އައިސްޓޮކް / ކެޓް އައި ޕާސްޕެކްޓިވް\nއިންޑިއާގެ ކެރަލާގައި ކޮވިޑް-19 ޖެހިގެން ހަތަރު މަހުގެ ކުޑަކުއްޖަކު މަރުވެއްޖެ އެވެ.\nއެކުއްޖާ އަކީ އުފަންވިއިރުވެސް ހިތުގެ މައްސަލަ ހުންނަ ކުއްޖެއް ކަމަށްވާއިރު، އެ ކުއްޖާ މަރުވެފައި ވަނީ މަލައްޕޫރަމްގެ ކޮޒިކޮޑޭ މެޑިކަލް ކޮލެޖު ހޮސްޕިޓަލުގައި ފަރުވާދެމުން ދަނިކޮށް އިއްޔެ އެވެ. މިއާއެކު ކެރަލާއިން ކޮރޯނާވައިރަސް ޖެހިގެން މަރުވި މީހުންގެ އަދަދު ވަނީ 04 އަށް އަރައިފަ އެވެ.\nއިންޑިއާގެ ނޫހެއް ކަމަށްވާ “ޓައިމްސް އޮފް އިންޑިއާ” އިން ރިޕޯޓްކުރާ ގޮތުގައި މަރުވެފައި ވަނީ ނައިހާ ފާތިމާ ނަމަކަށް ކިޔާ އަންހެން ކުއްޖެކެވެ. އޭޓްރިއަލް ސެޕްޓަލް ޑިފެކްޓް (އޭއެސްޑީ) އާއެކު އުފަންވި ނައިހާ ކޮވިޑް-19 އަށް ޕޮޒިޓިވްވެފައި ވަނީ އޭޕްރީލް 22 ވަނަ ދުވަހު އެވެ. އޭގެ ކުރީ ދުވަހު ނައިހާ ވަނީ ހުން އައިސް ކެއްސާތީ އާއި ނޭވާލާން އުނދަގޫވާތީ އަދި ފިޓް ޖެހޭތީ ހޮސްޕިޓަލުގައި އެޑްމިޓްކޮށްފަ އެވެ. ނަމަވެސް ނައިހާ އަށް ކޮވިޑް-19 ޖެހުނީ ކިހިނެއްކަން އަދިވެސް ކަމާބެހޭ ފަރާތްތަކަށް ހޯދިފައެއް ނުވެއެވެ.\nއެހެންނަމަވެސް ނައިހާގެ މައިންބަފައިންނާއި އާއިލާގެ މީހުން ވަނީ ކޮވިޑް-19 އަށް ޓެސްޓްކޮށްފަ އެވެ. އަދި އެމީހުންގެ ޓެސްޓްތަކުގެ ނަތީޖާ ލިބިފައިނުވާއިރު، ނައިހާ އަށް ފަރުވާދިން ޑޮކްޓަރުން ވަނީ މިހާރު ކަރަންޓީނުކޮށްފަ އެވެ.\nމިހާތަނަށް އިންޑިއާއިން 24،447 އަށްވުރެ ގިނަ މީހުންނަށް ވަނީ ކޮރޯނާވައިރަސް ޖެހިފަ އެވެ. އަދި އޭގެތެރެއިން 5،496 މީހުން ރަނގަޅުވެފައިވާއިރު، އެ ބަލީގައި މަރުވި މީހުންގެ އަދަދުވެސް ވަނީ 780 އަށްވުރެ މައްޗަށް އަރައިފަ އެވެ.


Period Vaa Furathama Dhuvahu Sonam Kapoor Bonee Kon Ehcheh? - Vaguthu\nޕީރިއަޑްވާ ފުރަތަމަ ދުވަހު ސޯނަމް ކަޕޫރު ބޮނީ ކޮން އެއްޗެއް؟\nމައްސަރު ކަންތައް ނުވަތަ ޕީރިއަޑްވުމަކީ ކޮންމެ އަންހެނަކަށް ވެސް ކުރިމަތިލާން ޖެހޭ ކަމެކެވެ. މިއީ ބައެއް އަންހެނުންނަށް ވޭން ބޮޑު ދުވަސްވަރެކެވެ. މިކަން ކުރިމަތިވުމުން ބައެއް އަންހެނުން އާދަޔާއި ޚިލާފަށް ބޮޑަށް ބަނޑުގައި ރިހެއެވެ. ޚާއްސަކޮށް މައްސަރު ކަންތައް ލައިގަންނަ ފުރަތަމަ ދުވަސްކޮޅު ބައެއް އަންހެނުންނަށް ހިރިހެލި ނޫޅެވޭ ވަރަށް ގައިގައި އާއި ބަނޑުގައި ރިއްސާ ފަހަރު އާދެއެވެ.\nބޮލީވުޑްގެ މަޝްހޫރު ތަރި ސޯނަމް ކަޕޫރު މި ވަނީ އިންސްޓަގްރަމްގައި ސިއްހީ ގޮތުން ފައިދާ ހުރި ބުއިމެއްގެ ވާހަކަ ދައްކައިފައެވެ. ސޯނަމްގެ އިންސްޓަގްރަމްގައި ލިޔެފައިވާ ގޮތުގައި މި ބުއިމަކީ ޕީރިއަޑްވާ ފުރަތަމަ ދުވަހު ބޯން ބޭނުން ކުރާ ބުއިމެކެވެ.\nސޯނަމް ބުނި ގޮތުގައި ޕީރިއަޑްވާ ފުރަތަމަ ދުވަހު ބޮނީ ހޫނު ފެނާއި ޖިންޖާ ސައެވެ.\nމި ސައި ބޮއެފި ނަމަ، މައްސަރު ދުވަސްވަރު ދިމާވާ އުނދަގޫތަކަށް ހައްލު ލިބެއެވެ. އަދި މި ވައްތަރުގެ ސަޔަކީ މީހާ ތާޒާކޮށްދީ މޫޑް ބަދަލުކޮށްލާ ފަދަ މީރު ބުއިމެކެވެ.\nސޯނަމް ކަޕޫރު ކުޅެފައިވާ މަޝްހޫރު ފިލްމުތަކުގެ ތެރޭގައި "އައި ހޭޓް ލަވް ސްޓޯރީސް"، "ތެންކިއު"، ހޫބްސޫރަތު"، "ނީރްޖާ"، "ޕެޑްމޭން"، "ވީރޭ ދި ވެޑިން" ފަދަ ފިލްމުތައް ހިމެނެއެވެ. ސޯނަމް ކުޅުނު "ބްލިންޑް" ފިލްމު ވެސް ނުކުތުމަށް ވަނީ ހަމަޖެހިފައެވެ.\nޖުލައި 24, 2021 12:42\nޖުލައި 24, 2021 12:45\nވަގުތުނިޔުސް މީވެސް ހަބަ ރެއްތަ؟!🤔


Liverpool aa dhekolhah Neymar aai Mbappe kulheyne: Coach | Mihaaru\nނޭމާ އާއި އެމްބާޕޭ މެޗެއްގެ ތެރެއިން ލަނޑު ޖެހުމަށް ފަހު އުފާފާޅުކުރަނީ.-- ފޮޓޯ: އޭއެފްޕީ\n28 ނޮވެމްބަރ 2018 - 08:40\nމިިދިޔަ ހަފްތާގައި ގައުމީ ޓީމަށް ކުޅެނިކޮށް ނޭމާގެ އުކުޅުވަޅަށް އަދި އެމްބާޕޭގެ ކޮނޑަށް އަނިޔާވެ، ލިވަޕޫލާ ދެކޮޅަށް ނުކުޅެވޭނެ ކަމުގެ ބިރުހީވި އެވެ. އެންމެ ފަހުން ފްރެންޗް ލީގުގައި ޓުލޫސްއާ ދެކޮޅަށް ކުޅުނު މެޗުގައި އެމްބާޕޭ އާއި ނޭމާ ނުކުޅެ އެވެ. އެކަމަކު މިރޭ ލިވަޕޫލާ ދެކޮޅަށް ކުޅޭ މެޗަކީ ޕީއެސްޖީ އަށް މޮޅުވުން މަޖުބޫރު މެޗެކެވެ. ޕީއެސްޖީ އަށް އޮތް ހިތްހަމަ ޖެހުމަކީ އެ ދެ ކުޅުންތެރިން އެއްކޮށް ފިޓްވެފައިވުމެވެ.\n"ނޭމާ އާއި އެމްބާޕޭ ޓީމާ އެކު ފުރިހަމަ އަށް ޕްރެކްޓިހުގައި ބައިވެރިވެއްޖެ. އެއްވެސް މައްސަލައެއް ނެތް. ލިވަޕޫލާ ދެކޮޅަށް ފުރަތަމަ އެގާރައިގައި އެ ދެ ކުޅުންތެރިން ކުޅޭނެ." ޓުޗެލް ބުނެފި އެވެ.\nޗެމްޕިއަންސް ލީގުގެ ގްރޫޕް ސީގެ އެއް ވަނައިގައި އޮތީ ހަތަރު މެޗުން ހަ ޕޮއިންޓާ އެކު އިޓަލީގެ ނަޕޯލީ އެވެ. ދެ ވަނައިގައި އޮތް ލިވަޕޫލަށް ވެސް ހަތަރު މެޗުން ހަ ޕޮއިންޓް ލިބިފައިވާއިރު، ނަޕޯލީ އަށް ކުރި ލިބެނީ ހެޑް ޓު ހެޑް ގަވައިދުންނެވެ. ތިން ވަނައިގައި އޮތް ޕީއެސްޖީ އަށް ހަތަރު މެޗުން ފަސް ޕޮއިންޓް ލިބިފައިވާއިރު، ފުލުގައި އޮތް ސާބިއާގެ ޗެމްޕިއަން ރެޑްސްޓާ ބެލްގްރޭޑަށް ވަނީ ހަތަރު މެޗުން ހަތަރު ޕޮއިންޓް ލިބިފަ އެވެ.\nޕީއެސްޖީ މިރޭގެ މެޗުން ބަލިވެ، ނަޕޯލީ މިރޭ ރެޑްސްޓާ އަތުން މޮޅުވެއްޖެނަމަ ޕީއެސްޖީ މުބާރާތުން ކަޓާނެ އެވެ. ލިވަޕޫލް އަތުން މުބާރާތުގެ ފުރަތަމަ މެޗުން ބަލިވީ 3-2 އިންނެވެ. އެންމެ ފަހުން ޕީއެސްޖީ ކުޅުނު ދެ މެޗު ވެސް ނިމުނީ އެއްވަރުވެގެންނެވެ. ޕީއެސްޖީގެ ކެޕްޓަން ތިއާގޯ ސިލްވާ ބުނީ މެޗަށް ނުކުންނާނީ އިތުބާރާ އެކު އެއްވެސް ޕްރެޝަރެއް ނެތި ކަމަށެވެ.\n"ލިވަޕޫލް ބަލިކުރާނަމަ އަހަރެމެން އެބަޖެހޭ ވަރަށް މޮޅަށް ކުޅެން. އެވްރެޖް ކުޅުމެއް ދައްކައިގެން ލިވަޕޫލް ކަހަލަ ޓީމަކާ ދެކޮޅަށް ފަރުޖައްސައެއްނުލެވޭނެ. މިއީ މި ގްރޫޕުގެ ގޮތެއް ކަނޑައެޅޭނެ މެޗެއް. އަހަރެމެން ވަރަށް ވިސްނަން ޖެހޭނެ،" ތިއާގޯ ސިލްވާ ބުންޏެވެ.\nމިރޭގެ މެޗަށް ނުކުންނައިރު ލިވަޕޫލްގެ ސަޑިއޯ މާނޭ އާއި ޖޯ ގޯމޭޒް ވަނީ ޓިމުގައި ހިމަނައިފަ އެވެ. ޕްރިމިއާ ލީގުގައި ހޮނިހިރު ދުވަހު ވަޓްފޯޑް އަތުން މޮޅުވި މެޗުގައި ގޯމޭޒް އަނިޔާގެ ސަބަބުން ނުކުޅެ އެވެ. އެކަމަކު މި މެޗަށް އޭނާ ވަނީ ފިޓްވެފަ އެވެ.\nޕީއެސްޖީ އާއި ލިވަޕޫލް ބައްދަލުކުރާ މެޗު ފަށާނީ ރާއްޖެ ގަޑިން މިރޭ 1 ޖަހާއިރު އެވެ.\nއިތުރު ލިޔުންތައް ޗެމްޕިއަންސް ލީގު ނޭމާ ޕީއެސްޖީ\nއެމްބާޕޭ ބޭނުންވަނީ ފައިނަލުގައި ލިޔޯނާ ދެކޮޅަށް ކުޅެން\n"އެމްބާޕޭ ފެންނާނެ، ޕީއެސްޖީ އަކީ ފޭވަރިޓެއް ނޫން"\nޗެމްޕިއަންސް ލީގު ކުއާޓާގައި އެމްބާޕޭ ނުފެންނާނެ


މާމުނަގައު ރިސޯޓުން ސްނޯކުލިންއަށް ދިޔަ އަންހެން ފަތުރުވެރިޔާގެ ޚަބަރެއް ނުވެގެން އޭނާ ހޯދުމުގެ މަސައްކަތް ކޯސްޓްގާޑުން ހުއްޓާނުލާ މިއަދުވެސް ކުރިއަށް ގެންގޮސްފި\n15 ފެބްރުއަރީ 2021 21:49\n2021 ފެބްރުވަރީ 13 ވަނަ ދުވަހު އިންޓަރ ކޮންޓިނެންޓަލް މޯލްޑިވްސް މާމުނަގައު ރިސޯޓުން އެކަނި ސްނޯކުލިންއަށް ދިޔަ އަންހެން ފަތުރުވެރިއެއްގެ ޚަބަރެއް ނުވެގެން އެމީހާ ހޯދުމުގެ މަސައްކަތް އެމްއެންޑީއެފް ނޮދަން އޭރިއާ ކޯސްޓްގާޑު ސްކޮޑްރައިން ހުއްޓާނުލައި މިއަދު ވެސް ވަނީ ކުރިއަށް ގެންގޮސްފައެވެ.\nމިގޮތުން އެމްއެންޑީއެފް ނޮދަން އޭރިއާ ކޯސްޓްގާޑް ސްކޮޑްރަންއާއި ރިސޯޓުގެ މެނޭޖްމަންޓް ގުޅިގެން ކުރަމުންދާ މަސައްކަތުގައި މިއަދު 54 އަކަ ނޯޓިކަލް މޭލުގެ ސަރަހައްދެއް ކަނޑުމަގުން ވަނީ ބަލާފައެވެ. އަދި ޑައިވްކޮށްގެން ޖުމްލަ 138000 އަކަ މީޓަރުގެ ސަރަހައްދެއްވެސް ކޯސްޓްގާޑް ޑައިވަރުންނާއި ރިސޯޓު ޑައިވަރުން ވަނީ ބަލާފައެވެ. އަދި މީގެ އިތުރުން ކައިރިގައި ހުރި ފަޅުރަށްތައްވެސް ވަނީ ބަލާފައެވެ.\nމި މީހާ ހޯދުމުގެ މަސައްކަތުގައި ކަނޑުގެ ސަރަހައްދު ބެލުމުގައި ކޯސްޓްގާޑް ކާމިޔާބު ލޯންޗާއި ހާބަރ ކްރާފްޓް ލޯންޗް ވަނީ ހަރަކާތްތެރިވެފައެވެ. އަދި ވައިގެ މަގުން ޑޯނިއާ ފްލައިޓްވެސް ވަނީ އޭނާ ހޯދުމުގެ މަސައްކަތް ކޮށްފައެވެ. އަދި މީގެއިތުރުން ރިސޯޓްގެ ދޯނިފަހަރާއި ލޯންޗް ފަހަރުވެސް ވަނީ ހަރަކާތްތެރިވެފައެވެ. މިހާތަނަށް ކުރި މަސައްކަތުން އަދި މި މީހާ ފެނިފައެއް ނުވެއެވެ.


މާލޭގައި ދިރިއުޅޭ އެންމެންނަށް ބޯހިޔާވަހިކަން ހޯއްދަވައިދެއްވުމަކީ މި ދައުލަތަށް ނުކުރެވޭނެ ކަމެއް ނޫން ކަމުގައި ރައީސުލްޖުމްހޫރިއްޔާ ވިދާޅުވެއްޖެ – Maldivian Democratic Party\nމާލޭގައި ދިރިއުޅޭ އެންމެންނަށް ބޯހިޔާވަހިކަން ހޯއްދަވައިދެއްވުމަކީ މި ދައުލަތަށް ނުކުރެވޭނެ ކަމެއް ނޫން ކަމުގައި ރައީސުލްޖުމްހޫރިއްޔާ ވިދާޅުވެއްޖެ\nރަނގަޅު ފަނޑިޔާރުގެއެއް ލިބުނީމާ ރާއްޖޭގެ އުފެއްދުންތެރިކަން އެތައް ތަނަކުން އިތުރުވެގެންދާނެ ކަމުގައިވެސް ރައީސުލްޖުމްހޫރިއްޔާ ވިދާޅުވި\nމާލޭގައި ދިރިއުޅޭ އެންމެންނަށް ބޯހިޔާވަހިކަން ހޯއްދަވައިދެއްވުމަކީ، މި ދައުލަތަށް ނުކުރެވޭނެ ކަމެއް ނޫން ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ.\nވެށިފަހި މާލެ ޕްރޮގްރާމްގެ ދަށުން ހުޅުމާލެއިން ގޯތި ލިބުނު ބައެއް ފަރާތްތަކަށް ބިމާބެހޭ ލިޔުން ޙަވާލުކުރެއްވުމަށް މިއަދު ހަވީރު ހުޅުމާލޭގައި ބޭއްވުނު ރަސްމިއްޔާތުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ އިތުރަށް ވިދާޅުވީ ދައުލަތުގެ ބަޖެޓް ފާސްވެފައިވަނީވެސް ރައްޔިތުންނަށް ބޯހިޔާވަހިކަން ފޯރުވައިދިނުމަށް ކުރެވެންހުރި ކަންކަން ކުރެވޭގޮތަށްކަން ފާހަގަކުރައްވަމުން، ރައީސުލްޖުމްހޫރިއްޔާ ވިދާޅުވީ، ރާއްޖޭގެ އިޤްތިޞާދީ އަދި މާލީ ނިޒާމް ބަދަލުކުރެވުނީވެސް އެންމެންނަށް ބޯހިޔާވަހިކަން ހޯދައިދިނުމަށްޓަކައި ކަމަށެވެ. އަދި އެ ރައްޔިތަކު ބޭނުން ތަނެއްގައި ދިރިއުޅެވޭނެގޮތް، ރާއްޖޭގައި ފަހިވެފައި އޮންނަންޖެހޭނެ ކަމަށާއި، ރާއްޖޭގެ ޒުވާނުން އެދޭ ކަންކަން، ޒުވާނުން ބޭނުންވާ ގޮތަށް ކޮށްދެއްވޭނެ ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާ މިއަދު ދެއްކެވި ވާހަކަފުޅުގައި، ޓެކްސް ދައްކާ ފަރާތްތަކުގެ ޢަދަދު އިތުރުވަމުންދާކަން ފާހަގަކުރައްވަމުން، އެ ޢަދަދު އިތުރުވެގެން މިދަނީ، އެފަރާތްތަކުން ސަރުކާރަށް އިތުބާރުކުރާތީ ކަމަށް ވިދާޅުވިއެވެ. އަދި މިދިޔަ ޑިސެމްބަރު މަހަށްވުރެ، މި ޖެނުއަރީމަހު ޓެކްސް ދެއްކި މީހުންގެ ޢަދަދު އިތުރުކަން އެމަނިކުފާނު ހާމަކުރެއްވިއެވެ.\nރާއްޖޭގައި އިންޞާފްވެރި، ޢަދުލުވެރި މުޖްތަމަޢެއް ޤާއިމް ކުރުމަކީ، ދަތިކަމެއް ނޫންކަން ބަޔާންކުރައްވަމުން، ރާއްޖޭގައި އިންޞާފްވެރި ފަނޑިޔާރުގެތަކެއް ޤާއިމްކުރަން އެބަޖެހޭ ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި ރަނގަޅު ފަނޑިޔާރުގެއެއް ލިބުނީމާ، ރާއްޖޭގެ އުފެއްދުންތެރިކަން، އެތައް ތަނަކުން އިތުރުވެގެންދާނެ ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nވެށިފަހި މާލެ ޕްރޮގްރާމްގެ ދަށުން ގޯތިލިބޭ ފަރާތްތަކުގެ ތެރެއިން މިއަދުގެ ރަސްމިއްޔާތުގައި، ބައެއް ފަރާތްތަކަށް ބިމާބެހޭ ލިޔުން ޙަވާލުކޮށްދެއްވީ، ރައީސުލްޖުމްހޫރިއްޔާ މުޙަންމަދު ނަޝީދެވެ. މި ރަސްމިއްޔާތު ތަޢާރުފްކޮށްދެއްވައި، މަރްޙަބާ ދެންނެވުމުގެ ގޮތުން ވާހަކަ ދެއްކެވީ، ވެށިފަހި މާލެ ޕްރޮގްރާމްގެ ޑައިރެކްޓަރ އާދަމް މަނިކެވެ.


2020 ވަނަ އަހަރު މިސްކޫލްގެ ޕްރިންސިޕަލް ހުންނެވުމަށް ގެއެއް ކުއްޔައްހިފުމަށް ބޭނުންވެއެވެ\nނަންބަރ : GS132/2019/24\n2020ވަނަ އަހަރުމިސްކޫލްގެ ޕްރިންސިޕަލް ހުންނެވުމަށް ގެއެއް ކުއްޔަށް ހިފުމަށް ބޭނުންވެއެވެ.\nވީމާ، މިކަމަށް ޝައުގުވެރިވާ ފަރާތްތަކުން ތިރީގައި މިދަންނަވާ ތާރީޙަށް ބ. ކެންދޫ ސްކޫލަށް ވަޑައިގެން މަޢުލޫމާތު ސާފުކުރެއްވުމަށްފަހު، ކަނޑައެޅިފައިވާ ތާރީހަށް ކެންދޫ ސްކޫލަށް އަންދާސީ ހިސާބު ހުށަހެޅުއްވުން އެދެމެވެ.\n25 ނޮވެމްބަރ 2019 ވާ ( އާދިއްތަ ) ދުވަހުގެ 13:00އަށް\n28 ނޮވެމްބަރ 2019 ވާ ( ބުދަ) ދުވަހުގެ 13:00 އަށް\nއަދި ކަނޑައެޅިފައިވާ ގަޑިއަށް މަޢުލޫމާތު ސެޝަންއަށް ހާޒިރުނުވާ ފަރާތްތަކުން ހުށަހަޅުއްވާ އަންދާސީ ހިސާބު ބަލައިނުގަނެވޭނެ ކަމުގައިވެސް ދަންނަވަމެވެ. އިތުރު މަޢުލޫމާތު ސާފުކުރެއްވުމަށް ނަންބަރ 6600315 ފޯނާއި ގުޅުއްވުން އެދެމެވެ.\n17 ރަބިއުލްއައްވަލު 1441


BREAKING: Adeeb Court Ah Haaziru Kohffi - Vaguthu\nއަދީބު ކޯޓަށް ހާޒިރުކޮށްފި\nޓަގް ބޯޓެއްގައި ފިލައިގެން އިންޑިއާ އަށް ގޮސް، އެގައުމަށް އެތެރެ ވާން އުޅެނިކޮށް ހައްޔަރުކޮށް އަނބުރާ ރާއްޖެ ފޮނުވާލި ކުރީގެ ނައިބު ރައީސް އަހުމަދު އަދީބު ކުރިމިނަލް ކޯޓަށް ހާޒިރުކޮށްފި އެވެ.\nފުލުހުންގެ މައި މަރުކަޒު، ޝަހީދު ހުސެއިން އާދަމް ބިލްޑިންގ އިން އަދީބު ކްރިމިނަލް ކޯޓަށް ހާޒިރުކޮށްފައި ވަނީ މީގެ ކުޑައިރުކޮޅެއް ކުރިންނެވެ.\nއޭނާ މިރޭ ކޯޓަށް ހާޒިރުކުރަނީ ބަންދުގެ މުއްދަތު ޖެހުމަށެވެ.\n"ވާގޯ 9" ނަމަކަށްކިޔާ ޓަގް ބޯޓެއްގެ ފަޅުވެރިއެއްގެ ގޮތުގައި އަދީބް ރާއްޖެ ދޫކޮށް، އިންޑިއާއަށް ގޮސްފައި ވަނީ އެއްވެސް ސައްހަ ލިޔެކިޔުމެއް ނެތިއެވެ. އެހެންކަމުން އިންޑިއާގެ ތޫތުކުޑީ ބަނދަރުން އޭނާ ވަނީ ހިފަހައްޓާފައެވެ. އެހެން ނަމަވެސް އަދީބު އިންޑިއާއަށް އެތެރެވެފައެއް ނުވެއެވެ. އަދީބުގެ ގާނޫނީ ޓީމުގެ ފަރާތުން އިންޑިއާގެ ހިމާޔަތަށް އެދުނު ނަމަވެސް، އިންޑިއާއިން ނިންމީ ރާއްޖޭގ ފުލުހުންނާ ހަވާލު ކުރުމަށެވެ.\nއެ ނިންމުމާއެކު އަދީބުގެ ބައިނަލްއަގުވާމީ ގާނޫނީ ޓީމުން ވަނީ އެކަން ކުށްވެރިކޮށްފައެވެ. އަދި އަދީބު ރާއްޖޭގެ ފުލުހުންނާ ހަވާލުކުރުމަކީ ކުރެވިގެންވާނެ ކަމެއް ނޫން ކަމަށް އޭނާގެ ގާނޫނީ ޓީމުން ބުނެފައިވާއިރު، އެ ފަރާތުން ނެރުނު ބަޔާނުގައި ބުނެފައި ވަނީ އެ މައްސަލާ ޔޫއެންއަށް ވައްދާނެ ކަމަށެވެ.\nއޮގަސްޓް 5, 2019 00:51\n34 މިނެޓް ކުރިން ( އޮގަސްޓް 5, 2019 )\nތީދައްކާ ދަޅައެއް .\nއޮގަސްޓް 5, 2019 02:24\nޔޮޓެއްގަ ބެޗިނަމަ އަދި ގެރިޔެއްމަތީ އިންދެ ގައިގަ ގެރިގުއި ހައިކައިގެން ހުރިނަމަ ހިމާޔަޠް ވެސް ދިނީސް މަހީ ކުރީ ބަރޯ އަށް އެވަރު އިންގޭނެ ކަމަށް ނުވިތާކު އިންޑިޔާ ސޮރަށް ކޭޝް ކޮޅެއްވެސް ނުދިނުން ތިޔާގަ މަސްއަލަޔަކަށްވީ އަލްޗަޕޯ ބެޗީ ސައިކެއްގަ މިގަފޫރުޗޯ ޓަގެއްގަ ހީވަނީވެސް ޓަގެންހެން ހީހީ ހަލާކް.\nއޮގަސްޓް 5, 2019 02:40\nފޮތިގަޑެއްގަ ގެރި ގުއިން ހިމާޔަތަށް އެދި ލިޔުނުނަމަ ހިމާޔަޠް ދިނީސް ޓަގުގަ ގެރި އުފުލިނަމަވެސް ތިކަން ވީސް ޑާކުކަމުން އިންޑިޔާ ސޮރަށް ޑޮލަރުކޮޅެވެސް ނުދިނުމުގެ ނަތީޖާ ތިފެނުނީ ދެން ބުރަކުންވެސް ޑޮލަރު ބަހާތި އޭރުން ކާމިޔާބު ވާނެ\nއޮގަސްޓް 5, 2019 02:50\nތިވާނީ ޑޮލަރު އުފުލާ ދޭ ޓަގަށް ހުރިހާ ޑޮލަރެއް އުފުލީ ތިޔަ ޓަގުން ކަމަށް ވެދާނެ ހުރިހާ ޑޮލަރަކަށް ފަހު މާ ޑޮލަރު ބޭރުކުރަން އުޅެނިކޮށް އަތައް ގޮވީ ދެން ލަލަލާ ދެން ލަލަލާ ލާ.


EU parliament imaaraaiy vaguthee hiyalakah | Mihaaru\nޔޫރަޕިއަން ޕާލިމަންޓް އިމާރާތް ވަގުތީ ހިޔަލަކަށް\nދަ ހެލްމަޓް ކޯލްގެ ނަމުން މަޝްހޫރު އެ އިމާރާތުގައި މި ވަގުތުގައި ބަލަހައްޓަމުން އަންނަނީ ގެވެށިއަނިޔާގެ ޝިކާރައަކަށްވެފައިވާ އަންހެނުންނެވެ. މީޑިއާތަކުން ބުނި ގޮތުގައި އެތަނުގައި މިހާރު ވެސް 100 އެއްހާ މީހުން އެބަތިއްބެވެ.\nމިދިޔަ ބުދަ ދުވަހުން ފެށިގެން އިމާރާތް ވަގުތީ ހިޔަލެއްގެ ގޮތުގައި ބޭނުންކުރަމުން އަންނަ އިރު، އެތަނުގެ އޮފީސްތައް ވަނީ ނިދާ ކޮޓަރިތަކަކަށް ބަދަލުކޮށްފަ އެވެ. އެގޮތުން ބައެއް ކޮޓަރިތަކުގައި ދެ މީހުން ބައިތިއްބާ އިރު، ބައެއް ކޮޓަރިތައް އެންމެ މީހަކަށް ވެސް ހާއްސަކުރެ އެވެ. އަދި އެތަނުގައި ތިބޭ މީހުންނަށް ކެއުމާއި ބޭސްފަރުވާގެ ހިދުމަތް ވެސް އަންނަނީ ދެމުންނެވެ.\nމިކަމާ ބެހޭ ގޮތުން އިންސާނީ ހައްގުތަކަށް މަސައްކަތްކުރާ އިމަޖެންސީ ޖަމިއްޔާ ސަމުސޯޝަލް އިން ބުނިގޮތުގައި ކޮރޯނާވައިރަހުގެ މި ވަބާގެ ތެރޭގައި ވަރަށް ގިނަ އަންހެނުންނަށް ގެވެށިއަނިޔާ ލިބެމުންދާކަމުގެ ޝަކުވާތައް ދަނީ ލިބެމުންނެވެ. އަދި އެފަދަ މީހުންނަށް ވަންނާނެ ތަނެއް ނެތި، ހާލުގައި ޖެހެމުންދާ ކަމަށް ބުންޏެވެ.\nސަމުސޯޝަލްގެ ޑިރެކްޓަރު ސެބަސްޓީން ރޯއި ވިދާޅުވީ ކޮރޯނާވައިރަހާ އެކު ވަރަށް ގައުމުތަކުން ލޮކްޑައުންގެ ހާލަތުގައި އޮތް އިރު އެންމެ ކަންބޮޑުވާ މައްސަލަ އަކީ ގެވެށިއަނިޔާގެ މައްސަލަތައް އިތުރުވަމުން ދިއުން ކަމަށެވެ.\n"މިއީ ދަނޑިވަޅުގައި އަހަރެމެން އެންމެން ވެސް ސަމާލުކަން ދޭން ޖެހިފައި އޮތް މައްސަލައެއް. މިފަދަ މައްސަލަތަކާ ގުޅިގެން އަންހެނުންތަކެއް ބިކަވުމަކީ ވަރަށް ބޮޑު ކަންބޮޑުވުމެއް." އޭނާ ވިދާޅުވި އެވެ. "އަހަރެމެން މިހާރު އެންމެ ކަންބޮޑުވަނީ މިގޮތަށް ދިމާވާމުންދާ އަންހެނުންނަށް ލޮކްޑައުންގެ ހާލަތަށް ފަހު ދިމާވެދާނެ ގޮތަކާ ދޭތެރޭ."\nސެބަސްޓީން ވިދާޅުވީ ޔޫރިޕިއަން ޕާލިމަންޓް އިމާރާތުން ވަގުތީ ހިޔާ މި ވަގުތަށް ލިބުމަކީ ބޮޑު ހިތްހަމަޖެހުމެއް ކަމަށާއި އެ ފުރުސަތު ފަހިކޮށްދިނީތީ ޝުކުރު ވެސް އަދާކުރާ ކަމަށެވެ.\nޕާލިމަންޓްގެ ރައީސް ޑޭވިޑް ސެސޮލީ ވިދާޅުވީ މި ވަގުތަކީ ބެލްޖިއަމާއި މުޅި ބްރަސެލްސް އަށް ވެސް ވަރަށް ދަތި ވަގުތެއް ކަމަށެވެ.\n"އެހެންވީމާ އަހަރެމެން މި ދަނޑިވަޅުގައި އެބަޖެހޭ އެންމެން އެކަތިގަނޑެއްގެ ގޮތުގައި މަސައްކަތްކޮށް، އެއް ބަޔަކު އަނެއް ބަޔަކަށް އެހީ ފޯރުކޮށްދޭން." އޭނާ ވިދާޅުވި އެވެ.\nޔޫރަޕިއަން ޕާލިމަންޓްގެ އިމާރާތް ވަގުތީ ހިޔަލެއްގެ ގޮތުގައި ބޭނުންކުރަން ފެށި އިރު، ކޮރޯނާވައިރަހާ ދިމާކޮށް އެތަނުގެ ބަދިގެން އަންނަނީ މަގުމަތިވެފައިވާ މީހުންނަށް އެހީވާ ޗެރިޓީތައް މެދުވެރިިކޮށް ދުވާލަކަށް 1،000 މީހުންނަށް ކެއުން ވެސް ފޯރުކޮށްދެމުންނެވެ.\nމިދިޔަ އަހަރުގެ އޮކްޓޯބަރު މަހުގެ ތެރޭގައި ރަސްމީކޮށް ހުޅުވައި ބޭނުންކުރަން ފެށި ހެލްމަޓް ކޯލް އިމާރާތް ނިސްބަތްވަނީ ކޮމިއުނިޒަމަށް ފަހު ޔޫރަޕް އެކަތިގަނޑަކަށް ހެއްދެވި ޖަރުމަންގެ ކުރީގެ ޗާންސެލަރު ހެލްމަޓް ކޯލްއަށެވެ. އޭނާ ވަނޫ 2017 ގައި އަވަހާރަވެފަ އެވެ.\nއަންހެނުން އީޔޫ އަންހެނުންގެ ހައްގުތައް ގެވެށި އަނިޔާ ބެލްޖިއަމް ޔޫރަޕިއަން ޕާލަމެންޓް ލޮކްޑައުން\nރާއްޖޭގެ ޕާލިމެންޓުގައިވެސް އެބަޖެހޭ ބަޔަކަށް ތިބެވޭގޮތަށް ހަމަޖައްސާން. މިސާލަކަށް ގެއިންބޭރުކޮށްފައިތިބި މީހުން. ތޮއްޖެހިތަންތަނުގައި އުޅޭ ބިދޭސީން. ނޫނީ މާލެއަށް ވަގުތީގޮތުން އައިސް، ލޮކްޑައުންގެ ސަބަބުން ތާށިވެ ވަންނާނެތަނެއް ނެތް މީހުން.


އިންޓަރނޭޝަނަލް ހޯމް-ބޭސްޑް ވޯކާރސްގެ ދުވަހުގެ ހަރަކާތުގައި ބައިވެރިވުމުގެ ފުރުޞަތު ހުޅުވާލުން\n20 އޮކްޓޫބަރު 2021 ވަނަ ދުވަހު ފާހަގަކުރާ އިންޓަނޭޝަނަލް ހޯމް-ބޭސްޑް ވޯކާރސްގެ ދުވަހާ ގުޅިގެން، އޮކްޓޫބަރު 21، 22 އަދި 23 ވަނަ ދުވަހު ބިޒްނަސް ސެންޓަރ ކޯޕަރޭޝަނުން އިސްނަގައިގެން، "ހޯމް-ބޭސްޑް ވޯކާރސް ޑޭ އައުޓް" ގެ ނަމުގައި ހުޅުމާލެ ސެންޓްރަލް ޕާކް ސަރަހައްދުގައި ބާއްވަން ހަމަޖެހިފައިވާ އިވެންޓުގައި ބައިވެރިވުމަށް ހުޅުވާލަމެވެ. މި އިވެންޓުގެ މައިގަނޑު އެއް މަޤްޞަދަކީ ގޭގައި ތިބެގެން މަސައްކަތް ކުރާ އެންމެ ކުދި، ކުދި އަދި މެދުފަންތީގެ ވިޔަފާރިތަކުގެ އުފެއްދުންތަކައް މާކެޓް ހޯދައިދީ މިފަދަ ވިޔަފާރި ތަކަށް ފަހި ފުރުޞަތުތަކެއް ހޯދައިދިނުމެވެ.\nމި އިވެންޓުގައި ބައިވެރިވާ ފަރާތްތަކަށް އެއްވެސް އަގަކާ ނުލައި އެ ފަރާތްތަކުގެ މުދާ ނުވަތަ ޙިދުމަތް ޑިސްޕްލޭ ކުރުމާއި މާކެޓް ކުރުމާއި އަދި ވިއްކުމަށްޓަކައި، ބައިވެރިވާ ކޮންމެ ފަރާތަކަށް 4x2 ފޫޓުގެ މޭޒަކާއި ޓެންޓެއް ހިމެނޭ ސަރަހައްދެއް ހަމަޖެހިގެންދާނެއެވެ. އަދި މި އިވެންޓުގައި ކާބޯތަކެއްޗާއި، އަންނައުނާއި، ފޭސް ޕެއިންޓިންގ، މޭކަޕް ފަދަ ޚިދުމަތްތަކުގެ އިތުރުން ގޭގައި ތިބެގެން ތައްޔާރު ކުރާ އެހެނިހެން ބާވަތްތަކުގެ މުދާ ވިއްކޭނެއެވެ.\nމި އިވެންޓުގައި ބައިވެރިވުމަށް، ތިރީގައި ބަޔާންކޮށްފައިވާ ގޫގުލް ފޯމް މެދުވެރިކޮށް ނުވަތަ 3305555 އަށް ގުޅުއްވައިގެން ރަޖިސްޓަރީ ކުރެއްވުން އެދެމެވެ. އިތުރު މަޢުލޫމާތު ބޭނުންފުޅުވާނަމަ 3305555 ނުވަތަ [email protected] އަށް އީމެއިލް ކުރެއްވުން އެދެމެވެ. ރަޖިސްޓަރީ ކުރުމުގެ ސުން ގަޑިއަކީ 20 އޮކްޓޫބަރު 2021 ވަނަ ދުވަހުގެ މެންދުރު 12 ޖެހުމާ ހަމައަށެވެ.\nރަޖިސްޓްރޭޝަން ލިންކް: https://tinyurl.com/3da4yvys\nޕަބްލިޝްކުރި ގަޑި: 10:16\nސުންގަޑި: 20 އޮކްޓޫބަރު 2021 12:00


Addu gai hingi accident eh gai meehaku maruvehje\nއައްޑޫގައި ހިނގި އެކްސިޑެންޓް.-- ފޮޓޯ: ކިޔުންތެރިޔެއް\nމިއަދު މެންދުރު އައްޑޫ ސީޓީގެ ލިންކް ރޯޑުގައި ހިނގި އެކްސިޑެންޓެއްގައި ވެމްކޯ އައްޑޫ ބްރާންޗުގެ އައިޓީ މެނޭޖަރު ނަބީލް އިބްރާހީމް، 35، މަރުވެއްޖެ އެވެ.\nއެނގިފައިވާ ގޮތުގައި އެކްސިޑެންޓުގައި އަނިޔާވެގެން ހިތަދޫ ރީޖަނަލް ހޮސްޕިޓަލަށް ނަބީލުގެ އިތުރުން އަންހެނެއް ވެސް ގެންދިޔަ އެވެ. އަދި އެކްސިޑެންޓްގައި ބޮޑެތި ޒަހަމްތަކެއް ލިބުނު ނަބީލް މީހާ ހޮސްޕިޓަލަށް ގެންދިޔައިރު ވެސް އޮތީ މަރުވެފަ އެވެ.\nއައްޑޫގައި ހިނގި އެކްސިޑެންޓެއްގައި މީހަކު މަރުވެފައިވާ ކަން ފުލުހުން ވެސް ވަނީ "ސީއެންއެމް" އަށް ކަށަވަރު ކޮށްދީފަ އެވެ. ފުލުހުން ބުނީ މިއަދު 2:02 ހާއިރު ހިނގި އެކްސިޑެންޓް ހިނގީ ދެ ސައިކަލަކާއި، ވޭނެއް ޖެހިގެން ކަމަށެވެ.\nއެކްސިޑެންޓްގައި މަރުވީ އެތަނުން އެއް ސައިކަލު ދުއްވަން އިން މީހާ ކަމަށް ފުލުހުން ބުނެއެވެ. އަދި އަންހެން މީހާ އަކީ ދެ ވަނަ ސައިކަލު ދުއްވަން އިން މީހާ ކަމަށާއި، އޭނާ އަށް ވެސް ސީރިއަސް އަނިޔާތަކެއް ލިބިފައިވާ ކަމަށް ފުލުހުން ބުނެ އެވެ.\nފުލުހުން ބުނީ އެކްސިޑެންޓް ހިނގީ ލިންކް ރޯޑުން އުތުރުން ދެކުނަށް ދުއްވާފައި ދިޔަ ސައިކަލުގައި ވޭނުން ޖެހި، ކޮންޓްރޯލް ނުވެގެން ގޮސް ލިންކް ރޯޑުގެ ދެކުނުން އުތުރަށް ދުއްވާފައި ދިޔަ ސައިކަލެއްގައި ޖެހިގެން ކަމަށެވެ. އަދި އެކްސިޑެންޓްގައި ނިޔާވީ އުތުރުން ދެކުނަށް ދިޔަ ސައިކަލު ދުއްވަން އިން މީހާ ކަމަށް ފުލުހުން ބުނެ އެވެ.\nއެކްސިޑެންޓް އައްޑޫ ސިޓީ ޕޮލިސް\nލިންކް ރޯޑަކީ ހުޅަނގުން އިރަށް އޮތް މަގެއް. ދެން ކިހިނެތް މިމަގުގައި އުތުރުން ދެކުނަށް ދުއްވާފައި ދާނީ